[ratings]
පෙර සසරේ කරන ලද කුසල කර්ම අකුසල කර්ම වල ප්රගති වාර්තාව ලෙස මෙලොව එළිය දකින අවස්ථාවේ අපට හිමිවන ජන්ම පත්රයේ 8 වැනි භාවය සහ 8 අධිපති ග්රහයාද 8 වැන්නේ සිටින ග්රහයින්ද 8 වැනි භාවයට දෘෂ්ටි හෙලන ග්රහයින්ද 8 අධිපති ග්රහයින්ගේ උච්ච වීම් නීච වීම් ආදී ග්රහ තත්ත්වයන් සැළකිල්ලට ගනිමින් ජන්මියකුගේ මරණය පිළිබඳව අනාවැකි කිවහැකි බැවින් ප්රධාන වශයෙන් 8 වැනි භාවය “මාරක ස්ථානය” ලෙසින් හැඳින්වේ.
මරණය සිදුවන ආකාරය හා ස්ථානය පිළිබඳවද කුමන කාලයේ කිනම් ස්ථානයේ සිදු වන්නේද යන කරුණුද 8 වෙනි භාවය නිවැරැදිව පිරික්සීමෙන් තොරතුරු අනාවරණය කරගත හැකි අතර ලග්නාධිපති, ලග්නාධිපති ග්රහයා 9 වැන්නාධිපති ග්රහයා දුර්වල නම් අදාළ අයට බොහෝ දුරට මරණයට නතුවීමට සිදුවිය හැකි අතර දීර්ඝායුෂ දෙන යෝගයක් එවන් අයකුට පිsහිටා නොතිබුණහොත් මරණය සිදුවීම වැළැක්විය නොහැක.
යම් කේන්ද්රයක කුජ අටවැන්නේ සිටින විට නොසිතූ වෙලාවක සිදුවන මරණයකට ගොදුරු විය හැකි අතර හදිසි අනතුරු හෘදයාබාධ වැනි තත්ත්වයකින්ද ගුරු 8 වැන්නේ සිටින විට රුධිර පීඩනය, ශනි 8 වැන්නේ සිටින විට කල් අල්ලන රෝග වලින්ද බුධ 8 වැන්නේ සිටින විට ගෙඩි, දද, වන, පිළිකා, ආදී රෝගයන්ගෙන්ද කේතු 8 වැන්නේ සිටින විට අතුරුදන් වීමකින්, පැහැරගැනීමකින් පසු මරණය සිදුවන බවද කියෑවේ.
කෙනෙකුගේ දෙවෙනි උපත ලෙස සැල කෙන විවාහයෙන් පසුව අදාළ තැනැත්තා හෝ තැනැත්තිය ගෙවන ජීවිතය සැප සතුට පිරි ප්රීතීමත් එකක්ද දුක කල කිරීම මැද ගෙවන දුක්ත එකක්ද යන කාරණයද අනාවරණය කරගත හැක්කේ මෙකී 8 වෙනි භාවයෙන් වන අතර උදාහරණයක් ලෙස ගත් කල ජන්ම පත්රයක 8 වැන්නේ ගුරු සිටීමෙන් විවාහයෙන් පසුව දියුණුව සමග සතුට හිමිවන අතර 8 වැන්නේ ශනි සිටීම තුළ විවාහයෙන් පසුව දුක උරුම වීම තුළ කලකිරුණු ජීවිතයක් ගත කිරීමට සිදුවේ.
මීට අමතරව විවාහයෙන් පසු සහකරුගෙන් හෝ සහකාරියගෙන්, ලැබෙන මිල මුදල්, බඩු භාණ්ඩ, යාන වාහන ඉඩ කඩම් නිවාස වැනි දේපළද පිළිබඳවද අනාවරණය කර ගත හැක්කේද 8 වෙනි භාවයෙන්ය.
ශරීරයේ ස්ථාන වශයෙන් ගත් කල ලිංගාශ්රීත ප්රදේශ හා රහස් ප්රදේශවල හටගන්නා රෝගාබාධ පිළිබඳව ද මෙම ස්ථානයෙන් බොහෝ තොරතුරු දැනගත හැකි අතර 8 වෙනි භාවයේ සිටින ග්රහයින් උච්ච, නීච, සතුරු සහ සුබ අසුබ දෘෂ්ධි අනුව මෙකී කාරණා වෙනස් වන අවස්ථාද පවතී.
රවි 8 වෙනි භාවයේ සිටින විට
විවාහයෙන් දායාද හිමිවේ. අර්ශස් වැනි රෝගවලට ගොදුරු විය හැකිය. විදුලියෙන් ගින්දරෙන් අනතුරු ඇතිවේ. නිතර කේන්ති ගති ඇතිවන තද සිතක් ඇත්තකු වේ. කිසිවකුට අවනත නොවන ආඩම්බර ගති පැවතුම් ඇති අයෙකි.
සඳු 8 වෙනි භාවයේ සිsටින විට
නිතර සෙම් රෝගවලට ගොදුරුවේ. කාන්තාවන්ට ගර්භාෂය ආශ්රීත රෝග ඇති කරයි. මවට අපල ගෙනදිය හැක. කුඩා කාලයේ අපලවලට ගොදුරු වේ. ජලයෙන් විපත් ඇති කරයි. 8 වෙනි භාවයේ සඳු ග්රහයා උච්ච බලයෙන් සිටීම යහපතට හේතු වේ.
බුධ 8 වෙනි භාවයේ සිටින විට
දැකීමට ප්රිය ශරීරයක් හිමිවේ. ස්නායු රෝග ඇතිකරයි. අධ්යාපන කටයුතු සාර්ථක වේ. සමාජයේ සියලු දෙනා සමග හිතවත් කම් ඇති කර ගන්නා අයෙක් වන අතර මිනිසුන් අතර බොහෝ ජනප්රියත්වයට පත්වේ. හිත හොඳ අයෙක් වේ.
කුජ 8 වෙනි භාවයේ සිටින විට
හදිසි අනතුරුවලට ගොදුරු වේ. විවාහ ජීවිතය ගැටලු සහගතය. සිතේ කේන්ති ගති ඇති කරයි. අධි රුධිර පීඩනයට ගොදුරු විය හැකිය. පිරිමි සහෝදරයන්ට අපල ගෙනදිය හැක.
සිකුරු 8 වෙනි භාවයේ
සිටින විට
කලා අංශයට සිත යොමු වේ. පෙම් සබඳතා බොහොමයක පැටලේ, සිවුමැලි ශරීරයක් හිමිවේ. දියවැඩියා රෝගයට ගොදුරු විය හැකිය. ඉතා සැපවත් ජීවිතයක් ගත කර ශාන්ත මරණයකට හිමිකම් කියයි.
ශනි 8 වෙනි භාවයේ
සිටින විට
පාදවල රෝගාබාධ වලට ගොදුරු වේ. පැරණි නිවාසවල වාසය කිරීමට සිදුවිය හැක. දේපළ ලාභ හිමිවුවත් ඒ සම්බන්ධයෙන් කරදරවලට මුහුණ පෑමට සිදුවිය හැක.
ගුරු 8 වෙනි භාවයේ
සිටින විට
පියාට අපල ඇති කරයි. වකුගඩු ආශ්රිත රෝගවලට ගොදුරු වේ. ඉතා ඉක්මනින් උණ රෝගවලට මුහුණ දීමට සිදුවේ. තරමක් මුරණ්ඩු චරිතයක් වේ. දුක් නොවිඳ සිදුවන මරණයකට හිමිකම් කියයි.
රාහු 8 වෙනි භාවයේ
සිටින විට
අධ්යාපන කටයුතුවලට බාධා ඇතිවේ. එක තැනක වාසය කිරීමට නොහැකි වේ. උස දිගැටි ශරීරය වේ. හදිසි අනතුරුවලට ගොදුරු වීමට ඉඩ කඩ ඇත. ශරීරයේ නොමැකෙන කැළලක් ඇතිවේ.
කේතු 8 වෙනි භාවයේ
සිටින විට
සෙම් රෝගවලට ගොදුරු වේ. විවාහය අවුල් සහගත කරදරකාරී එකක් වේ. ශරීරය කෘෂවේ. අධ්යාපන කටයුතු කඩාකප්පල් වීමට ඉඩ ඇත. අමනුෂ්ය දෝෂ වලට ගොදුරු වීමේ ඉඩකඩ ඇත.


නිකිණි දන්සැල හෙවත් අපේ වැඩිහිටි වන්දනා ගමන ඉතා සාර්ථකව අවසන් කරගන්න හැකිවුනා.
නිකිණි මාසේ 28 විතර මේ ගමන යන්න කලින් සැලසුම් කලත්, කතරගම දේවාලේ මංගල්ය සමය ආසන්න නිසා අවශ්ය පහසුකම් සපයා ගැනීමෙදි කරදර වේවි කියලා දන්න කියන මිතුරන් කීප දෙනෙක් කිව්ව නිසා දිනය ටිකක් පස්සට ගත්තා. ඊට පස්සේ පොදු තීරණයකට ආවා අපේ අති උතුම් වයඹ චන්දෙ අහවර වෙලාම මේක යමු කියලා. ඒක නිසයි නිකිණි සවාරිය බිනර සවාරිය වුනේ.
නිකිණි මාසේ 28 විතර මේ ගමන යන්න කලින් සැලසුම් කලත්, කතරගම දේවාලේ මංගල්ය සමය ආසන්න නිසා අවශ්ය පහසුකම් සපයා ගැනීමෙදි කරදර වේවි කියලා දන්න කියන මිතුරන් කීප දෙනෙක් කිව්ව නිසා දිනය ටිකක් පස්සට ගත්තා. ඊට පස්සේ පොදු තීරණයකට ආවා අපේ අති උතුම් වයඹ චන්දෙ අහවර වෙලාම මේක යමු කියලා. ඒක නිසයි නිකිණි සවාරිය බිනර සවාරිය වුනේ.
අපි ගියේ 26 වෙනිදා. පිටත්වුනේ උදේ 4.30 ට විතර. සාමාන්යයෙන් මෙහෙ ඈයො කතරගම වන්දනාවෙ යන ගමන් මාර්ගය කනපිට ගහලා තමයි අපි ගියේ. සාමාන්යයෙන් යන්නේ කැළණිය/කළුතර/ගාල්ල/මාතර/හම්බන්තොට/කතරගම/මහියංගනය.........
හැබැයි ඒ දවස් පහකට. අපි දවස් තුනකට යන නිසා තීරණය කලේ රත්නපුර හරහා කතරගම ගොහින් මාතර/කොළඹ හරහා එන්න.
අපේ ගමනට වැඩිහිටි අම්මලා 48 දෙනෙකුත්, තාත්තලා 3 දෙනෙකුත් ගියා. තව අතිරේක බලඇණිය හැටියට පොඩිහිටියො තුන් දෙනෙකුත් දාගෙන ගියා. (ආ... අපෙ මායියත් ගියා. දරු දෙන්නත් එක්ක. ඥාති සංග්රහ තමා ඉතින්) පළවෙනි වතාවට දකුණේ වන්දනාවක ගිය කෝඩුකාරියො 7 කුත්, කෝඩුකරයො එක්කෙනෙකුත්, කෙල්ල කාලෙ ගියාට පස්සේ කතරගං ගිය අය 14 කුත් කොල්ලා කාලෙ කතරගං ගියාට පස්සෙ ගියපු අය එක්කෙනෙකුත් අපේ නඩේ හිටියා.
පළවෙනි දවසේම නාල කාල රෑ පූජාවට කතරගම දේවාලෙට ගියා. පහුවදා උදේ මම නැගිටිද්දි කස්ටිය කිරි ආහාර උයාගෙන කිරිවෙහෙරට ගිහින්. පස්සෙ උදේට කාලා සෙල්ල කතරගම පැත්තේ යන්න සෙට්වුනා.
ඔන්න ඉතිං අපේ ඩ්රයිවර් මචං උගේ සංසාර පුරුද්දට ඉස්සෙල්ලාම ගිහින් නැවැත්තුවේ ලක්ෂ්මී දේවාල ප්රයිවෙට් ලිමිටඩ් එකේ. මට නං සංසාරෙ එපාවුනා. ඔන්න අපේ කට්ටිය සෙරෙප්පු ගලෝලා මල් එහෙම (සල්ලිවලට) අරන් ලක්ෂ්මී දෙයියො වඳින්න ඇතුල් වෙනකොටම එකෙක් පැත්තක ඉඳං කෑ ගහනවා දෙවියන් වඳින්න කලින් බුදුන් වඳින්න ඕනෙය... ඒක නිසා හැමෝම බුද්ධ මන්දිරයට අනිවාර්යෙං එන්ඩය කියලා. ඉතිං අපේ උන්දැලත් ගොහිං වාඩිවුනා.
|සීවලී යන්ත්ර විකුණන බුදුගෙය|
මෑන්ස් කට්ටියට පන්සිල් දීලා හෙම පටං ගත්තා සීවලී බිස්නස් එක. ලංකාවේ තියෙන අනික් සීවලී යන්ත්ර රාජයෝ බොරු එව්වලු. මෑන්ස් ගාව තියෙන්නෙ ඔරිමජිනල් එව්වලු. කෝමහරි තෙල බෙදලා ඌ අපේ උන්දැලා 25 කින් විතර 300/- ගානෙ කඩාගත්තනේ. එතනින් එහාට මුළු දේවාලෙම එකම පින් කැටයක් තමා. ගරනවා කියලත් එහෙම ගැරිල්ලක්........ මගේ තක්සේරුව අනුව අපේ නඩෙන් විතරක් රුපියල් 12000/- කට වඩා ගරාගත්තා.
|RMB සෙල්ල කතරගම කාර්යාලය හෙවත් ලක්ෂ්මී දේවාලේ නුග ගහ|
|ප්රියත් බන්දු සහෘදයා එවා තිබූ නැව|
අපි එනවා කියලා කලින්ම බුකියෙ පබ්ලික් කල නිසාමද මන්දා අපේ හිතමිත්ර ප්රියත් බන්දු සහෝදරයා වරායට නැවකුත් ගෙන්නලා තිබ්බා. අපිට ඉතිං හරි සන්තෝසයි. කොච්චර සන්තෝසද කියනවනං අපේ උන්දැලා ටික වරාය බැලුවට පස්සේ මත්තල යන්න ඕනෙත් නෑ කිව්වා. ඒ ගමන දෙවෙනි දවසේ නවතින්න මාතර එන්න පිටන් වුනා.
මාතර වෙහෙරහේනෙ ඉඩ නෑ. ඒ තරමට වන්දනා නඩ. ඒ ගමන කොටුවේගොඩ ජයසුමනාරාමෙට ගියා. එතනත් වන්දනා නඩ හයක් විතර හිටියත් එතන ඉඩ තිබ්බා. ඔන්න රෑ 10 ට විතර නිවුස් එකක් ආවා කිරිවෙහෙරේ නායක හාමුදුරුවෝ අපවත් වුනා කියලා. මේක ආරංචි වුනා විතරයි මෙන්න අර හිටපු නඩ කීපයක් හොඳටම කුලප්පු වෙලා බඩුමුට්ටු ආපහු වාහන වලට පටෝනවා. හාමුදුරුවන්ගේ දේහය ගෙනාවොත් දේවාලෙ වහන හින්දා ඊට කලින් බාර හාර ඔප්පු කරගන්න කතරගම යන්න තමයි ලෑස්තිය. සමහර ඩ්රයිවර්ලා ඒ වෙනකොටත් කෙලින් ඉන්න බැරි ගානට බීලා. උනුත් වෙරිමරගාතෙම වාහන ස්ටාර්ට් කරන් කතරගම යන්න පිටත් වුනා. මොනව කරගත්තද මන්දා.
|උදේට උයමින්|
පහුවදා උදේ වෙහෙරහේනට ගියා. මම ඊට කලින් ගිහින් තිබ්බේ නෑ. මම මෙතෙක් ගිය කුජීතම පන්සල. හිඟා කනව කිව්වට එහෙම හිඟාකෑමක්. පිරිත් නූල් විකුණනවා... සල්ලි ඉල්ලනවා... එක කෙළියයි. මුන්ට විළිලැජ්ජාව කියන එක ගෑවිලාවත් නෑ.
|වෙහෙරහේනේ සංකේතය - සල්ලි ගිලින නයා|
ඔන්න කට්ටිය ගියා උමං විහාරෙ බලන්න. ඔහොම බලාගෙන යනකොට පඩිපෙලක් තියෙනවා. ඕක නැගලා ඉවරවෙන තැන මෙන්න හාමුදුරුකෙනෙක්. එයා ඉස්සෙල්ලාම සංඝාඥාවක් නිකුත් කරලා පෝලිමේ ආපු උන් බලෙන්ම ඉන්දුවා. පස්සෙ ඔක්කොම වන්දගෙන ගාථා කීපයක් කියෙව්වා. පස්සෙ පටන්ගත්තා හිඟාකෑම. හිඟාකෑමක්ම නෙමේ. ඒක මංකොල්ල කෑමක්. වෙහෙරහේන ලෝකේ ලොකුම මෙව්ව එක කොරන්ඩලු එයාල යන්නේ. ඒකට ෂල්ලි තමාලු ඕනෙ. අපි ෂල්ලි නොදුන්නොත් චීනෙද කොහෙද එකක් ලොකුම එක වෙලා අපි සෙකන්ඩ් වෙනවලු. ඔන්න ඔහොම හෙන මරිසියක් දාන්ඩ ගත්තා. හතර වටින්ම කොටුවෙලා හින්දා වෙන යන්ඩ තැනකුත් නෑ. ඒගමන අපේ උන්දැලත් ඔන්න සීයෙ පනහේ ආධාර දෙන්ඩ ගත්තා. හැමෝම ඉස්සරහට යන්න ඕනෙ එයා ගාවින්. ඉතිං කාටවත් සල්ලි නොදී යන්න බෑ. අපි කීප දෙනෙක් දුන්නේ නෑ. ඒ ගමන මෙයා අපි දිහා බලලා කියනවා බුද්ධාගමේ දියුණුව වෙනුවෙන් කැපකිරීමක් කරන්ඩ සිංහලයො හැටියට සමහරුන්ගෙ කොන්ද පණ නෑලු. ඔය ගුබ්බෑයමට අපිම විහින් රිංගපු හින්දා කට වහන් උන්නා. බැරිවෙලා හරි හලාවතින් අහුවෙයල්ලකො.....
|ඔන්න ඔය පඩිපෙලේ උඩ තමා මංකොල්ලකාරයා ඉන්නේ|
ඊට පස්සෙ ආපහු එන්ඩ හැරුනා. එන ගමන් අපේ නඩේ ගුරා ලව්වා පොඩි ධර්ම සාකච්ඡාවකුත් තිබ්බා. (නඩේ ගුරා මටම සෙට්වෙන සිරාම පොරක්) ගමේ පන්සලේ දායක සබාවෙන් රුපියල් විස්සක් එකතුකරන්න යෝජනා උනාම සිල් රෙදි කරට ගන්න උන්දැලා කොහෙවත් තියෙන කොන්ක්රීට් ගොඩවල් හදන්න සිය ගණන්වලින් ලෝස්නැතුව දෙන්නෙ ඇයි කියන ධර්ම කාරණේ අටුවා ටීකා ඇතුවම සාකච්ඡා කලා. අපරාදෙ කියන්න බෑ හැමෝම ඒක පිළිගත්තා. J
සීනිගම වැඳපුදාගෙන, කන්දෙ විහාරෙත් වැඳගෙන, රිච්මන්ඩ් මන්දිරෙත් බලාගෙන කළුතර බෝධියත් වැඳගෙන කැළණියටත් ඇවිත් ආපහු ආවා. එනකොට රෑ 12 ට විතර ඇති.
|ඇඩ්වර්ටීස්මන්ට් සහිත බණකතා - වෙහෙරහේන|
මුළු ගමන පුරාම කාටවත් බඩේ අමාරුවක තරම්වත් කදරයක් නොවුන එක ලොකු සතුටක්. අනික හැමෝම මුළු ගමන පුරාම සතුටෙන් හිටියා. පරණ පාරම්පරික තරහ මරහ තිබ්බ උන්දැලා කීප පොළකුත් ගමන අන්තිමේ යාළුවෙලත් හිටියා. පළවෙනි දවස ගමන් මහන්සිය හින්දත්, දෙවෙනි දවස ළඟ පාතම කරක් ගහපු නිසාත් වැඩියෙ සද්දෙ දාන්න බැරිවුනත් ආපහු එන ගමනෙ නං ගමන පුරාවටම කට්ටිය ෆුල් ෆන් එකක් ගත්තා. කවදාවත් සින්දුවක් වත් නොකියපු අය පවා බස් එකේ නැටුවා. J අපේ ඩ්රයිවර් මිත්රයා මිනිහගේ අත්දැකීම් වලින් කිව්වේ වෙන ට්රිප් වල ඔය නැටිල්ල නටන්න අඩුම ගානේ ගල් බෝතල් පහ හයක්වත් හිස් වෙන බව. හැමෝම කිව්වෙ තව දවසක් තිබ්බනං කියලා.
|නඩේ ගුරා - තිලකෙ මාමා|
මේ ගමන ගැන මං දාපු නිකිණි දන්සැල පෝස්ට් එක කියවලා විශාල පිරිසක් උදව් කරන්න ඉදිරිපත් වුනා. ඒ නිසා තමයි බය නැතුව වැඩේට බැස්සේ. එහෙම නොවෙන්න මේ ගමන යැවෙන්නෙ නෑ. පස්සෙ නඩේ ගුරා එක්ක කතා කරලා ගමන ටිකක් අඩු වියදම් විදිහට සැලසුම් කරපු නිසා උදව් අවශ්ය උනොත් පස්සෙ දන්නන්නං කියපු ගොඩක් දෙනෙකුට නැවත මතක් කලේ නෑ. ඒක නිසා උදව් කරන්න ඉදිරිපත්වුන, සුබපතපු, ගමනේ විස්තර හොයාබලපු හැමෝම මේකට එකවගේ සම්මාදම් වුනා. නඩේ අය කළුතරදි ඒ අය දන්න නොදන්න වචනයකින් හරි උදව්කල, උදව් කරන්න ඉදිරිපත් වුන හැමෝටම පිරිසිදු සිතින් පින් දුන්නා.
පින්තූර ගැන නම් ප්රශ්නයක් තියෙනවා. කැමරාවක් තිබ්බේ මං ළඟ විතරයි. ඒකෙත් බලන් ඉද්දි බැටරි බහිනවා. මුළු ගමන පුරාම මම ටිකක් අවිවේකී වුන නිසා පිළිවෙලකට එක පින්තූරයක් වත් ගන්න වුනේ නෑ. (දන්නවනේ තියෙන වැඩ? බස් එකෙන් බස්සන්න... පඩිපේලි නග්ගන්න... හෙමින් යන අය එක්ක යන්න... කාලය අමතක වෙන අය ගැන අවධානයෙන් ඉඳලා ආපහු එක්ක යන්න... ශරීර කෘත්යය කරන්න අවශ්ය අය අදාල තැන්වලට එක්ක යන්න...) එහෙම පින්තූර ගන්න අවස්ථාව තිබ්බ දෙපොලකම ඒ උලව්වෙ බැටරි බැහැලා වැඩේ අල වුනා.
ඔය වීඩියෝ එකේ තියෙන්නේ අවුරුද්දකට පැය කීපයක් විතරක් කට්ටියට ගන්න ලැබෙන විනෝදේ.
කෝම හරි සාරාංශය මේමයි. පුද්ගලිකයව මම මෙතෙක් ගිය සිරාම ට්රිප් එකක්. අපේ වැඩිහිටි නඩෙත් ගෙවල් දොරවල් සහමුලින්ම අමතක කරලා උපරිම සැහැල්ලුවෙන් සතුටින් හිතේ හැටියට වන්දනමාන කරගත්තු ගමනක්. උදව්කල, සුබපතපු හැමෝටම මගේ හෘදයාංගම ස්තුතිය.


චීන සවාරි - චීන බීම සහ ශවර් ජෙල්
මේ කතා දෙක මට කිව්වෙ අපේ අයියා කෙනෙක්. දෙකක් නෙවෙයි කතා 3-4ක් ම කිව්වා. ඒත් ඉතින් දාන්න වෙන්නෙ කතා දෙකයි. අනික් කතා දෙක බ්ලොග් බලධාරියා විසින් කපා හරින ලදි. මේ කතා දෙකම ඒ අයියට චීන සවාරියකදි සිද්ද වෙච්ච කතා. තුන්වෙනි හා හතරවෙනි කතා දෙක නම් කිව්වෙ එයා එක්ක ගිය යාළුවන්ට වුණා කියලා. අනේ මං දන්නෙ නෑ ඉතින් ඒවා නම්....! ඒක නිසා මම "ලු" තමා ලියන්නෙ ඔන්න.
ඔන්න ඉතින් මෙහෙමයි සීන් එක. අපේ මේ අයියා වැඩ කරන ආයතනයෙන් අපේ අයියයි තව අයියල කට්ටියකුයි චීනෙට යැව්වලු පුහුණුවකටද මොකක්දෝ එහෙකට. මේ ආයතන එක පාර දෙතුන්දාහක් රාජකාරි කරන ආයතන නිසත් මේ ආයතනේ රාජකාරිවලට ගන්නෙ හයේ හතරෙ වැඩකිඩ දන්න අයියලා නිසත් මේ ගිය සෙට් එකත් අන්තිම නසරානි සැට් එකක්ලු. අපේ පොරත් සුදුවට බෝලෙ වගේ හිටියට ඒ සැට් එකටම හරියන අයියෙක්.
ඉතින් ඔන්න මේගොල්ලන්ට චීනෙට ගිහාම හත්වලාමයි කියලා තරු පහේ හෝටලේකම නැවතෙන්න හම්බවුණාලු. ඒ මදිවට ඇති වෙන්න කන්න ද බොන්නද නාන්නද ..... තව බලන බලන අත චීන කෑලි වැහි වැහැලලු. අපේ ගිය සමහර අයියලගෙ ප්ලෑනුත් ඩයල් එකත් වෙනස් වුණාලු මේවා දැකලා. ඒ මදිවට මදි නොකියන්න සීතලත් තිබුණලු.
මේගොල්ලො කරන්නෙ උදේ පාන්දරම බාත්ටබ් එකට උණුවතුර එකක් පූරවගෙන සීතල යනකල් බැහැලා ඉන්න එකලු. අපි වගේ පිස්සු ඩයල් එකක් එහෙම කලොත් බාත්ටබ් එකෙන් ගන්න වෙන්නෙ අයිස් කෑල්ලක් වුණත් මේ අයියලා සෙට් එකට දීල තියෙන පුහුණුව නිසා මෙයාල ඇන්ටාක්ටිකාවට ගියත් උදේට නාලා තමා එලියට බහින්නෙ.
ඉතින් ඔන්න දවසේ පුහුණුව එහෙම අවසාන කරලා හවස හෝටලේට ආවම තමා අපේ කට්ට්ටියගෙ වැඩ පටන්ගන්නෙ හරියටම කිව්වොත්. අපරාදෙ කියන්න බෑ අපේ කට්ටියටම සැට් වෙන විදියෙ අපූරු භාෂා පරිවර්තකයො පස් දෙනෙකුත් මේ කට්ටියට හිටියලු. හවස වැඩ ඉවර වුණා කියලා නෑ මේ භාෂා පරිවර්තයො දෙන්නත් හොදට කන බොන මිනිස්සු නිසා අපේ කට්ටිය එක්කමලු ඉන්නෙ.
චීනෙ කට්ටිය බොනවලු මෝතායි කියලා බීමක්. බීමෙ නම හරිද මන්දා අපේ කට්ටිය ඉතින් චීන භාෂාව හරියට දන්නෙත් නෑනෙ. ඉතින් අර අපේ කට්ටිය එක්ක ඉන්න භාෂා පරිවර්තකයො දෙන්න හෙණ කයියක් ගැහුවලු එයාලට මේ වර්ගෙන් ගොඩක් බොන්න පුළුවන් බීල වෙරි නොවී ඉන්නත් පුළුවන් කියලා. අපේ කට්ටියත් ඉතින් පුරුදු වෙන්න බොන කට්ටියක් නෙවෙයිලු. බෝතලේ බීලත් සීරුවෙන් සිට ගන්න පුළුවන් කට්ටියක්. ඉතින් චීන කොටාල පස් දෙනෙක් අර වගේ චැලෙන්ජ් එකක් කලාම කාටද ඉවසන්න පුළුවන්?
එදා ඉතින් හවස හෝටලේට ගිහාම කට්ටිය සුපුරුදු පරිදි බොන්න සෙට් වුණාලු. අර භාෂා පරිවර්තකයො 5 දෙනා කට්ටියගෙ කාමරවලට එනවලු. ඔන්න එකෙක් එනවලු. කාමරේ ඉන්න අපේ කොල්ලො දෙන්නට මෝතායි වීදුරු2ක් පොවනවලු. ඊට පස්සෙ තව එකෙක් එනවලු මෝතායි වීදුරු දෙකක් පොවනවලු. ඉතින් ඔහොම භාෂා පරිවර්තකයො 5 දෙනෙක් ඇවිල්ල වීදුරු දෙක ගානෙ පෙව්වම අපේ කට්ටියට දෙවරක් පහ දහයක් වැදිලලු.
ඒත් ඉතින් අපරාදෙ කියන්න බෑ අපේ කට්ටිය හරි ශෝයි එකේ ඇටෙන්සොන් එකේම ඉන්නවලු. හැබැයි අර භාෂා පරිවර්තකයො පස් දෙනා පේන්න නෑලු. පස්සෙ ඉතින් මොකද උනේ බලන්න අපේ කට්ටිය කාමරවල චෙක් කරන්න පට්ටන් ගත්තලු. හතර දෙනෙක් පේන තෙක් මානෙක නෑලු. එක්කෙනෙක් නම් සැපට ඇදක් උඩ නිදිලු. කට්ටිය බැලුවලු ඇයි මේ වීදුරු 1 1/2ක් බීල මූට මේ තරම් වෙරි ද අපිට නම් 10ක් බීලත් ගානක්වත් නෑ නෙ කියලා. බලනකොට අර අසරණ මනුස්සයා බාතෲම් එකේ සින්ක් එකට කබරයා එහෙම දාලා ඒක සෝදන්නෙවත් නැතුව නිදිලු.
හෙණ ටෝක් එකක් දුන්නට බොන්න ගිහාම චීනා ට අපේ අය එක්ක හැරෙන්නවත් බැරිලු කියන එක තමා මේ කතාවෙන් හැදෙන ප්රස්ථා පිරුළ.
ඉතින් ඊට පස්සෙ අපේ කට්ටිය දැන් වෙරි මරගාතෙ ගණන් කරා ලු ඉන්න සෙට් එක. මොකද වැරදිලා හරි එක්කෙනෙක් හරි වැඩේ වරා කරගෙනද කියලා සුවර් එකක් නැති නිසා. අන්තිමට මහදැනමුත්තයි ගෝලයො ටිකයි වගේ පැය ගානක් ගනන් කරලා හොයා ගත්තලු........ එක්කෙනෙක් අඩුයි!!
මලා....!!! දැන් කොහෙන්ද ඒ මනුස්සයව හොයන්නෙ ? කොයි එක්කෙනා නැතිවෙලාද දන්නෙත් නෑ ඇයි අනේ සීයක් විතර බොන්න ගියානෙ. නෑ නෑ ගිහින් තියෙන්නෙ 10 දෙනෙක් බීල ඉවර වුණාම 100ක් වගේ පෙනිලා තියෙන්නෙ. ඉතින් ඔන්න අමාරුවෙන් මූණත් තහඩු ටික චැක් කොරලා නැති වෙලා තියෙන මූණ මීටර් කර ගත්තා. හත්වලාමයි නැති වෙලා තියෙන්නෙ ගියපු කට්ටිය සෑර් කියන්ට ඕනි කෙනෙක්වලු.
ඉතින් ඔන්න කට්ටිය ආපහු පණ දාගෙන සෑර් ව කාමර ගානෙ හෙව්වලු. ම්හු..... කිසිම සද්දක් බද්දක් නෑ ලු. කට්ටිය කල්පනා කරාලු මෙයාට වැඩි වෙලා බාත් රූම් එකකවත් වැටිල ඉන්නවද දන්නෙ නෑ කියලා ආපහු බාතෲම් ඔක්කොම ඇර ඇර බලන්න පටන් ගත්තලු.
ඔන්න ටික වෙලාවකින් එක්කෙනෙක් කෑ ගහනවලු මෙන්න ඉන්නවෝ කියාගෙන. ඉතින් අපේ අයියල කට්ටියත් දඩිබිඩි ගාල පෙරලගෙන දිව්වලු.
අනේ මේ මනුස්සයා සැපසේ සුවසේ ඉන්නවලු. තමන්ගෙම කාමරේ බාතෲම් එකේම. ආයෙ ඒකෙ හෝදන්න දෙයක් නෑලු. අනික් අයට කාමරේ මාරු වුණත් මෙයාට මාරු වෙලා නෑ. බලන්න කොච්චර ඇක්ස්පීරිය්න්ස් ද?
එයා ඉතින් තමන්ගෙම බාතෲම් එකෙ බාත් ටබ් එකට උණුවතුර පුරවගෙන බැහැලා සැපට ඉන්නවලු. කොහොමත් අපේ කට්ටිය හවසට කරන්නෙත් ඇවිල්ලා බාත්ටබ් එකට උණු වතුර පුරවගෙන බැහැලා ඉන්න එකලු. ඉතින් සෑර් ට වරදක් කියන්න බෑ නෙ.
කට්ටියට ඒ වුණාට මොකක්ද අමුත්තක් දැනෙනවලු. හිතා ගන්න බැරිලු. වෙනදා විදියට වඩා මොකක් හරි වෙනසක් තියෙනවමලු. ඉතින් පොඩ්ඩක් ලං කරලා බැලුවලු. එකපාරටම එක්කෙනෙක් සෑර් ගෙන් ප්රශ්නයක් ඇහුවලු.
"සෑර් මොකක්ද උණු වතුරට දාපු බාත් ඇන්ඩ් ශවර් ජෙල් එක? සර් කලින් පාවිච්චි කරපු එකේ මෙහෙම කෑලි කෑලි පා වුණේ නෑනෙ??"
ලොක්ක බැලුව ලු. ම්හු..... අවුලක් නෑ.....
අපේ කට්ටිය තව ටිකක් කිට්ටු කරාලු මේ බාත් ටබ් එක ගාවට මොකක්ද මේ බාත් ඇන්ඩ් ශවර් ජෙල් එක කියලා බලන්න. එතකොට තව එකෙකුට හයියෙන් මෙහෙම කියවුනාලු.
"හයියෝ මච මේක මේ ලෝකල් එකක්නෙ ... මේඩ් ඉන් ශ්රී ලංකා..... මේක කබරයා ලකුණ චයිනීස් ජොජෝබා ඔයිල් බාත් ඇන්ඩ් ශවර් ජෙල් එක" .
දැන් කට්ටියටම හිනාලු මේ වැඩේට. සෑර් බාත්ටබ් එකට වතුර පුරවගෙන බැහැලා ඉන්න අතරෙ සෑර් ට වමනෙ ගිහින් බාත් ටබ් එකේම. ඉතින් මොන තරම් අසිහියෙන්ද කියනව නම් ඒ වතුර එකේම රස්නෙට ජොලියෙ බැහැලා ඉන්නවලු. රෑට කාපුවා බයිට් එහෙම වතුරෙ පා වෙනවලු.
ඉතින් කට්ටිය බැලුවලු බොසා වුණත් මේ යකාව මෙහෙම තියෙන එක හරි නෑනෙ කියලා කම්බි කෑල්ලක් හොයාගෙන ඉස්සෙල්ලම අර බාත්ටබ් එකේ වතුර ටික ඇරියලු. ඊට පස්සෙ වතුර පාරක් ගහලා සර් ව අල්ලන්න පුළුවන් ගානට සේදුවලු. අන්තිමට කරලා තියෙන්නෙ බොසා කියලා බලන්නෙ නැතුව බාත්ටබ් එකෙන් ඇදලා අරගෙන ශවර් එකට අල්ලලා බොස් බබාව නාවලා තියෙන එක හොඳටට සබන් එහෙම ගාලා. ඊට පස්සෙ තෙත මාත්තු කරලා ඇඳුම් අන්දලා ඇඳට ගිහින් දැම්මලු. මේ හැමදේම කරනකල් සෑර් කියලා තියෙන්නෙ "හරි මචං හරි හරි ඔක්කොම හරි" කියලා කියවපු එක විතරලු.
ළමායි මේකෙත් ඉගෙන ගන්න දෙයක් තියෙනවා. ඕනෙවට වඩා බොන්න ගිහින් ඇවිල්ලා බාත්ටබ් වල නාන්න එපා කියන එකමත් නෙවෙයි උපදේශෙ. කොහොමත් මොන රටේ මොන රහට බිව්වත් අනික් මිනිස්සු ඉදිරියේ තමන්ගෙ තත්වය නැති වෙන එක විතරයි වෙන්නෙ කියන එක තමා මේ කතාවෙන් ගන්න තියෙන උපදේශය.
කතාව දික් වුණා. දෙවනි කතාව එහෙනම් හෙට විතර කියන්නම්.
ට ටා....!


ලබන 2024 වසරේ සිට ඉන්ධන මිල දෛනිකව ස්වයංක්රියව සංශෝධනය කරන බව විදුලිබල හා බලශක්ති අමාත්ය කංචන විජේස්කර ප්රකාශ කරනවා.
ඉන්ධන බෙදුම්කරුවන්ගේ සංගමයේ සහ ලංකා ඛනිජ තෙල් නීතිගත සංස්ථාවේ නිලධාරීන් සමඟ පැවැති සාකච්ඡාවකදීයි අමාත්යවරයා මේ බව සඳහන් කළේ.
මෙම සාකච්ඡාවේදී ඉන්ධන බෙදුම්කරුවන්ගේ අලෙවි මුදල් පිළිබඳව ක්රියාත්මක වන නඩු කටයුතු සමථයකට පත් කර ගැනීම, නව ඉන්ධන හල් ඉදිකිරීමේ කටයුතු, ලිහිසි තෙල් අලෙවිය කිරීම සම්බන්ධයෙන් දැනුවත් කර තිබෙනවා.
සියලුම ඉන්ධන හල් සදහා ස්වයංක්රීය පොම්ප සහ තොග ලබා ගැනීමේ උපකරණ සවිකිරීමට මෙන්ම එළඹෙන වසරේ සිට දෛනිකව ස්වයංක්රියව ඉන්ධන මිල සංශෝධනයට ගෙන ඇති තීරණය සම්බන්ධයෙන් ඔවුන් දැනුවත් කළ බවයි අමාත්යවරයා කියාසිටියේ.


එක්සත් ජාතික පක්ෂයේ අභ්යන්තර සාකච්ඡාවක් අරලියගහ මන්දිරයේදී ඊයේ (04) පස්වරුවේ පැවැත්වුණා.
මෙම සාකච්ඡාවට එක්සත් ජාතික පක්ෂයේ ආසන සංවිධායකවරුන්, පාර්ලිමේන්තු මන්ත්රීවරුන් සහ පළාත් සභා මන්ත්රීවරුන් සහභාගි වී සිටි බවයි දේශපාලන ආරංචි පවසන්නේ.
මතභේදයට ලක්ව තිබෙන වැට් බදු සංශෝධනය සම්බන්ධයෙන් එහිදී දීර්ඝ ලෙස සාකච්ඡා කර තිබෙනවා.
එක්සත් ජාතික පක්ෂයේ අනාගත සැලසුම් සහ පළාත් පාලන මැතිවරණය පිළිබඳව ද මෙම සාකච්ඡාවේදී අවධානය යොමුවූ බවයි දේශපාලන ආරංචි වැඩිදුරටත් කියා සිටියේ.


CLC ඔන්ලයින් මගින් උපයෝගිතා සැපයුම්කරුවන් 50 කට අධික සංඛ්යාවක් සමඟ SLIPS සහ CEFTS මගින් ඕනෑම දිනයක, ඕනෑම වෙලාවක, අවශ්ය ඕනෑම බැංකුවකට හෝ මූල්ය ආයතනයකට අරමුදල් මාරු කිරීමේ හැකියාව ලබාදී ඇත.
CLC ඔන්ලයින් යනු සිය ගනුදෙනු කරුවන් සඳහා සතිය පුරා දිනයේ පැය 24 තුළම ඔවුන්ගේ මුදල් ගනුදෙනු කාර්යයන් සඳහා එම ආයතනය විසින් හඳුන්වා දී ඇති සම්මානනීය ජංගම හා අන්තර්ජාල බැංකුකරණ සේවා විසඳුමකි. මෙමගින් සිංහල, දෙමළ සහ ඉංග්රීසි භාෂා ඔස්සේ ඔබට නව්ය වූ අත්දැකීමක් ලබාදී ඇත.
CLC ජාත්යන්තර ඩෙබිට් කාඞ්පත මගින් ඔබට ලොව පුරා ඕනෑම VISA සක්රීය ස්වයංක්රීය ටේලර් යන්ත්ර (ATM) මගින් නොමිලේ මුදල් ලබාතය හැකිය. එමෙන්ම VISA ගෙවීම් පහසුකම ඇති ඕනෑම අළෙවිකරුවකුගෙන් භණ්ඩ සහ සේවාවන් මිලදී ගැනීමේ හැකියාවද ඇත.
CLC මගින් සිය ගනුදෙනු කරුවන්ගේ ඉතුරුම් ගිණුම් වල නියම කාලය තුළ මුදල් තැන්පත් කිරීම සඳහා ගාල්ල, මීගමුව, මහනුවර, මහරගම, කැළණිය, කුරුණෑගල සහ යාපනය ප්රදේශ වල ස්වයංක්රීය මුදල් තැන්පතු යන්ත්ර (KIOSK machines) පිහිටුවා ඇත.


සැඟව ක්රියාත්මක වන මොහොමඞ් ෂෆි අර්මාර් ෆේස්බුක් සහ අනෙකුත් පෞද්ගලික පණිවුඩ මාර්ග ඔස්සේ මෙම රටවල තරුණයින් සමඟ සම්බන්ධ වී ඔවුන්ගේ බුද්ධි ශෝධනය කරන බව එහි දැක්වේ.
ඉන්දීයාවේ කර්නාටක ප්රාන්ත වැසියෙකු වන ඔහු විශේෂිත ජාත්යන්තර ත්රස්තවාදියෙකු ලෙසින් ඇමෙරිකානු රාජ්ය දෙපාර්තමේන්තුව පසුගිය සතියේදී නම් කළේය.
නොයෙකුත් අන්වර්ථ නාමයන්ගෙන් ද හැඳින්වෙන අර්මාර්ට එරෙහිව ජාත්යන්තර පොලිස් සංවිධානය ද රතු නිවේදනයක් නිකුත් කර ඇත.
ඉන්දියාවේ වෙසෙන මුස්ලිම් තරුණයින් සම්බන්ධ කරගනිමින් ඔහු එරට ප්රහාර සිදු කිරීම, ආයුධ එක්රැස් කිරීම සහ ත්රස්තවාදී පුහණු කඳවුරු පැවැත්වීම සිදු කළ බව ද ඇමෙරිකානු රාජ්ය දෙපාර්තමේන්තුව කියා සිටී.
ඉන්දීය මුජහිදීන් සංවිධානයට එරෙහිව එරට ආරක්ෂක අංශ ක්රියාත්මක වීමෙන් පසුව ඔහු තම සහෝදරයා සමඟ පකිස්තානයට පලා ගිය බවට වාර්තා වේ.


වර්ෂ 2023 ක්වූ December 07 වැනිදා Thursday
තාරුණ්යය, දිළිඳුකම හා සුබසිහින අතර මංමුළා වූ Dulcima
70 දශකයේ මුල් භාගයේ කොළඹ මැජෙස්ටික් සිනමා හලේ, 'ඩල්සිමා' නමින් චිත්රපටයක් ප්රදර්ශනය කළේය. පාකර් මහතා නම් අපිළිවෙළකට ජීවත් වුණු මැදිවියද පසු කරමින් යන, ගොවියකුත්, ඔහුගේ ජීවිතයට ඉබේටම ඇතුළු වෙන විවාහ වන වයසේ පසුවන රූමත් තරුණියකගේ කථාවක් එයට ඇතුළත් විය. මෙහි තවත් විශේෂත්වයක් වූයේ, මේ මැදිවියේ පාකර් ගෙ චරිතයට පණ දුන් නළුවාය. ඔහු නම් 'රයන්ස් ඩෝටර්' චිත්රපටයේ 'මයිකල්' නම් මන්ද බුද්ධික කොර ගසන මිනිසාට රඟපෑ ජෝන් මයිල්ස් ය.
ජෝන් මයිල්ස් යනු ලෝක සිනමාවේ බිහිවුණු විශිෂ්ට ගණයේ නළුවෙකි. එහෙයින් 'ඩල්සිමා' බැලීමට පෙලඹුණේ චිත්රපටය කෙසේ වෙතත්, ජෝන් මයිල්ස්ගේ රංග ප්රතිභාව හෝ දැක බලා ගැන්මටය. ඒ වන විට ඔහු 'රයන්ස් ඩෝටර්' චිත්රපටයේ 'මයිකල්' ලෙස ලොව වටා ප්රේක්ෂක ආකාර්ෂණය තමන් සතුකර ගෙන තිබුණේ, ප්රශංසාත්මකව, 'හයි කොලිටි' රංගවේදියකු ලෙසටය. රයන්ස් ඩෝටර් හී මයිකල් චරිතය ඔහුට ලබාදුන් දේ බොහෝය. හොලිවුඩ් හී 'ඒ' ශ්රේණියේ නළුවකු වීමත්, දැවැන්ත මෙන්ම උසස් චිත්රපට නිර්මාණය කරන නිෂ්පාදකයන් හා අධ්යක්ෂවරුන්ගේ අවධානයට යොමු වීමත්, විචාරකයන් හා ප්රේක්ෂකයන් අතරේ විශිෂ්ටත්වයට පත් වීමත් සමඟ ලොව ප්රධානතම සිනමා සම්මාන උලෙළ වූ ඔස්කාර් ඇකඩමි සම්මාන උලෙළේ හොඳම සහය නළුවා ලෙස වූ සම්මානය ලබා ගැන්මත්ය.
1908 පෙබරවාරි 22 වැනි දින බ්රිතාන්යයේ නෝෆෝර්ක් හී ඉපදුණු ජෝන් මයිල්ස්, තම සිනමා ජීවිතය ආරම්භ කළේ 1932 දී තරමේය. ඒ එම වසරේම තිරගත වූ 'ද මිඩ්ෂිප් මේඩ්', චිත්රපටයෙනි. එහී ගොලිග්ට්ලි නම් චරිතයකිනි ඔහු බ්රිතාන්ය සිනමාව ආක්රමණය කළේ. එය සුළු චරිතයක් වුවද, ඔහුට එහී චරිත නාමයක් ලැබුණි. ඇල්බට් ඩී කෞර්විලි නම් බ්රිතාන්ය අධ්යක්ෂවරයෙකි ඔහුට මේ අවස්ථාව ලබා දුන්නේ. එම වසරේම තිරගත කළ බර්නාඩ් වෝහර්ස් අධ්යක්ෂණය කළ 'ද ගෝස්ට් කැමරා' නම් වූ චිත්රපටයේ 'අර්නස්ට් එල්ටන්' නම් වූ තුන්වැනි ප්රධාන චරිතය රඟපෑමට ඔහුට හැකි විය. එය ඔහුගේ දෙවැනි චිත්රපටය විය. එතැන් සිට ඔහු 2004 වර්ෂය වන තෙක් පුරා අවුරුදු 72 ක් ඇතුළත චිත්රපට 99 රඟපෑවේය.
'රයන්ස් ඩෝටර්' ඔහුගේ 76 වැනි චිත්රපටය වූ අතර, මෙම ලිපියට පාත්රවන 'ඩල්සිමා' ඔහුගේ 77 වැනි චිත්රපටය විය. ඔහුගේ ප්රථම ප්රධාන චරිතය වූයේ 1934 දී තිරගත වූ 'කාර් ඔෆ් ඩ්රීම්ස්' නම් චිත්රපටයේ රොබට් මිලර් නම් වූ චරිතයයි.
ජෝන් මයිල්ස් චිත්රපට නිෂ්පාදනයටද අත ගැසීය. ඒ 1949 වර්ෂයේය. ඔහු ගේ මුල්ම නිෂ්පාදනය වූයේ 'ද හිස්ට්රි ඔෆ් මිස්ටර් පොලී' නම් වූ චිත්රපටයයි. එහී ප්රධාන චරිතය වූ ඇල්ෆ්රඩ් පොලී ගේ චරිතය රඟපෑවේ ජෝන් මයිල්ස් මය. ඉන්පසු ඔහු 'ද රොකින්ග් හෝර්ස් විනර්' නම් චිත්රපටයක් එම අවුරුද්දේම එනම් 1949 දීම නිෂ්පාදනය කළේය. ඔහු එම චිත්රපටයට අර්ල් සෙන්ට් ජෝන් නම් නිෂ්පාදක වරයෙක්ව ද එකතු කර ගතී. ජෝන් මයිල්ස් මෙහී සුළු චරිතයක් රඟපෑ අතර, ජෝන් හොවාඩ් ඩාවිස් නම් නළුවකුට ප්රධාන චරිතය රඟපෑමට භාර කළේය. 1950 දී ඔහු තවත් චිත්රපටයක් නිෂ්පාදනය කළේය. 'මෝනිං ඩිපාර්චර්' නම් වූ එම චිත්රපටයේ ප්රධාන චරිතය ජෝන් මයිල්ස් හා රිචඩ් ඇටැම්බරෝ එක්ව රඟපෑහ.
ජෝන් එල් හාග්රේව්ස්, බැසිල් රේබන් එක්ව 'ඩල්සිමා' චිත්රපටය නිෂ්පාදනය කළහ. මෙහි අධ්යක්ෂණය භාර දුන්නේ ෆ්රෑන්ක් නෙස්බිට් ටය. එච්.ඊ. බේස්ට් නම් වූ බ්රිතාන්ය ජාතික ලේඛකයෙකු විසින් 1953 වසරේ ලියූ 'ඩල්සිමා' නම් වූ කෙටි කථාවක් පාදක කරගෙනය අධ්යක්ෂක ෆ්රෑන්ක් නෙස්බිට් මෙහී තිරනාටකය ලීවේ. චිත්රපටයේ ඩල්සිමා ගැස්කේන් නම් වූ ප්රධාන නිළි චරිතයට අධ්යක්ෂක ආරාධනා කළේ 'කැරල් වයිට්' නම් වූ බ්රිතාන්ය නිළියටය. 1943 අප්රේල් 1 වැනි දින එංගලන්තයේ ලන්ඩන් නුවර ඉපදුණු ඇය, බ්රිතාන්ය සිනමාවට සම්බන්ධ වූයේ, 1949 දීය. ඒ 'කයින්ඩ් හාර්ට්ස් ඇන්ඩ් කොරොනෙට්ස්' නම් වූ චිත්රපටයේ ඉතාමත් සුළු චරිතයකිනි. 1949 සිට 1960 දක්වා එනම් වසර 11 ක්ම ඇය චිත්රපට වල රඟපෑවේ සුළු චරිතයන්ය. 1960 වසරේ තිරගත වූ ඩොන් ෂාප් අධ්යක්ෂණය කළ 'ලින්ඩා' නම් වූ චිත්රපටයේ ඇය ප්රධාන චරිතයකට අවතීර්ණ විය. එතැන් සිට ඇය 1982 වන තෙක් චිත්රපට 43ක පමණ රඟපෑවාය. 'ඩල්සිමා' ඇයගේ 37 වැනි චිත්රපටය ය. 'ඩල්සිමාට' ඇයව තෝරා ගත් පසු ඇය කීවේ ජෝන් මයිල්ස් ඇයගේ ප්රියතම නළුවෙකු බවත්, ඔහු වැනි විශිෂ්ටයකු සමඟ රඟපාන්නට ලැබීම ඇයගේ වාසනාවත් බවකි.
චිත්රපටය ආරම්භ වන්නේ මැදිවියේ පසුවන පාකර් මහතා තම කබල් ජීප් ට්රක් රථයෙන් නගරයට ගොස් යළි නිවස බලා යන දර්ශනයකිනි. ඒ වන විට ඔහු තම සීමාවට වඩා මත්පැන් පානය කර තිබුණි. ඔහු ජීප් රථය වේගයෙන් පදවාගෙන ගියේ තම ගොවි පළටය. ඔහුගේ නිවස තිබුණේ එම ගොවි පළේය. පාකර් මහතා ජීප් රථය තදින්ම පළවා ගොස් තම නිවසේ වත්තට ඇතුළුවූ සැණින්ම ජීප් රථය හැප්පී එය නැවතී දොර ඉබෙිම හැරී ඔහුව බිමට ඇද වැටුනේ ය. ඩල්සිමා තම කුඩා නැගණියව ළදරු අත් කරත්තයක දමා තල්ලු කරගෙන පාකර් මහතාගේ නිවෙස අසලින් ගියේ ඔය අතරෙදීය. පාකර් මහතාගේ තොප්පිය හුළගේ පාවී ගොස් වැටුණේ ළදරු කරත්තයේ සිටි කුඩා දැරියගේ අතටය. ඩල්සිමාගේ නිවස තිබුණේද පාකර් මහතාගේ නිවස අසලය. සිදුවූ අකරතැබ්බය දුටු ඩල්සිමා වහා ජීප් රථයෙන් බිමට තල්ලුවී මුණින් තලාවට වැටුණු පාකර් මහතාට කථා කෙරුවද, ඔහු සිටියේ අවසිහියෙනි. ඇය ඔහුව අමාරුවෙන් වත්තන් කරගෙන ඔහුගේ නිවස තුළට ගෙන ගියාය. නිවස ඇතුළත තිබුණේ ඉතාමත් අපිරිසුදුවය. කිකිළියන් කුස්සියේ මේස උඩ, යට, සිට එහී තිබූ කෑම වලට කොටමින් සිටීයි. පාකර් මහතාගේ නළල පැලී තිබුණෙන් ඇය වහා උණු වතුරෙන් තවා, අත් බෙහෙත් දමා ඔහුට බීමට තේ කෝප්පයක්ද සාදා දුනී. ඔහු පුටුවේ වාඩි වී සිටියේ අන්ද මන්දවය. ඇය ඔහුගේ දෙ අත් අතරේ තේ කෝප්පය හිර කර තැබීය.
පාකර් මහතා ගේ බිරිඳ මිය ගොස් සිටි අතර, ඔහු ජීවත් වූයේ තනිකඩවය. ඔහුට දූ දරුවන් කිසිවෙක් සිටියේ නැත. ඔහු ගොවිපළක් කරමින් මෙම නිවසේ ජීවත් විය. පාකර් මහතා නිතරම සිටියේ අපිරිසුදුවය. ගොවිපළක් කෙරුවද, ඔහු සිටියේ ජීවිතය සම්පූර්ණයෙන්ම අත්හැර දමා සේය. නිවස ඇතුළත අපායක් බඳුය. කිකිළියෝ, තාරාවෝ කුස්සිය පුරාමය. කාමර ඉතාමත් අපුලය. ඇඳ ඇතිරිලි බොහෝමයක් සම්පූර්ණයෙන් පාහේ ඉරී තිබුණි. එහෙත් ඔහු පාවිචිචි කළේ ඒවාය. අපායටත් වඩා අන්තව තිබුණේ නාන කාමරය හා වැසිකිලි කොමඩ් එකය. සුදු පාට කොමඩ් හා නාන බේසම තනි කරම කළුම කළු පාටය. මේ මනුස්සයා ඌරෙක්දැයි ඇයට සිතුණි. ඌරොත් මීට වඩා පිරිසුදුවෙන් සිටී.
පාකර්ට සිහිය විත් යථා තත්ත්වයට පත් වන තෙක් ඩල්සිමා සිටි අතර, ඇය යන විට කීවේ, නැවත හෙට පැමිණ මේ සියල්ල අස්කර දෙන බවය. ඇයට ඔහු ගෙවන ජීවිතය ගැන අනුකම්පාවක් සිතුණි. නැවත පැමිණ මෙම නිවස පිළිවෙළකට තබන්නට උපකාර කළ යුතු යැයි ඇයට සිතුණේ ඒ නිසාය.
ඇය නැවත ගේ මිදුලට එන විට, මිදුල හැම තැනම මුදල් නෝට්ටු විසිරී තිබුණි. ළදරු කරත්තයේ සිටින ඇයගේ කුඩා නැගණියගේ අතට පත් වූ පාකර් මහතාගේ තොප්පියේ ඇතුළ් පැත්තේ මුදල් නෝට්ටු කීපයක් හංගා තිබුණි. කුඩා දැරිය ඒ මුදල් නෝට්ටු එකිනෙක රැගෙන හුළගේ පා කර හැරියාය. ඩල්සිමා ඇහිද ගත්තේ එම මුදල් නෝට්ටුය. පසුව ඇය පාකර්ගේ තොප්පිය ගෙන තව තවත් උවමනා කමින් ඇතුළේ බැලු විට එහී තවත් මුදල් නෝට්ටු රාශියක් තිබුණි. ඇය ඒ සියල්ලමත්, ඇය ඇහිලූ මුදලුත් එම තොප්පියට බහා නැවත නිවසට ගොස් පාකර් මහතාට කීවේ ඔහුගේ තොප්පියත්, මුදලුත් මේසය උඩ තබන බවකි. පාකර් තවම සිටියේ පෙර සිටියාක් මෙන් පුටුවේ හිඳගෙන, තේ කෝප්පයත් ඇතැතිව අන්ද මන්දවය. ඒ ඔහු පමණට වඩා මත් පැන් බී තිබූ නිසාය.
ඩල්සිමා විශාල පවුල් සංඛ්යාවක් සිටින දුප්පත් පවුලක වැඩිමහල් දියණිය ය. ඇයගේ පියා ගොවියෙක් වූ අතර, ඇයට ඔහු සැලකුවේ නපුරු අන්දමටය. ඇයට නිවසේ තිබෙන හැම වැඩක්ම කරන්නට සිදු විය ඇයගේ මව සිටියද, ඇයටද ඇයගේ සැමියාට යටත් වී සිටින්නට සිදුවී තිබුණි. එහෙයින් ඩල්සිමාද අයාලේ යන තරුණියක් මෙනි ජීවත් වූයේ. ඇයගේ සිහින කුමාරයා වූයේ 'ඇල්බට්' නම්වූ මෝස්තර නිරූපකයෙකි. ඔහු සිටියේ ඇයගේ මෝස්තර පොතේ ය. ඇය ඔහුගේ පින්තූරු එකතු කෙරූ අතර, ඇය කවදා හෝ විවාහ වනුයේ 'ඇල්බට්' වැනි කඩවසම් තරුණයකු සමඟින් යැයි අදිටන් කරගෙන සිටියාය.
පසුදින ඇය පාකර් මහතාගේ නිවසට ගියාය. ඒ වන විට පාකර් සිටියේ තම කබල් ට්රැක්ටරය සමඟ කුඹුෙර්ය. එම ට්රැක්ටරයේද කෑලි හැලෙමින් තිබුණි. ඔහු එවා ලණු කැබලි, කම්බි කැබලි හා ටේප් වලින් බැඳ කෙසේ හෝ ක්රියාත්මක කර ගෙන කුඹුරු වැඩ කර ගනී. පාකර්ගේ ප්රධානතම දුර්වල කම වූයේ ලෝභ කමය. ඔහුට මුදල් නොමැති කම නොවේ. ඔහු ඒවා වියදම් කිරීමට තිබෙන මසුරු කම නිසාය.
පැයකටත් අධික කාලයක් කුඹුරේ වැඩ කරමින් සිටි පාකර් මහතා, තම කබල් ට්රැක්ටරයෙන් නිවෙසට එන විට දුටුවේ ඔහුගේ ඉරී ගිය ඇඳ ඇතිරිලි, තුවා, කිලිටි වුණු කමිස, කලිසම් ඒ සියල්ලම සෝදා වැලට දමා තිබෙන අන්දමය. ඔහු වහා නිවසට දුව ගිය පසු දුටුවේ නිවසේ පහත මාලය අතීශයින්ම පිරිසුදුව සුන්දරව තබා ඇති අන්දමය. මුළු තැන් ගෙය, කෑම කන කාමරය ඒ සියල්ලම ඉතාමත් ලස්සනට තබා තිබුණි. ඇය තරප්පු පේළියෙන් බැස ආවේ එහි උඩ තිබූ නාන කාමරය පිරිසිදු කිරීමෙන් අනතුරුවය. පාකර් ඇයවත් පෙරළගෙන මෙන් තම කාමරයට ගොස් ඇදේ මෙට්ටය උස්සා බැලුවේ තමා හංගා තිබෙන මුදල් නෝට්ටු ඇය රැගෙන ගොස් ඇත්ද කියාය. එහෙත් ඒවා එතැනම තිබුණි. ඉන්පසු ඔහු දුව ගියේ තම නාන කාමරයටය. එය ඉතාමත් පිරිසුදුව ශුද්ධ කර තිබුණි. මෙතෙක් කලක් තද කළුපාටින් තිබුණු, කොමොඩ්, මුහුණ සෝදන හා නාන බේසම තද සුදු පාටින් දිලිසෙමින් තිබුණි. ඔහු ඒ දෙස බලා වහා ගියේ නාන දිගු බේසම උඩ තිබෙන බිත්තියේ කවුළුවක් වැනි තැනක හංගා තිබූ මුදල් නෝට්ටු තොගය තිබේද කියා බැලීමටය. ඒවාද එතැනම ඒ අයුරින්ම තිබුණි. ඔහු සිතුවේ ඇය පැමිණ ඇත්තේ ඔහුට උදව් කරන නියායෙන් ඔහු තැනින් තැන සඟවා ඇති මුදල් සොරා ගැනීමට කියාය. ඔහු එවැනි පහත් ගතිගුණ තිබෙන පුද්ගලයෙකි. නමුත් ඇය ඔහුට උදව් කිරීමට පැමිණියේ අවංකවමය.
කෙසේ හෝ ඩල්සිමා තම මුළු ගෙයම ශුද්ධ පවිත්ර කලා පමණක් නොව, ඇය ඔහුට රසවත් කෑම වේලකුත් සාදා තිබුණි. මේ හෙයින් පාකර් ඩල්සිමාට කීවේ සතියකට දවස් 3 ක් වත් පැමිණ මෙසේ ශුද්ධ පවිත්ර කරන ලෙසටය. ඒ වෙනුවෙන් ඇයට කිසියම් මුදලක් ගෙවන බවක්ද කීය. ඇය එක්වරම එයට එකඟ වූයේ නැත. ඇය කීවේ තම දෙමාපියන්ගෙන් අසා කියන බවකි. මුලින්ම එසේ ගොස් වැඩ කිරීමට ඩල්සිමාද කැමති වූයේ නැත. එහෙත් ඇයට ජීවිතය තුළ සුන්දර වූ බලාපොරොත්තුන් තිබුණි. ඇයගේ මෝස්තර පොතේ සිටින මෝස්තර නිරුපණ ශිල්පියා වූ ඇල්බට් වැන්නෙක් හා විවාහ වී, අලංකාර ලෙස හැඳ පැලඳ ගෙන සුන්දර ජීවිතයක් ගත කිරීමට ඇය ආශා කළාය. ඒ අතරේ ඇයගේ නිවසේ හැම රැයකදීම සිදුවන තම දෙමාපියන්ගේ සණ්ඩු සරුවල් ඇයව තව තවත් කලකිරවන්නට විය.
එහෙයින් ඇය පාකර් මහතා ළඟ වැඩට යන්නට තීරණය කළා පමණක් නොව, වැඩ කරන ගමන් එහී නවතින්නටද එකඟ විය. මෙතෙක් හිර කරගෙන සිටි පාකර් මහතාගේ ලිංගීක ආශාවන් අවදි වූයේ දිනක් ඩල්සිමා බිම දණ ගසාගෙන පොළව මදින විටය. ඇයට නොදැනුවත්වම ඇයගේ පපුව හා පිටුපස නිරාවරණය වී තිබුණි. පාකර් එය දුටු පසු ඇය ට වඩාත් ඇලුම් පාන්නට විය. ඔහු ඇයව තමා නිතර යන සත්ව වෙන්දේසියට රැගෙන ගියේය. වෙන්දේසියේදී පාකර්, එම වෙන්දේසි කරුවන් සමඟ අත යටින් ගනු දෙනු කරනා ආකරයන්ද ඇයට පෙන්විය.
මේ අතර පාකර් මහතා, ඩල්සිමා සමඟ ලිංගිකව හැසිරෙන්නට වූ අතර, පසුව ඔවුන් දෙදෙනා රාත්රියට එකම යහනේ එකට නිදියන්නට විය.
පාකර්, ඩල්සිමාට පොරොන්දු වූ මුදලම දුන්නේ නැත. ඊට අඩුවෙනි ඔහු ඇයට ගෙව්වේ. එහෙත් ඇය ඒ අඩු මුදල පාකර් තැන තැන හංගන මුදල් වලින් පියවා ගති.
ඩල්සිමා නගරයේ බැංකුවට ගොස් ඇයගේ නමට බැංකු ගිණුමක් විවෘත කර, තමාට ලැබෙන මුදල් එහී තැන්පත් කර පාස් පොත ලබා ගත්තාය. එසේම ඇය තමාට ලැබෙන අමතර මුදල් වලින් සැලුන් එකකට ගොස් කොණ්ඩය නවීන ක්රමයට සකස් කර, ඇහි පිහාටු අලවා, ඇහි බැමි සකස් කර, නවීන සපත්තු, ඇඳුම්, ආභරණ, සුවඳ විලවුන් ආදි දේ ගත්තේ ඇය ළඟ තිබෙන මොස්තර සඟරාවේ මොස්තර නිරුපිකාවන් මෙන් සිටින්නට උවමනා නිසාය. ඒ වෙනසට පාකර් මහතා වඩාත් කැමති වූවත්, ඒවා ගන්නට මුදල් කොහෙන්දැයි ඔහු ඇසූ විට, ඇය කීවේ ඔහු දෙන මුදල් වලින් ඇය එම දෑ ගත්තා කියාය.
'ඇශ්බි' නම් තරුණයා ඩල්සිමාට මුණ ගැසුණේ ඔය අතරේදීය. ඔහු පශු වෛද්ය සහකයෙකු ලෙසය පාකර්ගේ ගොවිපළට පැමිණියේ. එම අවස්ථාවේ නිවසට යාබද ව සිටියේ ඩල්සිමා පමණි. ඇය ඔහුව දුටු සැනින්ම ඇයට සිහිවූයේ තම මෝස්තර පොතේ සිටින, තමා වඩාත් ආශා කරන මෝස්තර නිරූපණ ශිල්පියා 'ඇල්බට්' වය. ඈශ්බි ද ඇල්බට්ගේ හැඩහුරු කමට සමාන විය. ඔහු පැමිණියේ කුකුළ් හා තාරාවන් ගේ පිහාටු අපතේ නොයවන ලෙස පාකර්ට දැන්වීමටය.
ඉන් පසු නගරයේදීද, ඩල්සිමාට, ඈශ්බි ව හමුවුණි. ඒ නගරයේ සිට නිවස බලා එන බස් රථයේදීය. පසුව දෙදෙනා බසයෙන් බැස කථා කරමින් පැමිණීය. ඔහු ඇයට මල් කළඹක් කඩා දුණි.
පාකර් මහතා, ඩල්සිමාට විවාහ යෝජනාවක් ගෙනාවේ මේ අතරේදීය. ඇය එය ප්රතික්ෂේප කළේ නැත. එහෙත් ඇය පාකර්ට කීවේ තව ටික කාලයක් මේ අන්දමට ඉමු කියාය. පාකර් නගරයට ගොස් අලුත්ම රූපවාහිනි යන්ත්රයක් ගෙදරට රැගෙන ආවේය. ඔහු කීවේ ශීත කාලය පැමිණි පසු ඔවුන් දෙදෙනා විවාහ වී, නිවසට වී රූපවාහිනිය නැරඹීමට හැකි බවය. එලෙසම, ඔහු ඇයට මීට වඩා මුදල් දෙන බවක්ද, කීවේය.
ඉන්පසු ඔහු එක් හවසක, හදිසියේම නගරයට ගොස් ඩල්සිමාට මඟුල් ඇඳුමක් හා මඟුල් මුද්දක් මිලදී ගෙන එය පෙට්ටියක සුරැකිව ඇසුරුවේය. පසු දින ඔහු ඇයට කථා කොට මෙම මඟුල් ඇඳුම බැලීමට ආරාධනා කළද, ඇය කීවේ ඇයට තම දෙමාපියන් හා සොහොයුරු සොහොයුරියන්ව බැලීමට යා යුතුයි කියාය. ඩල්සිමා පියකරුව හැඳ පැලඳ ගෙන යෑම ගැන පාකර්ට සැක සිතුණි. ඔහු ඇයට නොදැනී ඇයගේ පසු පසින් ගියේය. ඇය කෙළින්ම ගියේ ඇශ්බිව හමු වීමටය. ඔවුන් දෙදෙනා සිප වැලඳ ගන්නා ආකාරය පාකර් සැඟවී බලා සිටියේය. ඩල්සිමා මුල් කාලයේ තම නිවසට පැමිණී විට, ඇයට පෙම්වතෙක් සිටිනවාදැයි ඔහු ඇගෙන් අසද්දී ඇය කීවේ ඇයට එසේ පෙම්වතෙක් සිටින බවක්ය. එලෙසම ඔහුගේ නම 'ඇල්බට්' කියාද ඇය කීවාය. එහෙත් ඒ වන විටත් ඇයට පෙම්වතෙක් සිටියේ නැත. පාකර් එසේ අසන විට ඇයට එක්වර මතක් වූයේ ඇයගේ මෝස්තර පොතේ සිටින නිරූපණ ශිල්පියා 'ඇල්බට්' වය. ඇය තම පෙම්වතා ඇල්බට් කියා කීවේ ඒ නිසාය.
ඇය ඈශ්බි සමඟ සිටින විට පාකර් සිතුවේ ඒ ඇල්බට් කියාය.
ඈශ්බි හා ඩල්සිමා නගරය ට ගොස් විනෝද විය. ඔවුන් ආලිංගන නැටුමකටද සහභාගි විය. මේවා දරාගෙන සිටීමට පාකර්ට නොහැකි විය. ඔහු බාර් එකට ගොස් පමණ ඉක්මවා බී නිවසට පැමිණියේය. ඒ සමඟම ඩල්සිමාද නිවසට පැමිණ, පාකර් මත් පැන් බී, අසාමාන්ය ලෙස තරහින් හැසිරෙනවා ඇය දුටුවාය. ඇ පාකර්ට කීවේ ඇය මෙම නිවසින් හෙට උදයේම පිටවෙන බවකි. එසේ කියා ඇය තම කාමරයට ගොස් දොර වසා අගුල දමා ගතී. පාකර් තම කාමරයට ගොස්, කාමරය කුඩු කරන්නට පටන් ගතී, ඒ අතරේ අලුතින් මිලදී ගත් රූපවාහිනි ය ද පොළවේ ගැසුවේය. ඔහු විසින් ඇය වෙනුවෙන් ගත් මඟුල් ඇඳුම ඉරා එළියට විසි කළේය. ඔහු හැසිරුනේ පිස්සෙකු මෙනි.
පසුවදා උදයේම ඩල්සිමා නැගිට කාමරයේ ජනේලය හැර බලද්දි, ඈතින් ඇශ්බි එන බවක් දුටුවාය. ඇය පහත මාලයට ගිය විටය දුටුවේ මඟුල් සාරියක් ඉරා දමා තිබීමත්, එතැනම මඟුල් මුද්දක් තිබීමත්ය. ඇය ට පාකර් මහතා ගැන දුක සිතුණි. ඒ වන විට ඈශ්බි ඇය ළඟට පැමිණ තිබුණි. පාකර් මහතා පෙනෙන්නට සිටියේ නැත. ඈශ්බි පැමිණ ඩල්සිමාට කීවේ තමා පැමිණියේ ඇයව රැගෙන ගොස් විවාහ කර ගැන්මට බවය. එහෙත් ඩල්සිමා කීවේ, ඇයට පාකර් මහතාව දමා එන්නට නොහැකි බවය. එවිට ඈශ්බි කීවේ එසේ නම් ඇයට ඔහු සමඟම සිටින්නට කියාය. එසේ කියා ඔහු හැරී යන්නට විය. එකවරම පාකර් මහතා කාමරයක ජනේලයක සිට තම තුවක්කුව මනා, තරමක් දුර යන ඈශ්බි ට වෙඩි තබා මරා දැමීය.
ඩල්සිමා හී කථාන්තරයේ මුලින් විකට ස්වරූපයක් තිබුණද, පසුව එය මානුෂික ස්වභාවයක් ගන්නට විය. ඩල්සිමා අතරමං වූයේ, තම තාරුණ්යත්, දුප්පත් කමත් අතෙර්ය. ඇයට මූලිකව අවශ්ය වූයේ සුන්දරව ඇඳ පැලඳගෙන ජීවිතය සුන්දරව විඳීන්නටය. එයට මුදල් අවශ්ය ය. පාකර් මහතා ළඟ ඇති තරම් මුදල් තිබුණි. ඇයගේ තවත් බලාපොරොත්තුවක් වූයේ කඩවසම් පුද්ගලයෙක් සමඟ එනම් තම මෝස්තර පොතේ සිටින 'ඇල්බට්' වැන්නෙක් හා විවාහ වීමටය. නමුත් පාකර් මහතා තමාට මේ තරම් ආදරය කළ බවක් ඇය දැන ගත්තේ, ඔහු ඇය වෙනුවෙන් ගෙන ආ රූපවාහිනි යන්ත්රය, මඟුල් ඇඳුම හා මඟුල් මුද්ද දුටු විටය. දැන් ඒවා විනාශ වී ඇත. පාකර් මහතාට ඇයගේ අතින් විශාල වැරැද්දක් සිදු වූ බව ඇයට අවබෝධ වන විට, ඇය හොඳටම පරක්කු වැඩිය. ඒ වන විට සියලු විනාශයන් සිදුවී ඇත. ඈශ්බි මිය ගොස්ය. පාකර් මහතා මිනීමරුවෙක් වී අවසානය. ඇයට යළි සියලු දෙයම නැති විය.
විකට ශානරයක සිට ගැඹුරු සංකල්පයකට චිත්රපටය රැගෙන යාමය 'ඩල්සිමා' හී විශේෂත්වය. එය අධ්යක්ෂ හා තිර නාටක රචක ෆ්රෑන්ක් නෙස්බිට් හරි අපූරුවට නිර්මාණය කර තිබූ අතර, එයට ඔහු විසින් තෝරා ගත් දර්ශන පසුතලය, හා වර්ණ සංයෝගය මනා ලෙස ගැළපුණි. ඒ සියල්ලටම වඩා කැපී පෙනුණේ ඩල්සිමා ලෙස රඟපෑ 'කැරල් වයිට්' මෙන්ම පාකර් මහතා ලෙස රඟපෑ ජෝන් මයිල්ස් ගේ විශිෂ්ටතම රඟපෑම්ය.
'ඩල්සිමා' නැරඹීමට නොහැකි වූ අයට අන්තර්ජාලයේ යූ ටියුබ් හී ර්ණම් නම් නාලිකාව හරහා එය නැරැඹිය හැකිය. මෙය කෙතරම් සුන්දර චිත්රපටයක් දැයි එවිට වැටහෙනු ඇත.


දිවයිනේ ප්රකට ව්යාපාර සමාගමක් වන සිංගර් ශ්රී ලංකා පී.එල්.සී. ආයතනයේ බහුතර කොටස් ප්රමාණයක් ප්රකට ව්යාපාරික ධම්මික පෙරේරාගේ හේලීස් පී.එල්.සී. සමාගම විසින් මිලදී ගෙන ඇත.
පසුගිය සැප්තැම්බර් 13 වැනිදා කොළඹ ව්යාපාර කොටස් හුවමාරුවේදී සිදුවූ කොටස් අලෙවිකරණ ගනුදෙනුවකදි සිංගර් සමාගමේ මෙතෙක් වැඩි අයිතිය තිබූ රිටේල් හෝලිඩින්ස් සමාගමට අයත් කොටස් හේලීස් සමාගම විසින් අත්පත් කරගෙන ඇත. මේ සඳහා ධම්මික පෙරේරාට අයත් හේලීස් සමාගම ආයෝජනය කර ඇති සමස්ත මුදල රුපියල් කෝටි 1250ක් වේ.


තවද පරාවාද මර්දන කළාවූ සර්වඥයන් වහන්සේ ජේතවනාරාමයෙහි වැඩ වසන සමයෙහි දෙමව්පියන්ට උපස්ථාන කරන්නාවූ භික්ෂූන් කෙණෙකුන් වහන්සේ අරභයා මේ ජාතකය දක්වන ලදී.
ඒ කෙසේද යත්
එක් භික්ෂූකෙණෙකුන් වහන්සේ දෙමව්පියන්ට සිඟා ලද්දාවූ ආහාරයන්දී සමහර දවස් සුන්බත්ව ඉඳිනසේක. සැදැහැත්තන්දුන් කඩපොල්ලත්දී මෙසේ නිරන්තරයෙන් දුක්ගෙණ දෙමව්පියන් රකිනාසේක. භික්ෂූන් වහන්සේ මේ මහණ සැදැ ඇත්තන්ගෙන් දුන් ආහාරයද වස්ත්රයද ගිහින්ට දී ගිහින් පරිහරණය කරන්නේ යයි සර්වඥයන් වහන්සේට පෑසේක. සර්වඥයන් වහන්සේ සැබෑද මහණ තා ගිහින් පරිහරනය කරන්නේ යයි විඤාරා වදාළසේක. සැබැව ස්වාමිනි මාගේ දෙමවුපියන් දෙදෙනා පරිහරණය කරන්නේයයි කිසේක. සර්වඥයන් වහන්සේ මේ භික්ෂූ තබා පෙර උත්තමයෝ දෙමව්පියන් පරිහරණය කළාහුය යි වදාරා ඒ කෙසේදැයි ආරාධිත වූ සර්වඥයන් වහන්සේ ඉකුත් වත් දක්වා වදාළසේක.
ඒ කෙසේද යත්
යටගිය දවස සාකෙත නුවර කොසොල් රජ්ජුරුවන් රාජ්ජය කරණ සමයෙහි බෝධිසත්වයෝ මුවව ඉපිද වාසය කරන්නාහ. ඒ මුව රජ්ජුරුවන්ට නම තබන්නාහු නන්දිය මුව රජ්ජුරුවෝයයි නම් තුබූහ. එසමයෙහි කෝසල රජ්ජුරුවෝ මුව මාංශයෙහි ඉතා ගිජුව ඇම දවස් මුව දඩෙහිම ලොල්ව ඇවිදිනාහ. මනුෂ්යයෝ ගොවිතැන් බත් කරන්නට අවසරයක් නොලබහයි මුව රැලක් ගෙනවිත් උයනේ ළූ මෝ නම් ගොවිතැන් බත් කරන්ට අවසර ලබන්නමෝ වේදැයි කියා එක් බැද්දක් වටලා දණ්ඩ පත්තේ ගසා මුවන් රැලක් එක්කොට ගෙණ ගොස් බනන්නාහු නන්දිය නම් මුව රජ්ජුරුවෝත් මුවරැල එක්ව දෙමව්පියන් දෙදෙනා මේ බැද්දේ සඟවා මුව රැල හා කැටිවම සාකෙත නුවරට ගියේය. මුවරැල ගෙණ ගොස් අංජනනම් වනයෙහි ලා වට රැකවල් ලවා කෝසල රජ්ජුරුවන්ට ගොස් කියන්නාහූ දේවයන් වහන්ස මුවරැලක් ගෙණවිත් අංජන නම් වනයෙහි ලා වට රැකවල්ලා ආම්හ. නුඹවහන්සේ ට අභිප්රායක් කළ මැනවැයි රජ්ජුරුවන්ට වැඳ සමුගෙණ තම තමන්ගේ ගම්වලට ගියාහ. රජ්ජුරුවෝත් එතැන්පටන් දවස මුවකු බැගින් මිනිසුන් යවා මරවා ගෙන්වා අනුභව කරන්නාහ. එසමයෙහි බ්රාහ්මණයෙක් සාකෙත නුවරට එන්නේය. බෝධිසත්වයන්ගේ දෙමව්පියෝත් තමන් සැඟවි උන් වලින් එලිබැස මග අස සිටියාහු බමුණා දැක කොයින්දැයි විචාරා සාකෙත නුවට යෙමි කී කල්හි එසේවිනම් අපගේ දරුවාන කෙණෙක් සාකෙත නුවර එන්නේය. බෝධිසත්වයන්ගේ දෙමව්පියෝත් තමන් සැඟවි උන් වලින් එලිබැස මග අස සිටියාහු බමුණා දැක කොයියන්නේදැයි විචාරා සාකෙත නුවරට වෙමි කී කල්හි එසේවිනම් අපගේ දරුවාන කෙණෙක් සාකෙත නුවර වසන්නාහ. යම් උත්සාහයෙක සැඟවි අප ඇස පෙණෙන්ට කියවයි කියා ඒ නන්දිය නම් මුවරජ්ජුරුවන්ට කියවයි කියා යැවුහ. ඒ බ්රාහ්මණයාත් අංජන නම් වනයට අවුත් මුවන් දැක දෙමව්පියන් රකින්නාවූ නාන්දිය නම්ව මුව රජ්ජුරුවෝ නම් කවුරුදැයි විචාළාහ. මම යයි කී කල්හි මුව රජ්ජුරුවන්ගේ දෙමව්පියන් කියා යවු සරූප කිහ. මුව රජ්ජුරුවෝත් අසා රජ්ජුරුවන් වහන්සේගේ වනයේ තන පැන් කා රජ්ජුරුවන් වහන්සේට නොකියාම යාම කටයුතු නොවෙයි යම් දවසක රජ්ජුරුවන් වහන්සේට නොකියාම යාම කටයුතු නොවෙයි යම් දවසක රජ්ජුරුවන් වහන්සේ මුවන් මරන්ට ආ සේක් නම් උන් වහන්සේගේ ඊයාපථයට සිට මාගේ ජීවිත දානයත් ඉල්වා ගෙන මුවන් ජිවිත දානයත් ඉල්වා ඇරගෙණ යෙමි. බමුණා අස්වසා යවා සිටියේය. නොබෝ දවසකින් රජ්ජුරුවෝ මුව දඩයමට අවුත් මුවන් දැක දුටුවිට භියලා සිටියාහ. මුවෝ මරණ භයින් තැතිගෙණ දිවගත්හ. බෝධිසත්වයෝ රජ්ජුරුවන්ගේ හී පස්සට හමුව ගොස් සිටියාහ. රජ්ජුරුවෝත් බෝධිසත්වයන් දැක අනර්ඝ වූ රූපය බලා විදගත නොහි සිටියාහ. එවිට බෝධිසත්වයෝ කියන්නාහු මහරජ ඇයි මා නොවිද සිටිනා මා තෙල සැරයෙන් විදපියව, මම තොප කෙරේ කනස්සල්ලක් නැත්තෙම්, මෛත්රී කෙරෙමි මා විද පියවයි කීහ. එවිට රජ්ජුරුවෝ කියන්නාහ. මම විඳින්ට සිතන්නමුත් මා ඇතින් සැරය නො හැරෙන්නේමය. මාගේ සැරය තොපගේ ගුණ දත මම තොපගේ ගුණ නොදන්නෙමි කීහ. එවිට බෝධිසත්වයෝ එසේවි නම් මට අභයදානය දෙවයි කියා අභවදානය ඉල්වාගෙණ තමන් වහන්සේගේ මුවත්ටත් ජිවිතදානය ඇගෙණ සෙසු සිවුපාවන්ටත් අභය දානය ඉල්වාගෙණ පක්ෂින්ටත් අභය ඉල්වාගෙණ දියෙහි වසන්නාවූ සියලු මච්ජයන්ටත් අභයදානය ඉල්වාගෙණ රජ්ජුරුවන්ට අවවාද කොට රජ්ජුරුවන්ට බණ කියන්නාහු දන්දීමය සිල්රක්ෂා කිරීමය වස්තු පරිත්යාගය කිරීමය, සෘජුව අවංකවීමය, මෘදුවිමය, තප්නය, ක්රෝධ නොකිරීමය, හිංසා පිඩා නොකිරීමය, ක්ෂාන්තිය යි යන ඉවසීමය, රාජධර්මයට විරුද්ධව නොකිරීමය. දසරාජ ධර්මයට අකෝප්යව රාජ්ය කරවයි රජ්ජුරුවන්ට අවවාද කියා රජ්ජුරුවන් සමීපයෙහි කීප දවසක් රඳා තමන්ගේ දෙමව්පියන් වසන්නාවූ වනයට ගියාහයි වදාරා එම්බා මහණෙනි ඒ නන්දිය මුව රජ්ජුරුවෝ නම් තමන් දෙමවුපියන් රක්නාවූ කුසලානුභාවයෙන් තුමුත් අභය දානය ලැබ මුවන් ඇතුලුවු බොහෝ ප්රාණීන් මරණින් ගළවා රජ්ජුරුවනුත් ධර්මයෙහි යෙදුවෝ වේදැයි වදාරා චතුස්සත්යය ප්රකාශකොට නන්දිය මෘග ජාතකය නිමවා වදාළසේක. චතුස්සත්යය දේශනාවගේ කෙළවර මාතුපෝසක භික්ෂූන් වහන්සේ සෝවාන් වූ සේක.
එසමයෙහි බ්රාහ්මණයා නම් ශාරිපුත්ත ස්ථවිරය, කෝසල රජ්ජුරුවෝ නම් ආනන්ද ස්ථවිරය, නන්දිය මුව රජ්ජුරුවන්ගේ පියානෝ නම් සුද්ධෝදන මහරජ්ජුරුවෝ ය, මෑනියාේ නම් මහාමයා දේවිය බොහෝ ප්රාණීන්ට අභය ඇර දුන්නාවූ නන්දිය මුව රජ්ජුරුවෝ නම් ලොවුතුරා බුදුවූ මම්ම යයි වදාළසේක.


For sale by Sell Fast | Adz King දැන්වීම් ආයතනය MEMBER26 Nov 8:59 amKadawatha, Gampaha
Negotiable
wood luck bansho machine for sale Sri lanka Hanwella
kosala engineering
wood luck bansho machine
වට අඩි 10ක් පහසුවෙන් ඉරියහැක
දිග අඩි 16 කට වඩා ඉරිය හැක
තියුනු සහ ඉතා නිවැරදි කැපීමක්
ඉතා තද ලී පවා පහසුවෙන් ඉරිය හැක
දෙපස වෘත්ත දෙකෙහි විෂ්කම්භය 24" නිසා කියත් තල කැඩීම ලී ඇද වීම වැනි දුර්වලතා නැත
කියත හිර කිරීම හයිඩ්රොලික් තාක්ෂණය මගින් සිදු කරන අතර එය මීටරයක් මගින් මැන බැලිය හැකි නිසා නුපුරුදු අයට වුවද පාවිච්චිය පහසුයි
automatic දැති මුවහත් කිරීමේ යන්ත්රය සහ දැති හැඩගැසීමේ යන්ත්රය නොමිලේ
Stay safe!
Watch out for:
Authorized ikman.lk agent in Kadawatha
More ads from Sell Fast | Adz King දැන්වීම් ආයතනය


සෞදි ඔටුන්න හිමි කුමරු, නියෝජ්ය අග්රාමාත්ය සහ ආරක්ෂක අමාත්ය, මොහොමඩ් බින් සල්මාන් බින් අබ්දුල්ලාසිස් අල්-සවුඩ් ඉන්දීයානු අගමැති, නරේන්ද්ර මූඩි රියාද් නුවරදී හමු වී ඇත.
සෞදි අරාබිය සහ ඉන්දියාව අතර පවතින රාජ්යතාන්ත්රික සම්බන්ධතාවයන් පිළිබඳව සමාලෝචනයක යෙදී ඇති අතර කලාපීය හා ජාත්යන්තර සංවර්ධනයන් පිළිබඳව සාකච්ඡා කර ඇත.
සාකච්ඡාව අවසානයේ, සෞදි-ඉන්දියානු උපායමාර්ගික හවුල්කාරිත්ව කවුන්සිලය පිහිටුවීමේ ගිවිසුමට ඔටුන්න හිමි කුමරු සහ ඉන්දීය අග්රාමාත්යවරයා අත්සන් කර ඇත.
ගිවිසුම අත්සන් කිරීමේ අවස්ථාවට දෙරටේ නිලධාරීන් පිරිසක්ද සහභාගි වී ඇත.


බ්රිගේඩියර් ප්රියංක ප්රනාන්දු මහතාට යුද හමුදාව ඉඩම් දේපළ හා භට අධ්යක්ෂවරයා ලෙස තනතුරේ පිහිටුවා තිබේ.
ඒ මහතා අද දිනයේ (2019-12-10) සිය රාජකාරි ආරම්භ කරන ලදී.
එංගලන්තයේ ශ්රී ලංකා මහකොමසාරිස් කාර්යාලයේ ආරක්ෂක නිලධාරියාව සිටියදී විදෙස් කොටි ඩයස්පෝරාව විසින් කරන ලද විරෝධතාවයකට ඔහු මැදිහත් වූ ආකාරය සම්බන්ධයෙන් වරදකරු කරමින් එංගලන්ත අධිකරණය විසින් දඩ මුදලක් ද නියම කර ඇත.
එවන් තත්වයකදී ශ්රී ලංකා රජය විසින් ඔහුට ඉහළ තනතුරක් ලබා දීම විශේෂයකි.


නමෝතස්ස භගවතෝ අරහතෝ සම්මා සම්බුද්ධස
අප ගෞතම සම්මා සම්බුදුරජාණන් වහන්සේ බුද්ධත්වය ට පෙර බෝසත් අවධියේ දී පුරා වසර හයක් දුෂ්කරක්රියා කළ බව නො දන්නා බෞද්ධයකු නැතිතරම් ය. නමුත් ඒ දුෂ්කරක්රියාව සිදුකළ ආකාරය හෝ ඊට හේතුව කුමක් දැ යි දන්නේ අතලොස්සක් බොදුනුවන් පිරිසකි. එ බැවින් මෙවන් ලිපියක් ලිවීම උචිත බව හැඟුනි. මින් පෙර ලිපියක ද, මේ පිළිබඳ සඳහන් කරන්නට යෙදුනු නමුත් දීර්ඝ විස්තරයක් ගෙන ඒම ට හැකියාවක් නො ලැබුණි. බොහෝ සාහිත්ය ග්රන්ථවල මේ පිළිබඳ විවිධාකාරයෙන් විස්තර ඉදිරිපත් කර තිබුන ද, මේ පිළිබඳ අප විස්තර ඉදිරිපත් කරන්නේ ත්රිපිටකයේ ඇති සුත්ර දේශනාවලින් පමණකි.


හොඳම slots 1xBet කැසිනෝවේ ඇත
- wild joker සෙල්ලම් කර ඔබත් ජයග්රාහකයෙකු වන්න.
- වටිනා ත්යාග හා මුදල් දිනා ගැනීමට අගනා අවස්ථාවක්..
- 1xlanka.com වෙත ඇතුලු වීමෙන් පසු තරඟ නීති හා ක්රීඩා කරනා ආකාරය සම්භන්ධ සියළුම විස්තර ‘නීති රීති හා උපදෙස් ‘ මඟින් ඉතා පහසුවෙන් දැනගැනීමට හැකියාව ඇත.
* දැන්ම 1xlanka.com වෙත පිවිස ඔබගේ ත්යාග වෙන් කරවා ගන්න.
ලෝක ප්රසිද්ධ පොත් සාදන්නා වන 1xBet පාරිභෝගිකයින්ට ඔන්ලයින් ස්ලොට් ක්රීඩා කිරීමේ සතුට අත්විඳීමට සහ ඒ සමඟම හොඳ මුදල් ඉපැයීමට අවස්ථාව ලබා දෙයි.
ඔබට හොලිවුඩයේ ආකර්ෂණීයභාවයේ ගිල්වීමට අවශ්යද? කිසිම ප්රශ්නයක් නැ! ඔබට ඩිස්කෝ නර්තන ශිල්පියෙකු ලෙස දැනීමට අවශ්යද? ඉදිරියට යන්න! නැතහොත් ඔබට පාරාවෝ කෙනෙකුගේ සොහොන් ගෙය නැරඹීමට අවශ්යද? කැසිනෝ අංශය තුළ, 1xBet පාරිභෝගිකයින්ට සිතාගත හැකි ඕනෑම තේමාවක් සමඟ ත්රාසජනක සහ ආකර්ෂණීය ක්රීඩා කළ හැකි අතර ඒ සමඟම හොඳ මුදලක් උපයා ගත හැකිය.
1xBet හි slots සෙල්ලම් කිරීමට, ඔබට කෙටි ලියාපදිංචි කිරීමේ ක්රියාවලිය සම්පූර්ණ කිරීම, ඔට්ටුවක් තබා රීල් කරකැවීම අවශ්ය වේ. ඔබ ගොඩබසින සංයෝජනයෙන් ප්රතිඵලය තීරණය වේ. ඔන්ලයින් slots යනු ඉක්මනින් පොහොසත් වීමට හොඳ ක්රමයකි – එයට ගත වන්නේ එක් භ්රමණයක් පමණි. එපමණක්ද නොව, සියලුම ගනුදෙනුකරුවන්ට ක්රීඩාවේ විනිවිදභාවය සහ සාධාරණත්වය පිළිබඳව පූර්ණ විශ්වාසය තැබිය හැකිය.
1xBet: හොඳම ක්රීඩා සහ සපයන්නන් සොයා ගත හැකි ස්ථානය
ඔන්ලයින් slots ක්රීඩා කිරීම සැබෑ slots යන්ත්ර ක්රීඩා කිරීම තරම්ම උද්යෝගිමත් වේ. 1xBet වෙබ් අඩවිය සියළුම රුචි අරුචිකම් වලට ගැලපෙන පරිදි පැරණි සහ නව ක්රීඩා රාශියක් ඉදිරිපත් කරයි. වීඩියෝ slots, සම්භාව්ය slots සහ ත්රිමාණ slots වඩාත් ජනප්රිය ඒවා වේ. 1xBet සතුව EGT, NetEnt, Pragmatic Play, Yggdrasil, සහ Microgaming ඇතුළු හොඳම සැපයුම්කරුවන්ගෙන් ක්රීඩා ඇත.
1xBet හි මාර්ගගත slots කැපී පෙනෙන්නේ කුමක් නිසා ද?
- ✅ විශාල slots තෝරා ගැනීම1xBet සිය පාරිභෝගිකයින්ට වඩාත් ආකර්ෂණීය ඔන්ලයින් slots වල හොඳම තේරීම ලබා දෙන අතර තවත් බොහෝ දේ නිරන්තරයෙන් එකතු වේ.
- ✅ භාවිතයට පහසු වේදිකාවක්1xBet හි මාර්ගගත slots ක්රීඩා කිරීම පහසු විය නොහැක. ආරම්භකයින් සඳහා පවා නීති ඉතා සරල ය.
- ✅ පහසු අතුරු මුහුණතවිචිත්ර ග්රැෆික්ස් ක්රීඩා විනෝදජනක කරන අතර ක්රීඩකයින්ට එක් එක් ක්රීඩාවේ වායුගෝලය තුළ සම්පූර්ණයෙන්ම ගිලී යාමට ඉඩ සලසයි.
- ✅ විවිධ විශේෂාංගක්රීඩකයින්ට නොමිලේ ක්රීඩා කිරීම සහ මෙගා භ්රමණයන් වැනි විශේෂාංග භාවිතා කළ හැකිය. 1xBet විශ්වාසවන්ත ගනුදෙනුකරුවන්ට සහ නවකයන්ට විවිධ තැන්පතු බෝනස් සහ ප්රවර්ධනයන් ලබා දෙයි.
1xBet හි මාර්ගගත slots ඔබට එදිනෙදා ජීවිතයෙන් මිදීමට අවස්ථාව ලබා දෙමින් ඔබේ මුහුණේ සිනහවක් ඇති කිරීමට අවකාශය සලසයි.
1xBet සමඟ ඔබේ නිදහස් කාලය ලාභදායී කරන්න!
ඉතින් පමා නොවී දැන්ම ඔට්ටුවක් තබා තෑගි මුදල ඔබේ කරගන්න.
⚽ ස්ථාවර ඔට්ටු ඇල්ලීම ☝
🌐නොමිලේ ඔට්ටු ඇල්ලීම💱
💯ඉහළ අනුපාත ✅
🕓පැය 24 පාරිභෝගික සේවය👨🏻💼
🥇හොඳම ඔට්ටු ඇල්ලීමේ අඩවිය 1xbet.com🎗
1XBET සතියේ ක්රීඩාව, GAME OF THE WEEK.
තවත් මෙවැනි තොරතුරු හා පුවත් දැනගැනීමට lankansports.comහා රැඳීසිටින්න..
දැන් ම 1xbet හි ලියාපදිංචි වී ඔට්ටු තබා මුදල් ජයගන්න.
1XSL
ලෙස ප්රොමෝ කෝඩය ඇතුළත් කර ලියාපදිංචි වීමේදී ඔබගේ පළමු තැන්පතු මුදල 120% කින් ගුණ වී බෝනස් මුදල ලැබෙනු ඇත. එනම් ඔබ තැන්පතු කරන්නේ රුපියල් 1000 ක් නම්,
තවත් රුපියල් 1200 ක මුදලක් ඔබගේ 1xbet ගිණුමට ලැබෙනු ඇත. එනම් රුපියල් 2200 ක ඔට්ටු තැබිය හැක.
පළමු තැන්පතුව සඳහා දැවැන්ත බෝනස් මුදල ලබාගැනීම සඳහා ප්රොමෝ කෝඩය – 1XSL ලෙස ලියාපදිංචි වීමේදී ඇතුළත් කරන්න


සොළොස්මස්ථානයේ දහසය වැනි ස්ථානය නොහොත් අවසන් පූජනීය ස්ථානය ලෙස නම් කර ඇත්තේ කතරගම කිරි වෙහෙර ය.
බුදුරජාණන් වහන්සේ අප මාතෘභූමිය වෙත තෙවන වර වැඩි ගමනේ දී කතරගම කිරිවෙහෙර ඉදිකර ඇති ස්ථානයේ ද සමවත් සුවයෙන් වැඩ සිටි නිසා කිරි වෙහෙර ද සොළොස්මස්ථානයන්ගෙන් එකක් වශයෙන් නම් කර තිබේ.
එහෙත් මේ පිළිබඳව සඳහන් වන්නේ ධාතු වංශයේ පමණි. ශ්රී මහා බෝධීන් වහන්සේගෙන් පැණ නැගුණු අෂ්ටඵලරුහ බෝධීන් වහන්සේගෙන් එක් නමක් රෝපණය කළ ස්ථානයක් ලෙස කතරගම නම් කර තිබේ. ඒ බව මහාවංශයේ සඳහන් වෙයි. නමුත් බුදුන් වහන්සේ කතරගම වැඩි බවක් එහි සඳහන් නොවේ.
කෙසේ හෝ මේ වන විට කතරගම කිරි වෙහෙර සොළොස්මස්ථානයන්ගෙන් එකක් බවට පත් වී ඇති නිසාත් අෂ්ටඵල රුහ බෝධීන් වහන්සේ නමක් පිහිටි බිමක් නිසාත් මෙය සුවිශේෂී පූජනීය ස්ථානයක් බවට පත්ව තිබේ.
බුදුන් වහන්සේ සපැමිණෙන විට එහි සිටියේ ‘මහාඝෝෂ’ නම් දෙව් රජකු බවද සඳහන් වෙයි. කතරගම දෙවිඳුන් ඇතැම් තැනක ‘මහාසේන’ යන නමින් හැඳින්වෙන බව කියැවෙතත් ‘මහාඝෝෂ’ යනු එතුමන්මදැයි සැකයක් පවතී. එය කෙසේ වෙතත් බෞද්ධ පුරාවෘත්තය හා බැඳුණු කතරගම පුරවරයට ඇත්තේ දීර්ඝ ඉතිහාසයකි.
බුදුන් වහන්සේ සපැමිණ ධර්මය දේශනා කිරීමෙන් පසුව එහි වැසියන් බෞද්ධාගමට අනුගත වූ බවත් ‘කිහිරි වනයේ’ උන්වහන්සේ වැඩ සිටි ස්ථානයේ පසු කලෙක කිහිරි නොහොත් ‘කිරි වෙහෙර’ ඉදි කළ බවත් කියැවෙයි.
කිරි වෙහෙර ඉදි කරවන ලද්දේ ක්රි.පූ. 1 වැනි සියවසෙහි රුහුණේ රජ කළ ‘මහානාග‘ නම් රජු විසිනි. හමු වූ එක් ශිලා ලේඛනයකට අනුව මෙම චෛත්යය ක්රි.පූ. 2 වන ශත වර්ෂයේ දී කටගමුවේ විහාරස්ථානයක වැඩ විසූ ස්වාමීන් වහන්සේ නමක් විසින් කරවන ලද බවට ද මතයක් පවතියි. පස්වන ශතවර්ෂයට අයත් ශිලා ලේඛනයක කිරිවෙහෙර හඳුන්වා ඇත්තේ මංගල මහා චෛත්ය ලෙස ය.
කාලයාගේ ඇවෑමෙන් ගරා වැටී තිබුණ කිරිවෙහෙර නැවත ප්රතිසංස්කරණය වන්නේ 1961 වසරේදී ය. දැනට අඩි 96 ක් පමණ උස චෛත්යයේ බිම් මට්ටමේ වට ප්රමාණය අඩි 280 ක් පමණ වෙයි. අෂ්ට ඵල රුහ බෝධීන් වහන්සේ නමක් කතරගමට ප්රදානය කිරීමට හේතු වී ඇත්තේ, ශ්රී මහා බෝධිය අනුරාධපුරයට වඩමවන ඒ මහා උත්සවයට කතරගම ක්ෂත්රිය ප්රධානියෙක් ද සහභාගී වීම ය. එසේ නම් ඒ වන විට කතරගම ප්රදේශය වඩාත් අවධානයට යොමු වූ ක්ෂත්රිය පරපුරට නෑකම් කියූ ජනාවාසයක්ව පවතින්නට ඇත.
කතරගමට වඩමාගෙන ආ අෂ්ටඵල රුහ බෝධීන් වහන්සේ මැණික් ගඟ අසබඩ රෝපණය කිරීමෙන් පසුව අනුරාධපුර යුගයේ දි කතරගම පුරවරය දකුණේ ප්රධාන බෞද්ධ පූජනීය ස්ථානයක් බවට පත්විය.
දුටුගැමුණු රජතුමා ශ්රී ලංකාව එක්සේසත් කිරීමේ ඒකායන අරමුණෙන් සටන් බිමට අවතීර්ණ වීමට ප්රථම කතරගම බෝ සමිඳුන් වෙත පැමිණ බෝධි පූජා පවත්වා පඬුරක් ගැට ගසා භාරයක් වූ බව ජනප්රවාදයේ පැවැවෙයි. යුද්ධයෙන් ජයග්රහණය කිරීමෙන් පසුව දුටුගැමුණු රජතුමා කතරගම දෙවිඳුන් වෙනුවෙන් ද දේවාලයක් ඉදි කළ බවත් වර්තමාන කතරගම දේවාලය පවතින්නේ එම ස්ථානයේම බවත් පිළිගැනීමක් තිබේ.
කතරගම පුද බිමෙහි පන්සියයක් රහතන් වහන්සේ වැඩ විසූ බවක් ද කියැවෙයි. මාගම විසූ ‘ගෝඨාභය’ රජ කතරගම දස බෑ රජ දරුවන් මරවා දඬුවම් පිණිස ‘ගෝඨාභය’ විහාරය ආදී විහාර රාශියක් කළ බව ධාතු වංශයේ සඳහන්ව තිබෙයි.
ඉතා ශුෂ්ක කලාපයක් වන හම්බන්තොට දිස්ත්රික්කයේ බහුලව දකින්නට ලැබෙන්නේ එම පරිසරයට ඔරොත්තු දෙන ලෙස වැඩී ඇති කටු සහිත ශුෂ්ක ශාඛයන් ය. දිය විරළ කටුක පරිසරයක් පසුකර කතරගම පුරවරයට පිවිසීමේ දී අප කාටත් දැනෙන්නේ වාලුකා කතරක් මධ්යයේ පිහිටි කෙම් බිමකට අප සපැමිණි බවකි. සොඳුරු මැණික් නදී තීර්ථයේ නිල්ලෙන් පිරි කුඹුක් ගස් පෙළින් සහ නොයෙකුත් මහා වෘක්ෂයන්ගෙන් සෙවන සිසිලස ලද රමණීය පරිසරයක මෙම කතරගම පුද බිම පිහිටා තිබේ. සොබාදම් මාතාව විසින් දායාද කළ මේ අපූර්වත්වයෙන් පිරි රමණීය අඩවිය සංචාරකයින් සඳහා උචිත අපූරු සොඳුරු පරිසරයක් නිර්මාණය කර තිබේ.
සම්බුදු පහසින් පවිත්ර වූ බිමෙක අෂ්ටඵල රුහ බෝධීන් වහන්සේත්, සොළොස්මස්ථාන නියෝජනය කරන සර්වඥ ධාතූන් වහන්සේ නිධන් කර සාදා ඇති කිරිවෙහෙරත්, කතරගම ස්කන්ධ කුමාර දෙවිඳුන් වෙනුවෙන් ඉදි වී ඇති දේවාලයත් මේ අසිරිමත් පුද බිම වර්ණවත් කිරීමට දායක වී තිබේ.
එහෙත් සැදැහැති බෞද්ධයන්ගේ වන්දනාමානයට බඳුන්වන අති ප්රබල ඓතිහාසික පූජනීය බෞද්ධ ස්මාරකයන් දෙකක් අභිබවමින් මේ වන විට පුද බිමෙහි ප්රබල ලකුණ බවට පත් වී ඇත්තේ කතරගම ස්කන්ධ කුමාර දේවාලය යැයි සිතයි. සිත් සතන් සමාධිගත කරවීමට සමත් මහත් සුව සහනයක් දැනෙනා කිරිවෙහෙර සමීපයට ගොස් ඇපයෙන් බේරීමට මෙන් කඩි මුඩියේ මලක් පුදා පහනක් දල්වා හනිකට දුව එන අපගේ බහුතරයක් බොදු ජනතාව ආත්මාර්ථය පෙරදැරි කරගෙන සඵල නොවන බලාපොරොත්තු රැසකින් හිස බර කර ගනිමින් කතරගම දේවාලය අභියස දිගු පෝලිමක රැඳී වරු ගණනක් කන්නලව් කරමින් යදින්නන් බවට පත් වී සිටිති.
හිස්, හිත් පුරවන වියවුල් ලිහා ගැනීමට අවැසි නිසි ක්රමවේදය උතුම් සම්බුදු දහමින් පහදා දෙයි. එවන් පසු බිමක් යටතේ සද්ධාවන්ත සැබෑ බෞද්ධයන්ට සිත සුවපත් කර ගැනීම ඉතා පහසු ය.
කතරගම කිරිවෙහෙර අභියස නිවිහැනහිල්ලේ මලක් පහනක් පුදා සමාධිගත වන සිතින් බෝ සමිඳුන් වෙත ගොස් ඒ මහා වෘක්ෂය සමීපයේ සිසිලස විඳිමින් පවිත්ර වූ චේතනාවන් සමගින් දෙවියන්ට පින් අනුමෝදන් කිරීම එක් යහපත් ව්යායාමයකි. එහෙත් දහස් ගණන් වටිනා පූජා වට්ටි මත දහසින් බැඳි පියළි තබා මෝහයෙන් මුළා වූ ව්යාකූල සිතින් අප අයාලේ දිව යන්නේ කොතැනට ද?
මොහොතක් සිතා බලන්න. ඓතිහාසික බොදු උරුමයක් වූ කතරගම ශුද්ධ භූමියෙන් ඔබ පිටවන්නේ සද්ධාව, අන්ධ විශ්වාසය සහ භක්තිය තෝරා බේරා ගැනීමට නොහැකි ව්යාකූල සිතකින් නම් එහි ඇති ඵලය කුමක්ද?


ශ්රී ලංකා නිදහස් පක්ෂය සහ ශ්රී ලංකා පොදුජන පෙරමුණ අතර තීරණාත්මක සාකච්ඡාවක් ලබන සතියේ පැවැත්වෙනවා. ජනාධිපති අපේක්ෂක ලෙස ගෝඨාභය රාජපක්ෂ පත් කිරීමෙන් පසු දෙපාර්ශවයේ නියෝජිතයින් අතර පැවැත්වෙන පළමු සාකච්ඡාව මෙයයි. පොදුජන පෙරමුණ සමඟ එක් නොවී ජනාධිපති අපේක්ෂක ගෝඨාභය රාජපක්ෂට සහය දැක්වීමට ශ්රී ලංකා නිදහස් පක්ෂය තීරණය කළද එයද ගැටළුවක් නොවන බවයි පාර්ලිමේන්තු මන්ත්රී ශෙහාන් සේමසිංහ ප්රකාශ කළේ.
කෙසේවෙතත් එක්සත් ජනතා නිදහස් සන්ධාන මහ ලේකම්, පාර්ලිමේන්තු මන්ත්රී මහින්ද අමරවීර ප්රකාශ කළේ ජනාධිපතිවරණයට ඉදිරිපත් වීම සම්බන්ධයෙන් ශ්රී ලංකා පොදුජන පෙරමුණ සමඟ මෙන්ම ජනාධිපති අපේක්ෂක ගෝඨාභය රාජපක්ෂ සමඟද සාකච්ඡා කිරීමට බලාපොරොත්තු වන බවයි. පක්ෂ දෙකෙන්ම අපේක්ෂකයින් දෙදෙනෙකු ඉදිරිපත් කිරීම සඳහා අපේක්ෂාවක් නොමැති බවද මන්ත්රීවරයා ප්රකාශ කළා.
සාකච්ඡා සාර්ථක වුවහොත් ජනාධිපති අපේක්ෂක ගෝඨාභය රාජපක්ෂ සම`ග අවබෝධතා ගිවිසුමකට ද එළඹෙන බවයි පාර්ලිමේන්තු මන්ත්රී මහින්ද අමරවීර කියා සිටියේ.
මේ අතර ශ්රී ලංකා පොදුජන පෙරමුණේ පාර්ලිමේන්තු කණ්ඩායමේ රැස්වීමක් ඊයේ රාත්රියේ පැවැත්වුණා. විපක්ෂ නායක මහින්ද රාජපක්ෂ මහතා ශ්රී ලංකා පොදුජන පෙරමුණේ නායකත්වයට පත්වීමෙන් පසු මන්ත්රී කණ්ඩායම සම`ග සාකච්ඡා කළ පළමු අවස්ථාව මෙයයි.
ඉදිරි මැතිවරණය ජයග්රහණය කිරීම සඳහා කළ යුතු වැඩපිළිවෙල සම්බන්ධයෙන් එහිදී අවධානය යොමු කර තිබෙනවා. ආදර්ශමත් මැතිවරණ ව්යාපාරයක් දියත් කිරීම සඳහා කටයුතු සූදානම් කර ඇතැයි ද පාර්ලිමේන්තු මන්ත්රී ශෙහාන් සේමසිංහ මෙහිදී ප්රකාශ කළා.
උතුරු හා නැගෙනහිර පළාත් ද ආවරණය වන පරිදි රට පුරා පුළුල් මැතිවරණ ව්යාපාරයක් දියත් කිරීමටයි ශ්රී ලංකා පොදුජන පෙරමුණ එහිදී එකඟතාවකට එළඹ ඇත්තේ.


ශ්රී ලංකා පොදුජන පෙරමුණේ ජාතික සංවිධායක හිටපු අමාත්ය බැසිල් රාජපක්ෂට පාර්ලිමේන්තු මන්ත්රීවරයකු ලෙස දිවුරුම් දීම සඳහා ඉල්ලා අස්වීමට
නියමිතව ඇත්තේ, ජාතික ලැයිස්තු මන්ත්රී මොහොමඩ් ෆලීල් මර්ජාන් බව ආණ්ඩුවේ අභ්යන්තර ආරංචිමාර්ග පවසයි.
ආණ්ඩුවේ ජ්යෙෂ්ඨ අමාත්යවරයකු 'ද ලීඩර්' වෙත පැවසුයේ, බැසිල් රාජපක්ෂට පාර්ලිමේන්තු මන්ත්රීවරයකු ලෙස පත්වීම සඳහා ශ්රී ලංකා පොදුජන පෙරමුණ ජාතික ලැයිස්තු මන්ත්රී ව්යාපාරික මොහොමඩ් ෆලීල් මර්ජාන් කැමැත්ත පළකර ඇති බවයි.
බිලියන ව්යාපාරිකයකු වන මොහොමඩ් ෆලීල් මර්ජාන් අගමැති මහින්ද රාජපක්ෂගේ සමීපතම හිතවතෙකු වන අතර ඔහුට ජාතික ලැයිස්තු මන්ත්රීකම පිරිනමා ඇත්තේ කාලගුණ සැලකීමක් ලෙසය.
බැසිල් රාජපක්ෂ වෙත පාර්ලිමේන්තුවට පැමිණීම සඳහා බොහෝ කාලයකට සිට තමන්ට උදව් උපකාර කළ මුස්ලිම් ජාතිකයා ඉල්ලා අස්කර ගැනීමට අගමැතිවරයා මුලදී අකමැත්තක් පළකර ඇතත්, පාර්ලිමේන්තු කටයුතු වලදී ඔහුගේ දායකත්ව අවම තත්ත්වයක පවතින බව පැහැදිලි කිරීමටත් සමග අගමැතිවරයා ඊට එකඟත්වය පළකර ඇතැයි වාර්තාවේ.
හිටපු අමාත්ය බැසිල් රාජපක්ෂ පාර්ලිමේන්තු ජුලි 08 දා මන්ත්රීවරයකු ලෙස දිවුරුම් දීමට නියමිත අතර ඔහු එදිනම ආර්ථික කටයුතු බාර ඇමතිවරයා ලෙස දිව්රුම් දීමට නියමිත ය.
අගමැති මහින්ද රාජපක්ෂ හා අමාත්ය චමල් රාජපක්ෂ යටතේ පවතින විෂයන් හා ආයතන ගනනාවක් බැසිල් රාජපක්ෂ වෙත පැවරීමට නියමිතව ඇතැයි ද ආණ්ඩුවේ අභ්යන්තර ආරංචිමාර්ග පවසයි.
බැසිල් රාජපක්ෂ අමාත්ය ධුරයේ වැඩ බාරගැනීමෙන් පැය 24ක් ඇතුලත දී ඉන්දන මිල යලි පහත දැමීමට කටයුතු කරන බව ශ්රී ලංකා පොදුජන පෙරමුණේ පක්ෂයේ ප්රධානියකු පැවසිය.
##########
THE LEADER TV
ජනතාවට ඇත්ත කිව්වොත් බලාගෙනයි චීනා තගදායි
ශවේන්ද්ර, විරසක රාජපක්ෂලා එකතු කළ හැටි !


* ප්රවීණ රංගන ශිල්පී බර්ටි ගුණතිලක දිවයිනට එදා කියූ කතාවක්
බර්ටි ගුණතිලක නම් වූ මෙම රංගන ශිල්පියා මහනුවර සංඝරාජ පිරිවෙනෙන් මූලික අධ්යාපනය ලැබ පසුව නුවර අම්පිටිය විiාලයෙන් ද, අධ්යාපනය හදාරා තිබේ. පසුව කුලියාපිටි ගල්පොල විiාලයේ උප ගුරුවරයකු වශයෙන් ද කටයුතු කර ඇති ඔහු මෙරට පළ වූ ‘සිංහල බෞද්ධයා’ පුවත්පතේ සෝදුපත් කියවන්නකු වශයෙන් ද කාලයක් කටයුතු කර තිබේ. 1953 වර්ෂයේ ජනතා පත්රය ආරම්භ වූ කාලයේ බෙදාහැරීම් අංශයේ ද සේවය කර තිබේ. 1953 වර්ෂයේ සිට 1959 වර්ෂය දක්වා ලේක්හවුස් ආයතනයේ පැවති වෘත්තීය සමිති නායකයකු වශයෙන් කටයුතු කිරීමේදී ඇති වූ වෘත්තීය සමිති අරගලවලට මැදිවීමෙන් ඔහුට රැකියාව අහිමි විය.
කෘතහස්ත ප්රහසන රංගධර බර්ටි ගුණතිලකයන් ඊයේ උදේ තම දිවි සැරියට සමු දුන්නේය. ‘දිවයින’ සමඟ එදා කළ මෙම පිළිසඳර අප මෙලෙස පළකරනුයේ එතුමන්ට ගෞරවයක් වශයෙනි.
විරල සේයාරුවකි : ප්රවීණ රංගධර ජෝ අබේවික්රම, මහාචාර්ය සුනිල් ආරියරත්න, ජේ.ආර්.පී. සූරියප්පෙරුම, සුනිල් සරත් පෙරේරා, බර්ටි, ඇනස්ලි, ඇල්ෆඞ් පෙරේරා සමඟ ඇනස්ලි උපහාර උත්සවයේදී
පිංතූරය – සචිත්ර ඇල්වලගේ
දශක කීපයක්ම මුළු රටක් සිනහ ගැන්වූ බාල තරුණ මහලූ කාගෙත් ආදරය ගෞරවය දිනාගත් මෙරට විකට රංගන ක්ෂේත්රයේ රජෙකු අද පාලූව තනිකම තුරුළු කරන් රුවන්පුරයේ මිණිකැට සැඟවුණු බිමක පයගසා ජීවත්වන අයුරු අපට දැක ගන්නට ලැබිණි. බර්ටි කියූ පමණින් ඒ බර්ටි ගුණතිලක ද කියා අසන තරමට අද අප සමාජයේ කා අතරත් ප්රකට විකට නළුවකු වශයෙන් මෙම අසහාය රංගන ශිල්පියා ප්රසිද්ධියට පාත්රව තිබේ. මෙම අපූර්ව ශිල්පියා පේ්රක්ෂක ජනතාව අතර පරම්පරා ගණනාවක් මතකයෙන් නොමැකෙන නිර්මාණ ඉදිරිපත් කිරීමට තරම් සමත්කම් පෑවේය. පේ්රක්ෂකයන් අමන්දානන්දයට පත් කර සතුටු ගඟුලේ ගිල්වීමට තරම් සමත්කම් පෑ මෙම දක්ෂ රංගන ශිල්පියා මට මහලූ වයසේ බැරිය පෙර සේ කියන්නාක් මෙන් සිය නිවසේ අද නිහඬව කාලය ගත කරයි.
විවිධ හැලහැප්පීම් සහ ඝට්ටන මධ්යයේ පැමිණි ඔහුගේ ජීවිත කතාව තුළ රසබර විනෝදකාමී සිදුවීම් මෙන්ම දුක් මුසු කටනාගටුදායක සිදුවීම් ද නැතුවාම නොවේ. වේදිකා නාට්ය තුළින් ආරම්භ වූ ඔහුගේ රංගන කලාව ගුවන් විදුලියව, රූපවාහිනිය සහ සිනමාව ද ආක්රමණය කිරීමට තරම් සමත්කම් පෑවේය. දැනට මෙරට චිත්රපට හැටක (60* පමණ සිය රංගන කෞෂල්ය විදහා පෑමට මෙම අසහාය නළුවාට හැකියාව උදා වී තිබේ. ඔහුගේ මෙම අපූර්ව රංගන හැකියාව හේතුවෙන්ම ශ්රී ලංකා ජනරජයේ සංස්කෘතික අමාත්යාංශය මගින් පිරිනමන රාජ්ය සම්මාන ඇතුළු මාධ්ය කලා කීර්ති, නාට්ය සූරී, දේශබන්දු හා කලා විභූෂණ ආදී ජාතික සම්මාන රැුසකින්ම පිදුම් ලබා තිබේ. නුවර අම්පිටිය ප්රදේශයේ උපත ලද බර්ටි ගුණතිලක නම් වූ මෙම රංගන ශිල්පියා මහනුවර සංඝරාජ පිරිවෙනෙන් මූලික අධ්යාපනය ලැබ පසුව නුවර අම්පිටිය විiාලයෙන් ද, අධ්යාපනය හදාරා තිබේ. පසුව කුලියාපිටි ගල්පොල විiාලයේ උප ගුරුවරයකු වශයෙන් ද කටයුතු කර ඇති ඔහු මෙරට පළ වූ ‘සිංහල බෞද්ධයා’ පුවත්පතේ සෝදුපත් කියවන්නකු වශයෙන් ද කාලයක් කටයුතු කර තිබේ. 1953 වර්ෂයේ ජනතා පත්රය ආරම්භ වූ කාලයේ බෙදාහැරීම් අංශයේ ද සේවය කර තිබේ. 1953 වර්ෂයේ සිට 1959 වර්ෂය දක්වා ලේක්හවුස් ආයතනයේ පැවති වෘත්තීය සමිති නායකයකු වශයෙන් කටයුතු කිරීමේදී ඇති වූ වෘත්තීය සමිති අරගලවලට මැදිවීමෙන් ඔහුට රැකියාව අහිමි විය. පුතුන් දෙදෙනකුගේ සහ දියණියන් දෙදෙනකුගේ පියකු වන බර්ටි ගුණතිලක මහතා අද දරු මුණුපුරන් රැුසක් දැක බලා ගැනීමට තරම් වාසනාව ලබා තිබේ.
1960 දශකයේ සිට 1990 දශකය දක්වා වූ තිස් වසරකට අධික කාලයක් ගැමුණු විජේසූරිය, බර්ටි ගුණතිලක සහ අනෙස්ලි ඩයස් යන තුන්කට්ටුව මෙරට ගුවන් විදුලි රූපවාහිනි සහ චිත්රපට ක්ෂේත්රයන් තුළ විශාල ප්රසිද්ධියකට පාත්රව තිබිණි. ඒ අතර විශේෂ චරිතයක් වූ බර්ටි ගුණතිලක මහතාගේ එම අපූර්ව රංගන කෞශල්ය තුළින් මෙරට වේදිකාව දෙවනත් කිරීමටත්, ගුවන් විදුලිය රසවත් කිරීමටත් රූපවාහිනි වර්ණවත් කිරීමටත්, සිනමාව අර්ථවත් කිරීමටත් තරම් සමත්කම් පෑවේය. එම අපූරු මිනිසා හමුවීමටත්, ඔහු සමඟ දොඩමළු වීමටත් අපට වාසනාව ලැබිණි. එහිදී එම කාරුණික නිරහංකාර වූ අසහාය ශිල්පියා සමඟ අප මෙසේ දොඩමළු වූහ.
කුඩා කාලයේ සිටම රංගන ක්ෂේත්රයට යොමු වූ ඔබ නළුවෙක් වශයෙන් විකට රංගනයම තෝරා ගැනීමට හේතු වුණේ කුමක්ද?
විකට රංගනය කියන දේ උඩින් පෙනෙන තරම් සැහැල්ලූ නෑ. ඉතා පුළුල් පරාසයක් තුළ විහිදුණු ගැඹුරින් අධ්යයනය කර හරියට ආගමක් වගේ තේරුම් ගත යුතු දර්ශනයක්. ඒ තුළ ගැබ්වෙලා තිබෙන අන්තර්ගතය හරියට තේරුම් නොගතහොත් අදාළ චරිතය නිවැරදිව නිරූපණය කිරීමට හැකි වෙන්නේ නෑ. ඒ නිසා විකට රංගනය අනෙකුත් චරිතයක් නිරූපණය කරනවාට වඩා අසීරු කාර්යක් වෙනවා. ඒ සඳහා උචිත හොඳ හැකියාවක් ද උරුම විය යුතුයි. පේ්රක්ෂකයන්ට බලා සිටින්න රඟපානවාට වඩා ඔවුන් සතුටුකර හිනස්සවන කාර්ය එතරම් පහසු නෑ. එය සෑම වයස් පරතරයක්, බුද්ධි මට්ටමක් නියෝජනය වන අයුරින් සිදුවිය යුතුයි. එවන් ක්ෂේත්රයක් තුළ කාලයක් එක දිගට රැුඳී සිටීමද ඊටත් වඩා අසීරු කාර්යක් වෙනවා. කෙතරම් අපහසු වුවත් මේ සඳහා ලොකු ආශාවක්, කැමැත්තක් මෙන්ම හැකියාවක් ද කුඩා කාලයේ සිට මා තුළ පැවතුනා. මගේ ජීවිතයේ කුඩා කාලයේ පැවති දඟකාරකමත් සමඟ විකට රංගනය අල්ලලා ගියා. ඒ උපතින්ම උරුම වූ හැකියාවත් සමඟම මට මේ කලා ක්ෂේත්රය තුළ වසර හැත්තෑ පහක් තරම් ඉතා දීර්ඝ කාලයක් රැුඳී සිටීමට හැකියාව ලැබුණා. කුඩා අවදියේ සිටම මම ආශා කරපු කැමැති වූ දෙය තේරුම් ගෙන හඳුනාගන්න හැකිවීම හේතුවෙන් මේ කාලය තුළ රසික රසිකාවියන්ට පරම්පරා ගණනක් රසවිඳිය හැකි නිර්මාණ සඳහා දායක වෙන්න මට වාසනාව ලැබුණා.
දශක හතහමාරකට ආසන්න කාලයක් කලා ක්ෂේත්රය තුළ විකට නළුවකු වශයෙන් කටයුතු කළ ඔබ මෙම ගමන් මගේ ආරම්භක අවදිය සහ එහි ගමන් මඟ පිළිබඳ සිහිපත් කළොත්?
කුඩා කාලයේ පාසලෙන් ලැබුණු ආභාශයත් සමඟ වේදිකා නාට්යවලට රංගනයෙන් දායක වුණා. මේ අතර ගුවන් විදුලිය සඳහා පළමු වතාවට එක්වුණේ 1948 වර්ෂයේ විනෝද සමය වැඩසටහන සඳහායි. ඒ වැඩසටහන ඉදිරිපත් කළේ ඒ කාලේ හිටපු ඉතා ප්රසිද්ධ නිවේදකයෙක් වූ එච්.ඩි. විජයදාස මහතා විසිනුයි. ඒ කාලේ ඉඳල ගුවන් විදුලියේ අයත් සමඟ සම්බන්ධ වෙලා කටයුතු කළා. එච්.ඩි. විජයදාස මහතා විසින්ම 1954 වර්ෂයේ මුලින්ම ආරම්භ කළ විහිළු තහළු වැඩසටහන සඳහා මම ඉතා කැමැත්තෙන් සහභාගි වුණේ. පසුව 1983 වර්ෂයේ රූපවාහිනිය ආරම්භ වීමත් සමඟ එහි මුල්ම ආරම්භක නළුවන් වශයෙන් එක්වීමට අවස්ථාව උදා වුණා. එහි සහභාගි වූ මුල්ම වැඩසටහන වූයේ නන්දන වින්දන වැඩසටහනයි. අදටත් එම වැඩසටහන් පිළිබඳ අපේ ජනතාවට මතකය අමතක වී නෑ. 1951 වර්ෂයේ තිරගත වූ එස්. එම්. නායගම් මහතා නිෂ්පාදනය කළ බණ්ඩා නගරයට පැමිණෙයි චිත්රපටයේ රංගනයට දායක වුණා. ඉන් අනතුරුව තිරගත වූ සිකුරුලියා, ජීවන ගංගා, සමාජ හතුරෝ, චූඩා මාණික්ය ඇතුළු තවත් චිත්රපටවලින් පසු විශාල පේ්රක්ෂක ප්රතිචාර හිමිවුණා. 1998 වර්ෂය වන තෙක්ම චිත්රපටවල රඟපෑමේ යෙදුණා. මේ වන විට චිත්රපට හැටක පමණ චරිත නිරූපණය කර තිබෙනවා.
ගත වූ මෙම දීර්ඝ කාලය තුළ මතකයේ රැඳෙන සිදුවීම් නම් එමට ඇති. ඒ අතරින් වඩාත් ප්රිය කරන සිදුවීමක් සිහිපත් කළහොත්.
වඩාත් මතකයේ රැුඳුනු සිදුවීම් පිළිබඳ කියනවා නම් මට මීට වසර හැත්තෑපහකට (75) තරම් ඈත අතීතයකට මතකය රැුගෙන යෑමට සිදුවෙනවා. ඒ කියන්නේ 1934 වසරේ අගෝස්තු මස දෙවන දිනයයි. එම සිදුවීම සිදුවුණේ නුවර අම්පිටිය විiාලයේදීය. එදින පාසලේ ලොකු උත්සවයක් පැවැති දිනයක් වුණා. එම උත්සවයේ එක් වැඩසටහනක් වශයෙන් වේදිකා නාට්යයක් ද පැවැත්වීමට සංවිධානය කර තිබුණා. ඒ කාලෙ මම අධ්යාපනය ලැබුවේ පහ වසරේ. මට ටිකක් දඟකාර මුරණ්ඩු ගතියටක් තිබුණ නිසා එම නාට්ය පුහුණු කළ ගුරුතුමා මට තදින් අවවාද කළේ ‘‘ඔබ ගොනා වාගේ ඉන්න ඕනි’’ කියලයි. එයින් ගුරුතුමා අදහස් කළේ දඟලන්නේ නැතිව පාඩුවේ ඉන්න කියලයි. මමත් හා කියල එය පිළිගත්තා. උත්සවය ආරම්භ වී එහි වැඩසටහන් කිහිපයක් නිම වීමෙන් අනතුරුව අපේ නාට්ය සඳහා වේදිකාවේ තිරය විවෘත වුණා. අනෙක් නළු නිළියන් වේදිකාවේ රංගනයෙ යෙදෙන්නට පටන් ගත්තා. ඒ අතරින් පැනපු මම හරියට කුලප්පු ගොනෙකු වගේ එහෙ මෙහෙ හිටපු හැමෝටම ඔළුවෙන් අනින්න පටන් ගත්තා. නළු නිළියන්, නරඹන්නන් හා ආරාධිත අමුත්තන්ට ද පැන පැන ඇන්නා. ඒ අතර එහි ප්රධාන ආරාධිත අමුත්තා වූ එවකට පාර්ලිමේන්තු මන්ත්රීවරයකුටත්් පිඹගෙන ගොස් ඇන්නා. මෙම සිද්ධියෙන් මුළු සභාවම දෙවනත් වුණා. ගොනෙක් විදිහට ඉන්න කියපු මා හරියට ඒ ආකාරයටම හැසිරුණා. කාටත් කට උත්තර නැතිවුණා. සියල්ලෝම එහි සිදු වූ දර්ශන දැක බඩ අල්ලාගෙන හිනාවෙන්න පටන් ගත්තා.
ප්රවීණතම විකට නළුවකු වශයෙන් මීට අඩසිය වසකට පෙර මෙරට පැවති විකට රංගන කලාව සහ වර්තමානයේ පවතින මෙම රංගන කලාව පිළිබඳව පැහැදිලි කළොත්?
එදා අපේ කාලෙ පැවතුණු ඇතැම් විකට රංගන වැඩසටහන් අදටත් රසිකයන් අතර මතකයේ තිබෙනවා. උපහාසයෙන් හාස්ය රසය මැවූ එම නිර්මාණ පරම්පරා ගණනාවක් මතකයේ රැුඳෙනවා. එම නිර්මාණ තුළ රසිකයන්ට නැවත නැවතත් මතක් කර කර විනෝද වෙන්න පුළුවන්කමක් තිබුණා. සිතන්න යමක් වගේම ආදර්ශයට දෙයකුත් තිබුණා. අද තිබෙන්නෙ අහල එවෙලෙම කිතිකවාගෙන සිනාවෙන්න ඕන විකට රංගනයි. ඇතැම් පුවත්පත්වල පවතින කාටුන් කීපය නැත්නම් අද උපහාසයෙන් හා හාස්ය රසය අත්වි`දීමේ වරම් සම්පූර්ණයෙන්ම ජනතාවට අහිමි වෙනවා. පඳුරක් ගානේ විකට නළුවන් සිටියත්, ඒ සඳහා සූරයන් තෝරන්න තරග පැවතුනත් මෙම රංගන කලාව තුළින් රසිකයන්ට අවශ්ය දේ දීමට තරම් තබා යමෙකු නිවැරදිව අනුකරණය කිරීමවත් තරම් සමත් සමතුන් බිහිකිරීමට හැකිවී නෑ.
එදා සහ අද විකට රංගනයෙ යෙදෙන ශිල්පීන් වෙනුවෙන් කරන ඇගැයීම පිළිබඳ සතුටු වෙනවද?
මුල්ම කාලෙ ඒ කියෙන්නේ 1940 වර්ෂයේ ගුවන් විදුලියේ විකට රංගන වැඩසටහන් වෙනුවෙන් අපට ලැබුණෙ වඬේ එකයි ප්ලේන්ටියයි පමණයි. පසුව ඊට දශකයකට පසු එනම් 1950 වර්ෂයේදී එච්.ඩි. විජේදාස මහතාගේ එක් වැඩසටහනක් වෙනුවෙන් රුපියල් පහක (5* මුදලක් ලැබුණා. පසුව කාලයක් ගතවෙද්දී වැඩසටහනක් වෙනුවෙන් රුපියල් දහය, විස්ස, පනහ, සියය, දෙසීය, පන්සීය හා දාහ වශයෙන් වැඩි වුණා. අද අපි ගැන සොයා බලන්න නම් කවුරුත් නෑ. චිත්රපට සංස්ථාවෙන් මාසිකව රුපියල් දෙදහසක දීමනාවක් ගෙවනවා. ඒක මාසෙ බෙහෙත් ටික ගන්නවත් ප්රමාණවත් නෑ. ඒ ඇරෙන්න අපි ගැන විශේෂයෙන් සොයා බැලීමක් ඇගැයීමක් නෑ. දරුවන් දෙන දෙයක් කාලා ජීවත් වෙනවා.
ඔබතුමාගෙන් පසුව මෙම රංගන කලාව ඉදිරියට ගෙන යෑමට මෙම ක්ෂේත්රයට දූ දරුවන් කවුරුත් යොමු නොවුණේ ඇයි?
විකට රංගන කලාව කියන එක වෙනත් රංගනයන් හෝ ගීත ගැයීම වගේ පිය උරුමයෙන් හෝ කැමැත්ත තිබූ පමණින් හෝ ඉදිරිපත්වීම මගින් කරන්න හැකි දෙයක් නොවෙයි. ලෝකයේ විකට රංගනයෙ යෙදුණු ජනප්රිය ශිල්පීන්ගෙන් ඒ තරම්ම බැරි වුණත් යන්තම් හරි පියාගෙන් පසු එම ක්ෂේත්රයට එක්වුණේ අපේ රටේ ප්රෙඞී සිල්වා මහතාගේ පුතු පමණයි. ඒ සඳහා සහජයෙන් ලද විශේෂ හැකියාවක් මෙන්ම මනා කැපවීමක් ද තිබිය යුතුයි. අහගෙන ඉඳල බලාගෙන ඉඳල හෝ ඉගෙන ගැනීමෙන් මෙම රංගන කලාව කරන්න අපහසුයි. ඒ නිසා තමයි මෙම කලාවට ඇවෑමෙන් පසු උරුමක්කාරයන් අහිමි වුණේ.
අද මේ රටේ ජීවත්ව සිටින ප්රවීණතම රංගන ශිල්පීන් අතළොස්ස අතරින් එක් අයෙක් වශයෙන් මීට අඩසිය වසකට පෙර මෙම ක්ෂේත්රයේ සිටි සිය සමකාලීනයන් සහ ඒ කාලයේ මෙම ගමන පැමිණීම සඳහා අත දුන් පිරිස සිහිපත් කළොත්.
වසර 75 ක් පමණ වන මගේ ජීවිතය තුළ මෙම ක්ෂේත්රයේ හමු වූ පිරිස ඉතා විශාලයි. ඒ අතර මුල්ම කාලයේ හමු වූ මෙම ගමනට අත දුන් පිරිස අතර එච්.ඩි. විජයදාස මහතා නිතරම සිහි වෙනවා. ඒ අතර ධර්ම ශ්රී මුණසිංහ, ගැමුණු විජේසූරිය, සැමුවෙල් රුද්රිගු, ඇනෙස්ලි ඩයස් වගේ ප්රවීණ ශිල්පීන් වෙනවා. අද මේ අතරින් මා සමඟ ජීවත්ව සිටින්නේ කීපදෙනෙක් පමණයි. අද මේ මගේ ජීවිතේ ගෙවන්නෙත් 85 වැනි වසරයි. (මෙම සංවාදය එදා කරනවිට ඔහුගේ වයස) මෙම ක්ෂේත්රයේදී මට උපකාර උදව් කළ අය පමණක් නොවෙයි මේ ගමනේදී මට හමු වූ සෑම අයෙක්ම පවා මම ඉතා කෘතවේදීව සිහිපත් කරනවා.
බලධාරීන් අතීතයෙන් වර්තමානයේ අපිටත් අනාගතයට උරුමකම් කියන මතු පරපුරටත් විශාල ආදර්ශයක් ගෙනදුන් මෙම සම්මානනීය කලාකරුවන් රැුක ගැනීමටත්, ඔවුන්ගේ එම රංගන කලාව අනාගත පරපුරට ආරක්ෂා කර දීමත් සඳහා ප්රායෝගික වැඩපිළිවෙළක අවශ්යතාව මතුව ඇති බැව් අපි අද සටහන නිමා කරමින් අවධාරණය කරමු.
එතුමන්ට නිවන් සුව ප්රාර්ථනා කරමු.
සටහන සහ ඡුායාරූප –
* වැලිගෙපොල අජිත් වීරසිංහ


මැදපෙරදිග තානාපතිවරුන්ගේ සංසදය නියෝජනය කරන රටවල තානාපතිවරුන් අද (09) පෙරවරුවේ ජනාධිපති කාර්යාලයේ දී ජනාධිපති ගෝඨාභය රාජපක්ෂ මහතා හමුවුණා.
නව රජයට මැදපෙරදිග රටවල සහයෝගය සෑමවිටම ලැබෙන බවත් ආර්ථික මෙන්ම සංස්කෘතික කටයුතු සඳහා ඉදිරියේදී ශ්රී ලංකාවට සහයෝගය ලබාදීමට බලාපොරොත්තු වන බවත් තානාපතිවරුන් මෙම හමුවේදි ප්රකාශ කර තිබෙනවා.
එමෙන්ම ජනාධිපති ගෝඨාභය රාජපක්ෂ මහතා වෙත සිය සුභාශීංසන පළ කළ තානාපතිවරු ගෝඨාභය රාජපක්ෂ මහතාගේ නායකත්වය යටතේ ශ්රී ලංකාව සහ තම රටවල් අතර සබඳතා සෑම අතින්ම ශක්තිමත් කර ගැනීමට කැප වන බවට ද සහතික වූ බව සදහන්.
පලස්තීනය, ඊජිප්තුව, කුවේට්, ඕමාන්, ඉරාකය ලිබියාව හා කටාර් යන රටවල් නියෝජනය කරමින් ශ්රී ලංකාවේ සිටින තානාපතිවරු මෙම හමුවට එක් වුණා.


(2012 අප්රේල් මස 03 වැනිදා අඟහරුවාදා)
ඕනෑ ම සේවා ස්ථානයකදී ඔබට හමු වන ආයතන සේවකයා ඉතා සුහද ලෙස ඔබට කෙසේ දැයි විමසීම ඔස්ට්රේලියාවේ දී සාමාන්ය සිරිතකි. එහෙත් පිළිතුර කුමක්දැයි සෙවීමට මාහට මඳ වේලාවක් ගත වූයේ සී.ටී. ස්කෑන් පරීක්ෂණයට පරීක්ෂණාගාරයට ගිය විට එහි සේවිකාව එසේ විමසූ විට ය. මෙහිවිත් ටික දිනකින් මතුව ආ කොන්දේ වේදනාවක් ගැන අසා මා මෙම පරීක්ෂණයට යොමු කළේ විශ්වවිද්යාලයේ වෛද්යවරියකි. සැබවින්ම මා දවස ගෙවන්නේ අපහසුවක් සහිතව ය. එහෙත් සේවිකාවට ‘හොඳින් ඉන්නවා‘ යැයි නොකීම සාධාරණ ද නොවේ.
පරීක්ෂණය සඳහා මා කැඳවාගෙන ගිය හෙදිය සිදුකරන ක්රියාවලිය පිළිබඳ විස්තර මාලාවක් ඉදිරිපත් කළා ය. ඇයගේ ඔස්ට්රේලියානු ඉංගිරිසි බිනීම හරි හැටි නොවැටහුන ද මම සියල්ල තේරුම් ගත් බවක් ඇඟවීමි. ඇය කියනා දේ තේරුන ද, නොතේරුනද මේ පරීක්ෂණය දැන් අත්යාවශ්ය එකකි.
ස්කෑන් යන්ත්රයට ඇතුළු කිරීමට මත්තෙන් මා ඇඳ මත බෑවූ ඇය මගේ හිස නිසි එල්ලයකට සැකසී ය. ඇගේ අවසන් උපදෙස පරිදි මම දෙනෙත් පියාගතිමි. විශ්වය තුළට ඇද දැමූ ස්වභාවයක් දරමින් යන්ත්රය මා ගිල ගනු දැනින. හිසට දැනෙන මද උණුසුමක් සමග විග්රහ කළ නොහැකි වටපිටාවක පාව යන ස්වරූපයක් දැනෙද්දී හෙදියගේ උවදෙස් අමතක කොට හොරැහින් දෙනෙත් විවර කිරීමේ උමතු ආශාවක් මා තුළ ඇති වූයෙන් උමතුව සමග සටන් කිරීමට තරයේ දෙනෙත් පියා ගතිමි. වරක් මා යන්ත්රයෙන් පිටතට ගත් හෙදිය (මේ ඇතුළු කිරීම් පිට කිරීම් මාගේ උපකල්පනයන් මිස යථාව නොවිය හැක. මා තරයේ දෙනෙත් පියා ගෙන උන් බැවිනි.) මාගේ වමතෙහි වැළමිට ආසන්නයට එන්නතක් ඇතුළු කළා ය. ඇයගේ නොතේරුණු ඉංග්රීසි වැහැරීම ඒ සමග මට ප්රායෝගික ව වැටහෙන්නට විය. තත්පර කිහිපයකින් මාගේ ශරීරය තුළ ආශ්චර්යජනක උණුසුමක් විහිද ගියේ ය. එය විග්රහ කිරීමට සුදුසු වදනක් නොවෙතත්, ‘දෙලෝ රත්වීම‘ වැනි වදනකට කිට්ටු වදනක් ඊට උචිත බැව් කිව යුතු ය.
යම් රෝගී තත්වයක් හමුවේ රෝහලක් වෙත යන්නට සිදුවීම දේශීයව හෝ විදේශීයව වුව අපට ලබා දෙන්නේ නියත සංඥාවකි. ‘අප ශරීරය රෝගී වී ඇත‘ යන්න එහි ඇති, සරල හා නිශ්චිත යථාවයි. එහෙත් ‘රෝගී වීම‘ යන්න දේශීයව හා විදේශීයව වෙනස් ස්වරූප ගන්නා ආකාරය විදේශයන්හිදී විවිධ රෝගාබාධයන්ට ලක් ව ප්රතිකාර ලබා ගත් මා දන්නා උදවිය බොහොමයක් හරහා හඳුනාගත් අවස්ථා බොහොමයකි. ඇතැමුන් විදේශයකදී රෝහලකට යන්නට සිදුවීම සැළකුවේ තමන් ලද මහත් භාග්යයක් වශයෙනි.
“හප්පා... බලන්න එපායැ ඒ හොස්පිට්ල්වල ලස්සන... බිම නිකං දාගෙන බත් කන්න පුළුවන් ගාණයි ඒවගේ පිරිසිදුකම උණත්...“
|සිඩ්නි නුවර|
විදේශීය රෝහල්වලදී වෛද්යවරුන් ඉදිරිපස සිටින රෝගියා වෙත පැමිණ ඔහු හෝ ඇය කැඳවාගෙන යන බවත්, අතිමහත් ගරුසරු සහිතව සළකන බවත් අයියා වරක් පැහැදිලි කර දුන්නේ ඔහුගේ දියණියගේ උපත සිදුවූ ආකාරය පහදමිනි. ඇය උපදින මොහොතේ විදේශයක උන් ඔවුනට දියණියගේ උපත සටහන් කරන්නට වූයේ එරට දී ය. දරු උපත මොහොතේ පියාටත් මව සමග රැඳී ඉන්නට සැළැස්වීම එරට රෝහල් සේවය තුළ හමුවන විශිෂ්ට කරුණු රැසකින් එකක් බව අයියා කරුණු ගෙනාවේ ය.
“චූටි පුතා ලැබෙන්න මට අමාරු වුණු වෙලාවෙ කටුගස්තොට ඉස්පිරිතාලෙන් මාව භාරගත්තෙ නැහැ... චූටි මල්ලිට හොඳටම තරහ ගියා ඒකට... අන්තිමේ නුවර යන්න වුණා...“
මල්ලිගේ උපත පිළිබඳ මෙම පවත වචන කිහිපයක් ලෙස අම්මාගේ මුවින් පිට ව ගිය ද ඇය ඒ මොහොතේ කෙතරම් වේදනාවක් විඳින්නට ඇති ද? කුළුඳුල් දරුවා ලෙස අයියා උපදින විට ගමට ගොස් කුරුණෑගල රෝහලේදී නතරවී ඇති අම්මා මමත්, මල්ලීත් උපදිද්දී නුවර මහගෙදරම නතරව සිට ඇත.
ශරීරයන්ත්රයෙන් මා පිටතට බෑවූ පසු හෙදිය පිටවන දොරටුව මා හට පෙන්වා දී ‘යළි හමුවෙමු‘ යි ද කීවා ය! මේ නම් අපූරු දෙයකි. මෙහි දී ඔබ යම් කිසි මුදලක් ගෙවා සේවාවක් ලබා ගන්නා විටෙක අතිශය ආචාරශීලී වන ආයතන සේවකයෝ දොරවල් හැරගෙන විත් ඔබ පිළි ගනිති. ආසනය වෙත කැඳවාගෙන ගොස් එහි හිඳුවා ලති. ‘ඉතින් කොහොමදැයි‘ අසති. සියල්ල මුල සිට අසා සිටිති. සියල්ල අග මුල ඇති ව විස්තර කර දෙති. යළි පිටව යාමට දොර විවර කොට දී, සුභ දවසක් පතා, ‘නැවත හමුවීමක්‘ ප්රාර්ථනා කරති. එහෙත් මේ සුපුරුදු පැතුම හෙදියගේ මුවින් පිට වීම එතරම් මා සිත පුබුදු කළේ නැත. යට කී ‘දෙලෝ රත්වීම‘ එතරම් සිත් ඇද නොගන්නා සුළු වූ බැවිනි.
අප රටේ රජයේ රෝහල්වල පමණක් නොව මුදල් ගෙවා සේවාව ලබාගන්නා පුද්ගලික රෝහලක දී වුව දකින විට සිනාමුසුව, සුභ පතා පිළිගන්නා හෝ පිටව යන විට සුභ දවසක් පතන්නා වූ රෝහල් සේවකයින් මාහට හමුව ඇත්තේ ඉතා කලාතුරකිනි. වරෙක ප්රසිද්ධ රෝහලකදී විශේෂඥ වෛද්යවරයකු මුණගැසීමට අන්තර්ජාලය හරහා අංකයක් ලබාගත් මට දින කිහිපයකින් දුරකථන ඇමතුමක් ලැබුණේ අදාල දිනයේ වෛද්යවරයා නොපැමිණෙන බව සඳහන් කරමිනි. ඒ වෙනුවට මා වෙත වෙනත් දිනයක්ද ලැබුණෙන් එම දිනයේ මම රෝහලට ගියෙමි. මුලින් මා ලබාගත් අංකය පැමිණෙත්ම මම මගේ පත්රිකාව දොර අසළ උන් හෙදියට දුනිමි.
“ඔයා ටිකක් පැත්තකට වෙලා ඉන්න. මම කතා කරන්නං“
මගේ පත්රිකාව බලා කිසිදු තැකීමක් නොකළ ඇය කීවා ය.
“ඒත් මේක මගේ නම්බර් එකනෙ“
“ඒ වුණාට මේක අදට ගත්ත නම්බර් එකක් නෙවෙයිනෙ“
“ඉතින් ඩොක්ටර් නැහැ කියල මට අද එන්න කිව්වෙ මෙහෙන්මනෙ“
“වෙන්න ඇති. ඒත් පරණ අංක බලන්නෙ අන්තිමටම තමයි. අද කට්ටිය බලල ඉන්න ඕන. අද තව නොම්බර 40ක් විතර ඇති“
“මොකක්??“
කිසිදු ගරුසරුවක් නොමැතිව ඇය මේ වදන් පෙළ කියා මා පසෙකට කොට අනෙත් රෝගියකු දෙසට හැරුණා ය.
“ඉතින් එදා ඩොක්ටර් නොආපු එක මගේ වරදක් නෙවෙයිනෙ“
මෙවැනි මොහොතක හිතට දැනෙන ආවේගය සහිතවම මම උස් හඬින් කීමි.
“ඒව මම දන්නෙ නැහැ. ඔයාව දැන් ඇතුළට දාලා ඩොක්ටර්ගෙන් මට බැණුම් අහන්න බැහැ“
මගේ අංකය අංක 05 ලෙස සටහන් රෝහල් පත්රිකාවත් අත තබාගෙන එදිනට නියමිත අංක 40ක් පමණ නිමවන තුරු බලා සිටිය යුතු බව කියන මෙම තර්කයේ ඇති සාධාරණ බව කුමක්ද? මසිතට නැඟුණේ කෝපයකි. මම වේගයෙන් විමසීම් කවුන්ටරයට ගියෙමි.
“මෙතන කම්ප්ලේන් එකක් කරන්න ඕන නම් ඒක කාටද කරන්න ඕන?“
මම ප්රශ්නය ඇසූ ස්වරූපය නිසාම එහි සිටි සේවකයා තරමක් වික්ෂිප්ත විය.
“ඇයි සර්? මොකක්ද ගැටළුව?“
මම සිද්ධිය ඔහුට පැහැදිලි කළෙමි.
“දැන් එතකොට ඩොක්ටර් ආවෙ නැත්තං අපිද පරිප්පු කන්න ඕන රෑ වෙනකං ඉඳලා... මම දැන් නුවර යන්නත් ඕන... දැන් වෙලාව 7යි... මම කීයටද යන්නෙ...?“
ක්රමයෙන් මගේ වාග් විලාශය වේගවත් වන බව මටම හැඟී යමින් තිබිණි.
“සර් මේකයි... අපි අද ලිස්ට් එකට පිටින් සර්ව ඇතුළට දැම්මොත් ඩොක්ටර්ට සමහර විට තරහ යන්න...“
“ඒ සමහර විටනෙ... මට කොහොමත් දැන් තරහ ගිහින් ඉන්නෙ මේ අසාධාරණ වැඩේට... එදා ආවෙ නැත්තෙ මම නෙවෙයි එයානෙ... මාව ඇතුළට දාන්න. එයාට මම කතා කරන්නම්“
මගේ ප්රකාශයත් සමග චැනල් කුටිය වෙත ගිය සේවකයා එහි වූ හෙදියට යමක් කොඳුරනු මට පෙණින.
“එන්න...“
ඇය මා ඊ ළඟ වාරයේදීම වෛද්යවරයා වෙත යැව්වා ය.
“දැන් කොහොමද? කලින් ගත්ත බෙහෙත්වලින් ගුණයක් නැද්ද?“
මා දුටු මතින් බැණ වදිනු ඇතැයි මා සිතා උන් වෛද්යවරයා සාකච්ඡාව ආරම්භ කළේ එලෙසිනි. තමන් වෙත එන රෝගියා කුමන අංකයක් ලබා එන්නෙක්දැයි යන්න ගැන ඔහු අවධානය නොයොදන බව මට අවබෝධ විය.


සමීප ක්ෂේත්ර සන්නිවේදනය (Near Field Communication - NFC) කියන්නේ එකිනෙකට ආසන්නයෙන් තිබෙන උපකරණ අතර රැහැන් රහිත දත්ත හුවමාරු ක්රමවේදයක් . එය, රේඩියෝ සංඛ්යාත හඳුනාගැනීම (radio frequency identification – RFID) කියන ක්රමයෙන් බිඳිල ආව, සම්බන්ධ කෙරෙන උපකරණ එකිනෙක යා කිරීම සඳහා යුගලන කේතයක් (pairing code) අවශ්ය නොවන ක්රමවේදයක්. මේ තාක්ෂණය ගැන වැඩිදුර තොරතුරු NFC තාක්ෂණය (NFC Tech) නමැති අපේ ලිපියේ තියෙනවා. NFC උපකරණ, සේවාවන් සඳහා ගෙවීම් සිදු කරන්න, අතිරේක තොරතුරු ලබාගන්න, අවසර හෝ විශේෂ වරප්රසාද ලබාගන්න පරිශීලකයින්ට ඉඩ සලසනවා. මේ සියලු දේවල්, එම තාක්ෂණය දැනටමත් දේශීය පාරිභෝගිකයින්ගේ සාක්කුවේ තියෙන බොහෝ ජංගම දුරකථනවල ගැබ් වී තිබීම සමග එකතු වූ විට, පාරිභෝගික විසඳුම් ගණනාවක්ම ලබා දීමට යොදාගත හැකි ආකර්ෂණීය තාක්ෂණයක් බවට පත් වෙනවා.
විශේෂයෙන්ම අවශ්ය වී තියෙන විසඳුමක් තමයි අපේ වර්තමාන ප්රවාහන ක්ෂේත්රයේ සමහර ගැටලුවලට විසඳුම් දීම හෝ ඒවා අඩු කිරීම. ශ්රීලංගම හා පෞද්ගලික බස් ඩිජිටල්කරණය සඳහා පියවර කීපයක්ම ගෙන තිබුණත්, මේ තාක්ෂණයේ තියෙන විභවය තාම ප්රයෝජනයට අරගෙන නැහැ. මේ ලිපියෙන් මෙම තාක්ෂණය නගාසිටුවීම ඔස්සේ ප්රවාහන ක්ෂේත්රය තුළ සියලු පාර්ශ්වකරුවන් ලබන ප්රතිලාභ විමසා බලනවා.
බොහෝ බස් නැවතුම්වල එතනින් යන බස්වලට අදාළ වේලාවන් හෝ ගමන් මාර්ගවල විස්තරවත් දකින්න නැහැ (P2)
මගීන්ට ලැබෙන ප්රතිලාභ
මගීන් මුහුණ දෙන බොහෝ ගැටලු අතර අපේ බස් රථ ක්රියාත්මක වන, කලින් අනුමාන කළ නොහැකි ස්වභාවය ප්රධානයි. මේ අනුව, බසයක් එනකන් කොච්චර වෙලාවක් බලාගෙන ඉන්න ඕනෙද, ඉඳගන්න ආසන තියේවිද, කියන කාරණා නොදැන මගීන්ට රැඳී ඉන්න සිදු වෙනවා. GPS (ගෝලීය ස්ථාන නිර්ණයන පද්ධති / Global Positioning System) වැනි වෙනත් ප්රමිතිගත තාක්ෂණයන් සමග NFC ඒකාබද්ධ කිරීමෙන්, මගීන්ට තමන්ගේ බස් මාර්ග හඳුනාගැනීමට මෙන්ම සෑම බසයකම සිටින මගීන් සංඛ්යාව දැනගැනීමටත් ඉඩ සැලසෙනු ඇති. ජාතික ගමනාගමන මධ්යස්ථානය දැනටමත් මාර්ගවල ඇති බස් රථ තිබෙන ස්ථාන එම මොහොතේදීම (real time) දැකගත හැකි සේවාවක් දියත් කිරීමට මුල පුරා තිබෙනවා. ඒත් මේ සේවාව තවම හඳුන්වා දෙමින් තිබෙන දෙයක් නිසා එහි ප්රතිලාභ අත්පත් වෙලා නෑ.
මධ්යම පළාතේ නියමු ව්යාපෘතියක් හැටියට දියත් වුණු "සහසර" බස් ව්යාපෘතිය, මගීන්ට NFC ගෙවීම් පහසුකම ලබා දුන්නත් මෙය වෙනත් බස් මාර්ගවලට විශ්වසනීය අන්දමින් ව්යාප්ත වෙලා නැහැ. ඒ වගේම මේක මාර්ගවල සේවාවේ යෙදෙන බස් රථවල GPS ඛණ්ඩාංක ලුහුබැඳීම සඳහා මෑතදී හඳුන්වා දුන් වැඩපිළිවෙළ සමග සම්බන්ධත් නැහැ. ඒත් එවැනි සම්බන්ධ කිරීමකින් මගීන්ට ඔවුන්ගේ ගමනාගමනය වඩා හොඳින් සම්බන්ධීකරණය කරන්නත්, නිශ්චිත මාර්ගයක ධාවනය වන බස් රථ අතර සෙනග සමබර කරන්නත් ඉඩ සැලසේවි. මේ වාසි සැලසෙන්නෙ, මිනිස්සුන්ට මාරු කාසි අරගෙන යාමේත් ඉතුරු සල්ලි ලබා ගැනීමේත් කරදරයෙන් නිදහස් වීමට අමතරව.
මගීන් ගණන් තබාගැනීමත් ගාණට ඉතුරු ලබාදීමත් කොන්දොස්තරවරුන්ට අභියෝගයක් (P3)
හිමිකරුවන්ට සහ කොන්දොස්තරවරුන්ට අත් වෙන වාසි
බස් හිමියන්ට ගාස්තු එකතු කරගන්නත් දිනපතා ඔවුන්ගේ බස් රථ භාවිත කරන මගීන් ගණන නිරීක්ෂණය කරන්නත් NFC යොදාගන්න පුළුවන්. එක් එක් මගියා දක්වාම ගෙවන ලද මිල, ගමන් කළ දුර දැක්වෙන විස්තරයක් තමන්ගේ බස් රථ ගැන හිමිකරුවන්ට ලබා දෙන්න NFC සමග සම්බන්ධ කෙරුණු GPS පද්ධතියකට පුළුවන්. එවැනි තොරතුරු, ප්රධාන බස් නැවතුම් හඳුනාගැනීමට හා සෑම බසයකම දෛනික ආදායම පිළිබඳ සම්පූර්ණ විනිවිදභාවයක් ඇති කරගැනීමටත්, එමගින් බස් ගණනාවක් කළමනාකරණය සරල කිරීමටත් ඉඩ සලසනවා. නිවැරදි ටිකට් පත් ගාස්තු ගෙවන බවට හා ඔවුන්ගේ දෛනික ගමනේ මිල ගණන්වල වෙනස් වීම් ගැන කල්තබා විශ්වසනීය අන්දමින් මගීන් දැනුවත් කෙරෙන බවට සහතික කරගනිමින් ටිකට්පත්වල මිල ගණන් වෙනස් කිරීමත් දුරස්ථ ක්රමයට සිදු කළ හැකියි.
ක්ෂණික වාසිවලට අමතරව, වඩාත් පිරිවැය ඵලදායීතාවකින් යුතු පිටත් වීමේ වේලාවන් නිශ්චය කරගැනීමට හා සෑම බස් මාර්ගයකම ඉල්ලුම නිරීක්ෂණය කිරීමෙන් සම්පත් වඩා හොඳින් කළමනාකරණය කිරීමට මෙවැනි පද්ධතියකින් ලැබෙන තොරතුරු යොදාගන්න හිමිකරුවන්ට පුළුවන්.
ඒතරම් විශාල මාරු කාසි තොගයක් රැගෙන යාමට සිදු නොවීමේ වාසිය, මෙම බස් රථවල කොන්දොස්තරවරුන්ට ලැබෙනවා. ඒ වගේම මගීන් NFC කාඩ්පතක් භාවිත කළත් ජංගම දුරකථනය භාවිත කළත් අවසන් ගෙවීම පරීක්ෂා කර ටිකට්පතට මුදල් ගෙවා ඇත්දැයි දැනගන්න කොන්දොස්තරට හැකියාව ලැබෙනවා. මුදල් නොගෙවා ගමන් කරන අය හොයාගැනීම මේ නිසා සරල වෙනවා. NFC කියවන උපකරණයේ අතුරු මුහුණත ටිකට් මුද්රණය පහසු කරමින් සෑම මගියකුගෙන්ම නිශ්චිත මුදල අය කරගැනීම කොන්දොස්තරවරුන්ට පහසු කරනවා.
මේ වැඩිදියුණු කිරීම් අඩු යටිතල ආයෝජනයක් සහිතව සැලකිය යුතු අන්දමින් අපේ මාර්ග ගමනාගමන පද්ධතිය ඉහළ නංවනු ඇති (P4)
පාර දිගේ
දේශීය වෙළඳපොල තුළ NFC ගෙවීම් පුළුල් පරිමාණයෙන් යොදාගැනීම නිසා වෙනත් ව්යාපාරත් එම සේවාව තම පාරිභෝගිකයන්ට ලබා දීම සඳහා දිරිමත් වේවි. සමාගම් හා කුඩා ව්යාපාරවලට නිශ්චිත ගමන් මාර්ගවල බස් රථ සමග එකට ක්රියාත්මක වෙමින් වට්ටම් හා වෙනත් අගය එකතු කළ පැකේජ ලබා දීම සඳහා මේ පද්ධතිය මත අගය එකතු කළ සේවා (Value Added Services) ගොඩනගන්න පුළුවන්. ජංගම දුරකථන යෙදවුමක් සමග ඒකාබද්ධ කෙරුණු එවැනි පද්ධතියක් පාරිභෝගිකයින්ට මූල්ය කළමනාකරණ සේවා සපයමින් සිය වියදම් පිළිබඳ වාර්තාවක් තබාගැනීමට ඉඩ සලසනු ඇති. මේ පාරිභෝගික යෙදවුම් සමහරක් දෙස අපේ මේ ලිපියෙන් සොයා බලනවා.


රට පාලනය කරන පාලකයන් රට හිඟන රටක් බවට පත් කර ඇති බව ජනතා විමුක්ති පෙරමුණේ නායක අනුර කුමාර දිසානායක සඳහන් කරනවා.
“සමාජ සාධාරණත්වය, ජාතික සමගිය ගොඩනගන, ජනතාවාදී පාලයනක්” යන්න තේමා කර ගනිමින් ඊයේ (07) කොළඹ BRC පිටියේ පැවති මැයි දින රැලිය අමතමින් මන්ත්රිවරයා මේ බව සඳහන් කර සිටියා.
“අපනයන ආදායම වගේ දෙගුණයක් තමයි ආනයන ආදායම. මේ රටට පාලකයෝ ඉන්නේ මොකටද? මොකටද ආණ්ඩුවක්. අපි හැමදාම කියනවා වගේ දැවන්ත ණය උගුලක අපේ රටේ හිර කළා. වසරකට රටේ භාණ්ඩාගාරයට ලැබෙන මුදල එම වසරේ රටේ ණය වාරිකය ගෙවා ගන්න බැරිනම් මේ රටේ පාලකයෝ මොකද කළේ. අපි මේ රටට ආදරෙයි. හැබැයි මේ රටේ පාලකයෝ අපේ රට හිගන රටක් බවට පත් කළා. එනිසා මේ ආර්ථිකයේ ඇති වී තිබෙන කඩා වැටීම. නිෂ්පාදනය ගත්තොත් මේ රටේ තියන දරුණුම කඩා වැටීම. 2017 වසරේ තමන්ගේ ආහාර වේල නිෂ්පාදනය කර ගන්න බැරි රටක් බවට මේ රට පත් වෙලා තියනවා. ඉතින් හදයි ද කාර්. රනිල් මහත්තයා කාර් නෙමෙයි ඉස්සල්ලා ලොකු ලූණු හදලා දීපන්! මේ ආණ්ඩුව තව අවුරුදු 50ක් මේ රට පාලනය කළත් මෙතනින් එක අගලක්වත් මේ රටේ ආර්ථිකය ගෙනියන්න බෑ. ආර්ථිකයේ ඇතිවන කඩා වැටීම අනිවාර්යෙන්ම ජනතාවගේ ජීවිත වලට බලපෑම් කරනවා. මේ අර්බුදයට විසදුම් හොයා ගත හැකි වන්නේ අපේ රටේ ආර්ථික ගමනට විප්ලවීය විසඳුම් සොයා ගැනීමෙන් පමණයි.” මන්ත්රිවරයා මෙහිදි පවසා සිටියා.
Anura Kumara Dissanayaka


Arslan Valeev නමැති 31 හැවිරිදි රුසියානු ජාතික තරුණයෙකු තමන් සුරතලයට ඇති කළ විශාල කළු නාගයකු ලවා දෂ්ට කරගෙන සියදිවි හානි කරගත් පුවතක් විදෙස් මාධ්ය වාර්තා කරයි.
ඔහු එලෙස සියදිවි හානි කරගෙන ඇත්තේ තමන් ළඟ දී විවාහ වූ තරුණියගෙන් දික්කසාදවීම දරාගත නොහැකිවයි.
අදාළ තරුණයා හා ඔහුගේ පෙම්වතිය youtube හරහා සතුන් ගැන විවිධ වීඩියෝ දැමීම මගින් youtube හරහා ඉතාමත් ජනප්රිය වූ යුවළක් ද වේ.
ඔවුන් සුරතලයට සර්පයින් ඇතුළු තවත් සතුන් ඇතිදැඩි කර ඇති අතර සතුන්ට සර්පයින්ට මහත් ආදරයක් ඔවුන් තුළ ඇති බවට ඒ මගින් ඔප්පු වේ.
කෙසේ වෙතත් අදාළ තරුණයා නාගයා ලවා දෂ්ට කර ගැනීමෙන් පසුව තමන් මැරෙන මොහොත දක්වා සජීවී ව වීඩියෝවක් මගින් අන්තර්ජාලය හරහා එක්ව තිබේ.
එම වීඩියෝව සහ ඡායාරූප පහතින්….


බොහෝ වෙලාවට අපි භාවිතා කරන router වගේ උපකරණ වල default password එක විදිහට එන්නේ "admin", "123456", "password" වගේ බොහොම සරළ password එකක්.
මේ devices භාවිතා කරන අයගෙන් බොහෝමයක් දෙනා ඉහත කී default password එක වෙනස් කරන්නට කටයුතු කරන්නේ නැති බව අපි හැමෝම දන්න කාරණයක්. මේ හේතුව නිසාම තාක්ෂණික ලෝකය මේ වන විට මුහුණ පා තිබෙන අවධානම ප්රමාණ කරන්නටත් නොහැකි තරම් වෙනවා.
කොහොම වුණත් ඇමෙරිකාවේ කැලිෆෝනියා ප්රාන්තයේ අලුතින් සම්මත වූ නීතියක් මගින් 2020 වර්ෂයේ සිට නිෂ්පාදනය කර බෙදාහරින මෙවැනි devices වල ඇතුලත් වන default password එක device එකෙන් device එට වෙනස් වන ලෙස සකස් කරීම අනිවාර්ය්ය කර තිබෙනවා.
එමෙන්ම මේ අනුව භාවිතා කරන්නා විසින් අදාල device එක පළමු වරට භාවිතා කිරීම ආරම්භ කරන අවස්තාවේදී ඉහත කී default password එක අලුත් password එකකට මාරු කිරීමට අදාල කටයුතු සිදු කිරීමට භාවිතා කරන්නාව යොමු කිරීමත් අනිවාර්ය්ය වෙනවා.
වසර ගණනාවක් මුළුල්ලෙහි hackers ලා විසින් ඔවුන්ගේ botnet එහෙමත් නැතිනම් hack කිරීම මගින් එකතු කරගන්නා devices එකතු කර සාදන ලද network සෑදීම සඳහා මේ අඩු ආරක්ෂාකාරී default passwords සහිත devices භාවිතා කරනවා.
මීට වසර දෙකකට පමණ පෙර Mirai නම් වූ malware එකක් හරහා IoT devices මගින් සාදාගන්නා ලද botnet එකකින් Dyn ආයතනයේ සේවාවන් ට එල්ල කරනු ලැබූ DDoS attack එකක් නිසාවෙන් එම ආයතනයේ සේවාවන් මත යැපෙන Twitter, Spotify සහ SoundCloud වැනි විශාල සේවාවන් රැසක් මෙලෙස අකර්මන්යය තත්ත්වයට පත් වුණා.
IoT devices මේ වන විට ලොව පුරා බොහෝ දෙනෙක් භාවිතා කරන්නට පෙළඹීම නිසාවෙන් මේ devices වල අණසක පතුරුවන්නට හැකියාව ඇත්තෙකුට හිමි වන්නේ අති විශාල බලයක්.
මේ Mirai කියන malware එක බොහොම ප්රාථමික මට්ටමේ එකක් වුණත්, ඒ හරහා ඉතාමත් විශාල බලයක් ලබා ගැනීමට ඔවුන් සමත් වූ අතර මේ සියල්ලටම හේතු වූයේ ඉහත කී default password එක වෙනස් නොකරන ලද devices භාවිතා කිරීමයි.
මීට අමතරව බොහෝ වෙලාවට සිදු වන දෙයක් තමයි යම්කිසි device එකක ආරක්ෂිත උපක්රම වල දුර්වලතාවයක් හඳුනාගතහොත් ඊට අදාල software updates ලබා දීමට කටයුතු නොකිරීම. Google, Amazon වැනි ප්රසිද්ධ ආයතන විසින් මෙවැනි updates ලබා දුන්නත්, බොහෝමයක් ආයතන මෙයට පසුබට වන බවක් තවමත් දක්නට ලැබෙන අතර මෙය ද අන්තර්ජාලයේ ආරක්ෂාවට ඉතාමත් බළපෑමක් ඇති කරනු ලබන බව බොහෝ දෙනා පෙන්වා දුන්නත්, මෙම නීති පද්ධතියට එය ඇතුලත් වන්නේ නැහැ.
කොහොම වුණත්, මොනවත්ම නැතුවාට වැඩියෙන් මේ ආකාරයේ නීති පද්ධතියක් මගින් යම් තරමක් දුරට හෝ භාවිතා කරන්නන්ගේ ආරක්ෂාව සනාථ කරන්නට හැකි නම් එය ද ඉතාමත් වැදගත් පියවරක් වෙනවා.
මේ පිළිබඳව වැඩිදුර විස්තර දැනගැනීම සඳහා wired වෙබ් අඩවිය, techcrunch වෙබ් අඩවිය හා engadget වෙබ් අඩවිය භාවිතා කළ හැක.


යුරෝපය පුරා පැවති මෙහෙයුම් වලදී රුසියාව විසින් ඇමෙරිකානු හමුදාවේ GPS Signal අවහිර කිරීම නිසාවෙන් ඇමෙරිකානු හමුදා කාණ්ඩ වලට ඔවුන්ගේ ඇතැම් මෙහෙයුම් සිදු කිරීමේදී ඉතාමත් අපහසුතාවන්ට මුහුණදීමට සිදුව තිබෙනවා.
විශේෂයෙන්ම ඩ්රෝන යානා හා මිසයිල පද්ධති වල guidance system මෙන්ම ක්රියාන්විතයකදී ඔවුන්ගේ බළ ඇණි වල ගමනාගමනය පිළිබඳව කටයුතු වලදීත් GPS තාක්ෂණය භාවිතා කරන අතර GPS signal jam කිරීම, එහෙමත් නැතිනම් අවහිර කිරීම ඉතාමත් අවධානම් සහගත තත්ත්වයක් වෙනවා.
මේ පුහුණුව අතරතුරදී රුසියාව විසින් ඔවුන්ගේ GPS Signal jam කරන බව Finland සහ Norway නියෝජිතයන් විසින් වාර්ථා කර තිබුණු අතර ඇමෙරිකානු හමුදාව විසින් සිරියාවේ මෙහෙයුම් කටයුතු සිදු කරන විට ඔවුන්ගේ GSP signal ද මේ ආකාරයෙන් රුසියාව විසින් අවහිර කරනු ලැබූ බව ඔවුන් ද වාර්ථා කර තිබුණා.
මේ අනුව රුසියානු හමුදාවන්ට අවහිර කළ නොහැකි ආකාරයේ GPS තාක්ෂණයක් නිර්මාණය කිරීමට කටයුතු යෙදුණු අතර මේ සැප්තැම්බර් මාසයේ සිට මෙහි අත්හදාබැලීමේ කටයුතු සිදු කිරීමටත් පරීක්ෂා කිරීමේදී හමු වන දුර්වලතා විසඳීමටත් කටයුතු කරනු ලබන බව ඇමෙරිකානු හමුදාව ප්රකාශ කර සිටිනවා.
මේ ගැන වැඩිදුර විස්තර දැනගැනීම සඳහා The Verge වෙබ් අඩවිය හා Business Insider වෙබ් අඩවිය භාවිතා කළ හැක.


ඔය පිටරටවල සමහර සුද්දො සුද්දියො මෙහෙ ඇවිත් අපේ කෑම බීම කනවා, පෙරහැරවල් බලනවා, සරං ඇඳන් සායවල් ඇඳන් පන්සල් යනවා, අපේ රටේ තියෙන හද්ද පිටිසර ගම් වලට යනවා දකින අපේ සමහරු,
"බලනු සගයනි, අපේ දේවල වටිනාකම අපේ නොසන්ඩාලයන්ට නොතේරුනාට පරදේශ වලින් එන සුදු හමැති පිරිමි ගැහැණුන්ට තේරෙන හැටි. තොපි උන්ගේ කෑම කලිසම් ටයි බ්ලවුස් පස්සේ ගියාට, තොපි උන්ගේ නූඩ්ස්ල්, පීසා, සොසේජස් බනිස් කෑවාට, ඒ ඈයන්ගේ බුද්ධි මහිමයට තේරෙනවාය සැබවින්ම වටින්නේ මොනවාද කියා. එන්න, අපි දැන්වත් අභාවයට යන අපේ දේ වැළඳගමු. ඒවා වර්තමානයට ගෙනෙමු. දැන්වත් අපි ඒවායේ ඇති අභූත ශ්රී විභූතිය තේරුම් ගමු..."
වැනි ටෝක් ඉෂූ කරනවා දැකල ඇති.
කොටින්ම සායවල් ඇඳගෙන පන්සල් යන සුද්දියන් සහ කලිසම් ඇඳගෙන පන්සල් යන ලාංකීය තරුණියන් සසඳමින් එම තරුණියන්ට නිග්රහ කෙරෙන අන්දමේ පෝස්ට් බුකියේද පළවනු ඔබ දැකල ඇති.
නමුත් ඇත්තටම, පරදේශ වලින් එන ඈයෝ දාඩිය දාගෙන අව්වේ යන්නේ, හුස්ම ඇද ඇද දැවිල්ලේ අපේ කෑම කන්නේ, සරම් සායවල් ඇඳගෙන පන්සල් යන්නේ, චීත්ත හැට්ට ඇඳගෙන අවුරුදු කුමාරි තරඟ වලට යන්නේ ඒවායේ ඇති විශිෂ්ඨත්වයක් තේරුම් අරගෙන කියා අපේ ගොන්වාහේලා සිත සනසා ගත්තාට, ඇත්තටම ඔවුන් ඒවා කරන්නේ ඒ රටවල උන් ගෙවනා කාර්යබහුල ඒකාකාරී ජීවිත වලින් මොහොතකට මිදී එදිනෙදා ජීවිතයේදී උන් නොදකින වෙනත් කොහේ හෝ රටක තියෙනා සිරිත් විරිත් දැක ඒවාට සම්බන්ධ වී ආතල් එකක් ගැනීම පිණිස මිසක වෙන ලබ්බක් නිසා නොවන බව කිව යුත්තේ ඇත්තම කතාව එය නිසාය.
ලෝකය පුරා පැතිර ඇති සංස්කෘතීන් වලින් වසර ගණන් පැරණි සිරිත් විරිත් චාරිත්ර අදටත් සිදු කරන තැන් වලට යමින් ඒවායින් යම් මතක සටහනක් ගෙන ඡායාරූප ඇල්බමයේ සේව් කර ගැනීම අරමුණු කරගෙන මිසක් සරම් සායවල් චීත්ත ඇඳගෙන කෙහෙල් කොලේ සම්බෝලයි බතුයි කකා පෙරහැරවල් වල අලි නැටුම් බලබලා ඉන්නට ඒ රටවල ඇති සමාජ සංස්කෘතීන් අතහැර මෙහේ එන සුද්දෝ නැත.
ඔවුන් අප්රිකාවේ අඩ නිරුවතින් "උහු... ඩුගු.. බජංජා... ජහු.. ගහු... ජුංගා.." ගගා නටමින් තමන්ගේ ආදී චාරිත්ර ඉදිරියට ගෙනයෑමට දතකන ගෝත්රිකයන් දෙස බලන විදියට සමාන විදියකටය අමුතු ඇඳුම් ඇඳගෙන ආභරණ පළඳවගෙන ගිනි බෝල කරකවගෙන අලි ඇතුන් සමඟින් දතක් මැදි කරගෙන අපේ උන් උඩ පැන පැන නටනා පෙරහැරවල් දෙස බලන්නේ.
මේවා අසා කාගේවත් අතීතකාමී හිත් රිදුනාට කරන්නට දෙයක් නැත.
අපේ දෙදාස් පන්සීයක් පැරණි අතීතය උඩ දදා දඟලීමට වර්තමානයක් ගැන නොහිතන, අනාගතයක් ගැන නොදකින අපේම උන්ට පශ්චාත්භාගයේ අමාරුවක් තිබුනාට ලෝකේ කොහේවත් උන්ට එහෙම අමාරුවක් නැත. දැන්වත් ඒ බව තේරුම් ගන්නවා නම් හොඳය.
අතීතයේ ඇති සිරිත් විරිත් ඇගයීම වරදක් නැත. ඉන්නම බැයි නම් ඒවායින් චූන් වීමද කම් නැත. නමුත් නූතනත්වයට ගරහමින්, අතීතයේ ජීවත් වෙමින් අතීතය ගැන පම්පෝරි ගහන වර්තමානයක් ගැන නොසිතන මිනිසුන් වීම නම් හිතකර නැත.
අතීතයෙන් ගත හැක්කේ ප්රයෝජන දෙකකි. ඒ අතීත සිදුවීම් දෙස බලා වර්තමානයට, අනාගතයට පාඩම් ඉගෙන ගැනීම සහ වර්තමාන හැසිරීම් සහ වින්තනයන් වලට පාදක වූ අතීත සිදුවීම් මොනවාද යන්න තේරුම් ගැනීම පමණය.
ඉන් එහාට අතීත මිනිසුන්ගේ මළකඳන්, ඇටකටු ඔලුව උඩ තියාගෙන නැටීමෙන් පළක් නැත. එයින් වෙන්නේ අපි අතීතයේ මළකඳන් සමඟ ජීවත් වෙන, අතීතයේ උන් මිනිසුන් සේ ලෝකය දකින වර්තමානයක් නැති ඇවිදින මළමිනී බවට පත් වීම පමණකි.
අවසාන වශයෙන් කියමි.
සුද්දෝ ඇවිත් සරම් සායවල් ඇඳගෙන පෙරහැරවල් බලබල රජවරුන් හැදූ ගල් කණු පොකුණු බල බල "වාව්.. අමේසිං.. සුපර්බ්" කියන නිසා අපේ අතීතය මාරම සුපිරියි කියා ඔබ තවමත් සිතනවා නම්, ලංකාවේම වෙසෙන ආදි වාසි වැද්දන්ගේ සිරිත් විරිත් දැක උන් සමඟද ෆොටෝ ගසමින් සුද්දන් ඒවා දිහාද බලන්නේ ඒ අයුරින්ම බව සිහිකැඳවා ගැනීම යහපති.


බර ඉසිලීමේ පාඩම හරියටම උගන්වා තිබේ. එසවීමට ඇති බර කොපමණද, එහි සමබර දණ්ඩ කුමක්ද, බර ග්රහණය කරගත යුත්තේ කොතැනින්ද, වෙහෙස අවම ප්රමාණයක පවත්වා ගනිමින් සියලු ශක්තීන් එක්තැන් කර නිවැරදි ක්රමයට බර එසවිය යුත්තේ කෙලෙසද යන්න ශ්රී ලංකා කණ්ඩායම හොඳින්ම උගෙන සිටියේය.
ශ්රී ලංකා කණ්ඩායම මෙම බර ඉසිලීමේ පාඩම කියාදුන්නේ කවුරුන් විසින් වුවද ප්රධාන පුහුණුකරු චන්දික හතුරුසිංහ මෙන්ම පිතිහරඹ පුහුණුකරු තිලාන් සමරවීරත් පන්දු යැවීමේ පුහුණුකරු රුමේෂ් රත්නායකත් එහි ප්රබල කොටස්කරුවන් බව පිළිගත යුතුව තිබේ.
ඉන්දීය පිලට එරෙහිව කොළඹ ආර්. ප්රේමදාස ක්රීඩාංගණයේදී ශ්රී ලංකා කණ්ඩායම තමන් හමුවේ තිබූ ලකුණු 175 අභියෝගය කරා අවතීර්ණ වූයේ සැලසුම් සහගත ආකාරයෙනි. පළමු ඕවරයේදී ලබාගත හැකිවූයේ ලකුණු 6 ක් පමණක් වුවද ඉතිරි ඕවර 5 න් ලකුණු 69 ක් උදුරා ගැනීමට ශ්රී ලංකා පිතිකරුවෝ සමත් වූහ. අධිවේගී ඕවර 6 නිමා වෙද්දී ලකුණු 75 ක් පුවරුවේ තිබිණ. ඉතිරි ලකුණු 100 කරා යාමට තවත් ඕවර 14 ක් අතැතිව තිබිණ.
“පළමු ඕවර 6 දී අපි ආක්රමණය කරා යා යුතුවම තිබුණා. ඉලක්කය ලකුණු 175 ක් වුණ නිසා අපට කිසියම් ජවයක් ඕනෑ කළා. ඇරත් මේක විස්සයි-20 ක්රිකට් නේ. ඉතින් අපි ආක්රමණයට ගියා” යයි පන්දු 37 කදී ලකුණු 66 ක් ලබාගනිමින් ශ්රී ලංකා ජයග්රහණයේ පදනම දැමූ කුසල් ජනිත් පෙරේරා තරගයෙන් පසුව කියා සිටියේය.
ආබාධයක් හේතුවෙන් බංග්ලාදේශයේදී පැවැති තුන්කොන් එක්දින තරගාවලියත් විස්සයි-20 තරගාවලියත් අහිමි කරගත් කුසල් ජනිත් නැවතත් කණ්ඩායමට එක්වූයේ ජවය කැටිකළ පිතිහරඹයකින් කණ්ඩායම ජයටැඹ කරා කැඳවාගෙන යමිනි.
බංග්ලාදේශයේදී පැවැති තරගාවලියේ වීරයා වූ කුසල් මෙන්ඩිස් දෙවැනි ඕවරයේදීම දැවී ගිය නමුත් ඒ වෙනුවට පැමිණි කුසල් පෙරේරා කණ්ඩායමේ බර කරට ගත්තේය. මුහුණ දුන් දෙවැනි පන්දුවටම හයේ පහරකින් සංග්රහ කළ කුසල් ජනිත් වේග පන්දු යවන ශර්දුල් ඨාකූර්ගේ පළමු ඕවරයෙන් ලකුණු 27 ක් උදුරා ගත්තේ චිත්තාකර්ශනීය පහර කිහිපයකින්ම ඔහුට සංග්රහ කරමිනි. ඒ අතුරින් පන්දු යවන්නාගේ අත යටින් ගැසූ ස්ටේ්රට් ඩ්රයිව් පහරත් එක්ස්ට්රා කවර්ස්ට ඉහළින් ගැසූ හයේ පහරත් නරඹන්නන්ට කලකට අමතක නොවනු ඇත.
“මම එයාට එහෙම ගහන්න හිතුවේ නෑ. ඒත් එයා පන්දුව එක්කෝ මැද අතඇරියා නැත්නම් පිත්තටම එව්වා.
පන්දු දෙක තුනකට පස්සේ එයාට ගහන්න පුළුවන් කියලා මම හිතාගත්තා....ඇරත් මේක විස්සයි-20 තරගයක් නේ. මම ආක්රමණයට ගියා” යයි ශර්දුල් ඨාකූර් හමුවේ කළ ප්රහාරය සම්බන්ධයෙන් කුසල් පැවසීය.
වමත් පිතිකරුවා එක අන්තයකින් සිය ආක්රමණය පවත්වාගෙන යද්දී සෙසු පිතිකරුවෝත් ඔහුගේ රිද්මයම පවත්වා ගනිමින් ඉදිරියට ගියහ. කෙසේ වෙතත් ඕවර 15 ක් නිමා වන විට ඉන්දියානුවෝ නැවතත් තරගයේ ග්රහණය දැඩිකිරීමට සූදානම් වූයේ ඒ වන විට කුසල්ගේ තර්ජනය නිමා වී තිබූ බැවිනි.
ශ්රී ලංකා පිලේ ජයග්රහණය වෙනුවෙන් අවසන් පන්දු 24 න් ලකුණු 35 ක් අවශ්යව තිබිණ. තිසර පෙරේරා සහ දසුන් ශානක පිටියේ සිටියහ. කණ්ඩායමේ බර ඔවුන් දෙදෙනා වෙත පැටවී තිබුණද බර ඉසිලීමේ පාඩම ඔවුන් දෙදෙනාත් දැන සිටියහ.
ඊළඟ ඕවර 2දී ලකුණු 27 ක් එක්වූවත් එහි තිබුණේ හයේ පහරක් සහ හතරේ පහර දෙකක් පමණි. ඉතිරි ලකණු සියල්ලම ඉතා විශිෂ්ට අයුරින් කඩුලු අතර දිවයමින් ලබාගත් ඒවා විය. තරගය අවසන් වන විට තිසර පෙරේරා පන්දු 10 කදී ලකුණු 22 ක් ලබා සිටියේ 220 ක ප්රවේගයක් (ප්රහාරාත්මක වේගයක්) රඳවා ගනිමිනි. දසුන් ශානකගේ ප්රවේගය 83.33 ක් විය.
ශ්රී ලංකා කණ්ඩායමේ සියලුම දෙනාට බර ඉසිලීමේ පාඩම හොඳින් උගන්වා ඇතැයි මුලින්ම කීවේ එබැවිනි.
“කණ්ඩායමේ පුහුණු කාර්යමණ්ඩලය ඉතාමත් හොඳින් අපිත් එක්ක අදහස් හුවමාරු කරගන්නවා. තරගයකදී වගේම පුහුණුවීම්වලදීත් ඔවුන් අපිත් එක්ක කටයුතු කරන ආකාරය ඉතාමත් හොඳයි. මේ පුහුණු කාර්යමණ්ඩලය ඉතාමත් හොඳ සේවයක් කරනවා” යයිද කුසල් ජනිත් තරගයෙන් පසුව පැවැති පුවත් පත් සාකච්ඡාවේදී පැවසීය. ඒබ ව පෙනෙන්නටද තිබේ.
ආබාධයකට ලක්ව සිටීමෙන් පසුව කණ්ඩායමට එක්වූ නමුත් දේශීය තරග වලදී හොඳින් ලකුණු ලබාගත් හෙයින් නැවතත් කණ්ඩායමට පිවිසීමේදී අවශ්ය ආත්ම විශ්වාසය කුසල්ට තිබිණ.
තරගයේ අධිවේගී (පලමුවෙන්ම යවනු ලබන) ඕවර 6 ඇතුළත ඉන්දීය පිලට ලබාගත හැකිවූයේ ලකුණු 40 ක් පමණි. එහෙත් ශ්රී ලංකා කණ්ඩායම ඕවර 6 කදී ලකුණු 75 ක් ලබාගැනීම හේතුවෙන් තරගයේ වාසිය කල්තබාම ශ්රී ලංකා පිල වෙත ඇදී ඒම වැළැක්විය නොහැකි විය. එවන් තත්ත්වයකදී මැදින් සිදුවන හානිය මඟහරවාගැනීමට කාලය තිබේ.
“ඔවුන් තරගය අපෙන් ඉවතට ඇදගෙන ගියේ පළමු ඕවර 6 ඇතුළතදීමයි....පළමු ඕවර 10 අවසන් වුණාම ඒගොල්ලන්වත් ඒ තරම් වේගයෙන් ලකුණු ලබාගත්තේ නෑ....ඒක මේ දඟ පන්දු යවන්නන් හමුවේ ඕවරයකදී ලකුණු 10 ක් ගානේ ගන්න පුළුවන් තණතීරුවක් නෙමේ..ඒක මන්දගාමී තණතීරුවක්” යයි ඉන්දීය ආරම්භක පිතිකරු ෂිකාර් ධවාන් පැවසීය.
ඉන්දියානුවන් වුවද තරගයට පිවිසියේ පළමු ඕවර 6 දී හැකිතරම් විශාල ලකුණු සංඛ්යාවක් ලබාගැනීමේ අටියෙන් විය හැකිය. එහෙත් දුෂ්මන්ත චමීර විසින් රෝහිත් ෂර්මා දවාගනු ලැබීමත්, නුවන් ප්රදීප් විසින් සුරේෂ් රයිනා දවාගනු ලැබීමත් නිසා ඉන්දියානුවන්ගේ සැලසුම් අඩාල විය. ඊට කෙළින්ම වගකිව යුත්තා වූයේ පන්දුව පසුපස දිව යමින් විශිෂ්ට උඩපන්දු රැකීමක නිරත වු ජීවන් මෙන්ඩිස් මිස අනෙකකු නොවේ.
කුසල් පෙරේරා ජාතික කණ්ඩායමට එක්වූයේ ආරම්භක පිතිකරුවකු ලෙසින් වූවත් පිතිකරු ලයිස්තුවේ ඕනෑම තැනකින් පන්දුවට පහරදීමට පැමිණීම ඔහුට අභියෝගයක් නොවේ.
“ආරම්භක පිතිකරුවාගේ ස්ථානය මගේ අයිතියක් නොවේ. මට කණ්ඩායම ඇතුළේ කොයි ස්ථානය ලැබුණත් එයින් කණ්ඩායමට අවශ්ය දේ කරන්න මට පුළුවන් වෙන්න ඕනේ”
“ඒක තීරණය කරන්නේ කණ්ඩායමේ කළමණාකාරීත්වය සහ තේරීම් කමිටුවයි. මට තියෙන්නේ මට පවරන දේ කරන්නයි” යයි ටෙස්ට් තරගවලදී අංක 6 ස්ථානයේද පන්දුවට පහර දී ඇති වමත්කාරයා පැවසීය.
ඡායාරූප : ළහිරු හර්ෂණ


පවුල් වාදය ජයටම - අර්ජුනගේ නරිවාදන් රෙද්ද පල්ලෙන් බේරේ.
ශ්රී ලංකා වරාය අධිකාරියේ නව සභාපතිවරයා ලෙස ධම්මික රණතුංග මහතා පත්කර තිබේ. ඔහු වරාය හා නාවික අමාත්ය අර්ජුණ රණතුංග මහතාගේ බාල සහෝදරයායි.
ධම්මික රණතුංග වරාය අධිකාරියේ සභාපතිවරයා ලෙස පත්වීමට නියමිත බව අප මීට කලින් අනාවරණය කළේය. එසේම ඔහු කලින් ශ්රී ලංකා ක්රිකට් ආයතනයේ ප්රධාන විධායක ලෙස කටයුතු කරමින් සිදුකළ දූෂණ හා අක්රමිකතා සම්බන්ධයෙන් ද අනාවරණය කළේය. ධම්මික රණතුංග යනු එම දූෂණ හා අක්රමිකතා හේතුවෙන් අනිවාර්ය නිවාඩු යැවූ පුද්ගලයෙකි.
පසුගිය ජනාධිපතිවරණ සමයේ හා මහමැතිවරණ සමයේ රාජපක්ෂ පවුල් පාලනය හා ඥාති සංග්රහය ගැන දේශපාලන වේදිකාවල බොහෝ කතාබහ ඇතිවූ අතර අර්ජුණ රණතුංග යනු පවුල් පාලනය හා ඥාති සංග්රහය දැඩිලෙස විවේචනය කළ පුද්ගලයෙකි. එසේම වංචා, දූෂණ හා අක්රමිකතා සිදුකරන පුද්ගලයන්ට දඬුවම් කළයුතු බව දැඩිලෙස කියාසිටි දේශපාලනඥයෙකි.
එසේ කටයුතු කළ අර්ජුණ තමාට බලය ලැබුණු පසු තමා විවේචනය කළ ඥාති සංග්රහ පවත්වමින් තම සොයුරා වරාය සභාපතිධූරයට පත්කරගෙන තිබේ.


මේ යන විදියට අපේ කාලයෙන් වැඩි හරියක් හිරගෙවල් වල සිටීමට සිදුවනු ඇතැයිද
මම දන්නා දේශපාලන ඉතිහාසය තුළ මෙවැනි පළිගැනීම් සිදුව නැතැයිද හිටපු ජනපති මහින්ද රාජපක්ෂ මහතා පවසයි.
මෙය ජනතාව බලාපොරොත්තු වූ යහපාලනය නොව පළිගැනීමේ දේශපාලනය යැයි ඒ මහතා කියයි.
වසර දෙකහමාරක සිරදඬුවමක් නියමවී සිටින මධ්යම පළාත් සභාවේ හිටපු සභාපති මහින්ද අබේකෝන් මහතාගේ සුවදුක් බැලීමට අද මහනුවර බෝගම්බර බන්ධනාගාරයට පැමිණි අවස්ථාවේදී මාධ්යවේදින් අමතමින් ඔහු මේ බව පැවසීය.
තම පවුල සතුව ඩොලර් බිලියන 18ක වත්කමක් ඇතැයි කර ඇති ප්රකාශ ප්රතික්ෂේප කරමින් හිටපු ජනාධිපතිවරයා කියා සිටියේ එවැනි මුදලක් තමන් සතුව ඇති නම් තමන්ට සලකනවා මදී යන උපහාසයෙනි.
බැසිල් මුදල් බෙදීම වරදක් වුවද, සජිත් ප්රේමදාස මුදල් බෙදීමේ වරදක් නැති බවද හෙතෙම පෙන්වාදුන්නේය.
මහින්දෝදය කියන්නේ මගේ නම නොවන නමුත් මගේ නම කියා හිතාගෙන එම බෝඩ් ගලවන බවද ඔහු පැවසීය.


“නීල හරිත සංග්රාමය” ව්යාපෘතිය
ශ්රී ලංකාවට අයත් සාගරික සහ වෙරළ පරිසර පද්ධතියේ තිරසාර පැවැත්ම සඳහා බලපාන ප්රධාන තර්ජනයන් ලෙස ගොඩබිම සහ වෙරළ ආශ්රිත මූලාශ්රවලින් සාගරික පරිසරය වෙත මුදා හරින අපද්රව්ය හේතුවෙන් කඩොලාන, කොරල්පර සහ මුහුදු තෘණ වැනි විශේෂිත පරිසර පද්ධතියට සෘජු හානි ගෙනදීම, අධික ලෙස මසුන් ඇල්ලීම සහ පාලනයකින් තොරව සාගරික සම්පත් පරිභෝජනය තුලින් සාගරික පරිසර පද්ධතියට හානි ගෙනදීම සහ නාගරීකරණය ඇතුළු සංවර්ධන ක්රියාකාරකම්වලින් වෙරළ හා සමුද්ර පරිසර පද්ධතියට සිදුවන සෘජු හානි සැලකිය හැකිය
සාගරික පරිසරයට සිදුවන මෙවැනි හානි වැලැක්වීම සඳහා අවශ්ය සම්පත් සහ හැකියාව ඇති ආයතනයක් ලෙස ශ්රී ලංකා නාවික හමුදාව තිරසාර පරිසරයක් ස්ථාපිත කිරීමේ අරමුණින් විශේෂ ව්යාපෘතියක් ක්රියාවට නංවනු ලබයි. තවද, ශ්රී ලංකාව පරිසරය සම්බන්ධ ජාත්යන්තර සම්මුතීන්, ගිවිසුම් සහ එකඟතා හතළිස් එකක් අත්සන් කර ඇති ප්රමුඛ රාජයකි. එබැවින් පරිසරය සුරැකීම හා සංරක්ෂණය කිරීම රටේ ජාතික වගකීමකි. එමෙන්ම පරිසර සංරක්ෂණය සඳහා ශ්රී ලංකාවේ කැපවීම තිරසාර සංවර්ධන ඉලක්ක සපුරා ගැනීම සඳහා වූ පසුගිය එක්සත් ජාතීන්ගේ සමුළුවේදීද අවධාරණය කර ඇත.
මෙම පසුබිම මත නීල හරිත පරිසරයක් අනාගතයට දායාද කරදීම උදෙසා පරිසරය ආරක්ෂා කිරීම, සංරක්ෂණය කිරීම සහ සංවර්ධනය කිරීමේ අවශ්යතාවය ඉතා වැදගත් වන අතර, ඒ සඳහා ශ්රී ලංකා නාවික හමුදාව සිවිල් ප්රජාවද දායක කරගනිමින් පාරිසරික ක්රියාකාරකම් රැසක් ආරම්භ කර ඇත.
ඒ අනුව, “නීල හරිත සංග්රාමය” තේමා කර ගනිමින් ත්රිකුණාමලය නාවික තටාකාංගනය නීල හරිත පරිසර කලාපයක් ලෙස ප්රකාශයට පත් කරමින් මෙම දූරදර්ශී සංකල්පයේ නියමු ව්යාපෘතිය නාවික හමුදාව විසින් ආරම්ඹ කර ඇත.


ඊයේ එංගලන්තයේ ඩර්හැම්හි පැවති බටහිර කොදෙව් ශ්රී ලංකා ක්රිකට් තරගය නරඹන්නට පැමිණි ලෝක ප්රකට ගායිකාව රිහානා ගැන දැන් අන්තර්ජාලය තුළ කතාබහක් පැතිර පවතී. ඇතැමෙකු පොප් ලෝකයේ වත්මන් කිරුළ හිමි ගායිකාව ලෙස හඳුන්වන්නේ රිහානාවය.
සැබැවින්ම රිහානා ඊයේ තරගය බලන්නට පැමිණියේ තමන්ගේ රට අයත් දූපත් සමූහය වෙනුවෙනි. රිහානා බාර්බඩෝස් ජාතික ගායිකාවක වන අතර බාර්බඩෝස් බටහිර කොදව් දූපත් 7000 ට අයත් එක් දූපතකි. බටහිර කොදෙව් ක්රිකට් කණ්ඩායමේ නායක ජේසන් හෝල්ඩර්ද බාර්බඩොස් ජාතිකයෙකු වන අතර ඇගේ හොඳ මිතුරෙකි. ඇතැම් වාර්තා මගින් කියැවුනේ තම මිතුරාව පුදුම කරවන්නට තිබූ උවමනාව මත ඇය ඊයේ පැමිණි බවයි.
බටහිර කොදෙව් කණ්ඩායම දිරිමත් කරමින් එම ක්රීඩාගාරයටද රිහානා ගොස් තිබූ අතර බැට් එකකට අත්සන් ලබාගනිමින් ක්රිස් ගේල් ඇතුළු ක්රීඩකයින් සමග ඡායාරූප වලටද පෙනී සිටියාය. තරගය පරාජය වුවත් ඇගේ පැමිණීම තමන්ට ධෛර්යයක් සැපයූ බව කොදෙව් ක්රීඩකයින් වන ඇලන් හා හොල්ඩර් විදෙස් මාධ්ය වෙත අදහස් දක්වමින් පවසා තිබුණි.
31 හැවිරිදි රිහානා පසුගිය ජුනි මාසයේ ලෝක ප්රකට ෆෝබ්ස් වර්ඝීකරණය අනුව ධනවත්ම ගායිකාව ලෙස නම් කර තිබේ. ඇය ඩොලර් මිලියන 600 ක වත්කමක් සහිතය. ඇය පරාජය කර ඇත්තේ මැඩෝනා (මිලියන560) සෙලින් ඩියොන් (මිලියන440) සහ බියොන්සේ(මිලියන 400)යි.
ඇය මුදල් උපයන්නේ ගායනයෙන් හෝ සංගීත ඇල්බම තුළින් පමණක් නොවේ. ෆෙන්ටි නමැති විලාසිතා සන්නාමයද ඇගේය.
ඇය විලාසිතා නිරූපිකාවක ලෙසද කටයුතු කරන්නීය.
මේ වන විට ග්රැමී සම්මාන අටක් ඇමරිකානු සංගීත සම්මාන අටක්, බිල්බෝඩ් සංගීත සම්මාන 23ක්, හා බ්රිට් සම්මාන දෙකක් හිමිකරගෙන ඇත.
යූටියුබ් තුල වැඩිම සබ්ස්ක්රයිබර්ස් ලද කලාකාරනිය ලෙසත් අඩුම කාලෙකින් වැඩිම ගීත ප්රමාණයක් අංක 1 ට පත් කල කලාකාරණිය ලෙසත්, යූටියුබ් තුල වැඩිම සමස්ත නැරඹුම් ඇති ගායිකාව ලෙසත්,
ඇය වාර්තා පිහිටුවා ඇත.
එසේම ඇගේ “අම්බ්රෙල්ලා”, “ටේක් අ බෝ”, “ඩිස්ටර්බියා”, “ඔන්ලි ගර්ල් (ඉන් ද වර්ල්ඩ්)”, “එස්&එම්”, “වී ෆවුන්ඩ් ලව්”, “ඩයමන්ඩ්ස්” හා “ස්ටේ” සහ “Work” යන ගීත ලොව වැඩිම ඉල්ලුමක් සහිත ගීත වශයෙන් පිළිගැනීමට ලක්විය.


පැසලදිය හැකි ආභරණයක් නොවේ. අවාසනාවකට මේ රටේ බොහෝ දෙනාට එය ආභරණයකි. තම හැසිරීම් නිසා පිටතට පෙනෙන ජුගුප්සාජනක ආත්මය සරසා වෙනත් පින්තූරයක් ලෝකයට දිය හැකි අතිශය සාර්ථක මාර්ගයකි. ඒ නිසා ඔවුහු ලෝකයට පෙනෙන්නට ආගමික වැඩ කරති. එහෙත් තමන්ගේ ජීවිතය තුළින් කිසිදු ආගමික හැසිරිමක් ප්රදර්ශනය නොකරති.
සීමා ගසා වෙන්කර ගැනීමට තැනිය හැකි තාප්පයක් හෝ පවුරක් නොවේ. තමන් අන් අයගෙන් වෙනස් බව, ශ්රේෂ්ඨබව, වැඩි වියදමක් නොකර වැඩි ආයාසයකින් තොරව පෙන්විය හැකි වන නිසා ද ඒ නිසා වෙනත් අයට නැති වරප්රසාද තමන්ට ලැබිය යුතු යයි පෙන්විය හැකි නිසා ද තමන්ව සෙසු අයගෙන් වෙන් කර දැක්වීමට ආගම පහසුවෙන් භාවිතා කළ හැකි තාප්පයකි. පවුරකි. තාප්පයෙන් මෙපිට ඉන්නේ තමන්ගේ අයය. එපිට ඉන්නේ අනුන් ය. උන්ට නැති සමහර වරප්රසාද තම්නට ලැබිය හැක්කේ මේ තාප්පය ඉදිකර සීමාව සටහන් කිරීමෙන් පමණකි. චීවරය නිසා බසයක නම් නිකම්ම නිකම් අසුනක් ද ගෙදරක දී නම් සරසන ලද අසුනක් ද ලබා ගැනීමේ වරම් ලැබෙන්නේ එසේ ය. උන්ට ඇති වරප්රසාද උදුරාගත හැක්කේ ද වෙන්කර හදුනාගැනීමෙනි. පන්සිල් දන්නේ තමන්ගේ අය බැවින් පන්සිල් නොදන්නා එකා වෙන්කර පහර දිමේ සම්ප්රදායික ක්රමය වාර්ගික ගැටුම් තුළ ක්රියාත්මක වූයේ මේ අනුව ය.
අනුගාමිකයින් තමා වටා රැස් කර ගනු පිණිස එසවිය හැකි ධජයක් නොවේ. අපේ රටේ අඩුවක් නැතිව ලෙල දෙන එක් දෙයක් නම් ෂඩ්වර්ණ ධජ පතාක ය. මේ වටා මිනිසුන් සංවිධානය කර ගැනීම, අනුගාමිකයින් රැස් කර ගැනීම, පහසු ය. මේ නිසා ගුණධර්මවලින් පිරිහුණු භික්ෂූන්ට දේවගැතිවරයින්ට තම පන්සල්වලට පල්ලිවලට අනුගාමිකයින් ඇද ගත හැකි ය. මාසයේ දින 30 පුරාම තක්කඩිකම් කරන නායකයින්ට එක් දිනක කෙටි පූජාවකට සහභාගිවී මේ ධජ සේවනේ සිට හිරි ඔතප් දෙකම නැති මේ ආගමික නායකයින්ගේ ආශිර්වාද ලබා ගත හැකි ය. එවැනි ආශිර්වාදයක් ප්රශ්න කිරීම මේ ධජය යට සිදු නොවේ. එය යට විමසන්නට මනසක් ඉතිරි නොවේ.
අනෙකාට පහර දිය හැකි ආයුධයක් නොවේ. ආගම යොදාගෙන අන්ය ආගමිකයන්ට පහර දෙනු අප රටේ මෑත අතීතය තුළ අපට දැකිය හැකි විය. ආගම යොදා ගෙන තම සැමියාට වචනයෙනුත් බිරිදට අතින් පයිනුත් පහර දෙන බිරියන් හා සැමියන් අපට අපේම ගෙවල්වලින් දැක ගත හැකි ය. ඉදිරිපත් කරන සුලභ තර්කය නම් අනෙකා ආගම දහම නොදන්නා තිරිසන් ගති ඇත්තෙකු බව ය. ආගමෙන් පලිහක් සේ ආරක්ෂාව ලබමින් එම ආගමම අවියක් කොට ගෙන තම දූ දරුවන්ට පහර දෙනු දැකිය හැකි ය. මෙහිදී උවමනාවෙන් ඒත්තු ගන්වනු ලබන්නේ අකීකරු කමේ ආනිසංස ය. මේවා ඉගෙන දැන ගනු පිණිස කෑදර කමෙන් දරුවන් දහම් පාසල් දක්කනු දැක ගත හැකි ය. ආගම යොදාගෙන තම ප්රතිමල්ලවයන්ට (ශාරුක් ඛාන්ගේ සංදර්ශන නරඹන්නනට එන අයට යුද්ධයට විරුද්ධවන්නන්ට වැනි නොයෙකුත් දෙනා හට පහර දෙනු දැකිය හැකි ය). බොහෝ ආගම් අපට උගන්වන්නේ ඒවා තමන් නිවැරදි කර ගැනීමට භාවිතා කරන ලෙස ය. එහෙත් සිදුවෙමින් තිබෙන්නේ එහි ප්රතිවිරුද්ධයයි. අනුන් වැරදි කරුවන් කිරීමට පමණක් එය යොදාගැනීම ය.
පසුබැසිය හැකි ආරක්ෂක ස්ථානයක් නොවේ. ගෙදර කරදරවලින් මිදීම සදහා සති අන්තවලදී බණ මඩුවල ගත කරන පිරිමින් ද ගෙදර අනේක විද දුක්පීඩාවලින් මිදීම සදහා සතර පෝයට සිල්ගන්නා උපාසිකාවන්ගෙන් ද අපට අඩුවක් නැත්තේ මේ නිසා ය. මේ බණ අසන බොහෝ දෙනා තුළ අප දකින්නේ සියළු පව් ඒකරාශි කරගත් ආත්මයන් වීම අහම්බයක් නොවේ. ඔවුන්ට බණ ජීවිතයේ දුක් කරදරවලින් තාවකාලිකව වෙන්වීමට ලැබෙන් ප්රශ්න කළ නොහැකි අවස්ථාවක් පමණකි. බණ ඇසීමට විරුද්ධවන්නට මේ රටේ කාටවත් නොහැකිවීම ඔවුන් ලබන කදිම නිදහසකි. ඒ බණ නිසා සිය ජීවිත එලිය කරගත් බවක් ඔවුන්ගේ ජිවිත දිහා බලන විට නම් කෙනෙකුට පෙනෙන්නේ නැත.


උමතු බව හා භාවනාවshare
භාවනා කිරීම උමතු වීමේ හේතුවකැයි ඇතැම්හු භාවනාවට බිය වෙති. එය අහේතුක බියකි. කලක් භාවනා කරමින් සිට උමතු බවට පත් වූ සෑම දෙනම භාවනාව නිසා උමතු වූවෝ නොවෙති. උමතු බව නමැති මේ රෝගය සමහරුනට පටන් ගැනීමේදී ම බලවත්ව හට ගනී. සමහරුනට මේ රෝගය ඉතා සෙමෙන් වැළදෙන ඉතා සෙමෙන් වැඩෙන රෝගයකි. සමහර විට රෝගය වැළඳී අවුරුදු ගණනක් යනතුරු අන්යයන්ට තේරුම් ගත හැකි පමණට රෝගය නොවැඩේ. රෝගය වැළඳුණු අයගේ සිත පටන් ගැනීමේදී නොයෙක් අතට හැරේ. සමහරුන්ගේ සිත පණ්ඩිතයනට විෂය වන කරුණු සෙවීමට හැරේ. සමහරුන්ගේ සිත දේශපාලනයට හැරේ. සමහරුන්ගේ සිත ආගම අතට හැරේ. සමහරුන්ගේ සිත ධ්යාන භාවනාව අතට හැරේ. සමහරුන්ගේ සිත රහත් වන අතට හැරේ. සමහරුන්ගේ සිත තවත් නොයෙක් කරුණු වලට හැරේ.
පණ්ඩිතකම් අතට හැරුණු සිත් ඇති රෝගියා බොහෝ පොත් කියවනෙක්, පණ්ඩිතයනට විෂය වන කරුණු ගැන කථා කරන්නෙක්, තමා පණ්ඩිතයකු හැටියට ලොවට පවසන්නෙක් වන්නේය. පටන් ගැනීමේදී මෙය උමතු බවක් හැටියට තේරුම් ගත නොහෙන බැවින් සෙස්සෝ ඔහු පණ්ඩිතයකු වශයෙන් ම පිළිගනිති. ප්රකට වන තරමට රෝගය වැඩුණු කල්හි සෙස්සෝ ඔහු උගත් කම වැඩි වීමෙන් උමතු බවට පත් වූවකු ලෙස සලකති. එහෙත් සත්යය නම් උමතු බව නිසා ඔහු පණ්ඩිතකයකු සේ හැසුරුණු බවය. ධ්යාන ලබා ප්රාතිහාර්ය දැක්වීමට හෝ සෝවාන් වීමට හෝ රහත් වීමට හෝ සිත නැමුණු උම්මත්තකයා යෝගාවචරයෙක් වෙයි. මේ අවස්ථාවේදී ඔහුට උමතු බවක් ඇති වන බව අන්යයනට නොදැනේ. අන්යයන්ට දැනෙන තරමේ අවස්ථාවට රෝගය උත්සන්න වූ කල්හි සෙස්සෝ ඔහු භාවනා කිරීමෙන් උමතු වූවකු වශයෙන් සළකති. එහෙත් සත්ය නම් ඔහු උමතු කම නිසා භාවනා කළ බවයි.


නීති විද්යාලයේ අවසන් වසරේ සිසුවෙකු වන මිගාර ගුණරත්නට පෑලියගොඩ පොලිස් ස්ථානය තුලදී සහ පොලිස් වාහනයක් තුලදී බරපතල ලෙස පහරදී තුවාල සිදු කර ඇත.
සිය ජ්යෙෂ්ඨ නීතිඥයාගේ සේවාදායකයෙකු වෙත කෑම පාර්සලයක් රැගෙන ගිය අවස්ථාවේ දී පෑලියගොඩ පොලීසියේ ලින්ටන් සිල්වා සහ තවත් පොලිස් නිලධාරින් 10 දෙනෙකු විසින් පොළු සහ අතින් පයින් මෙම පහරදීම සිදු කර ඇත.
සිය සේවාදායකයෙකුව අත්අඩංගුව ගැනීම හේතුවෙන් මිගාර ගුණරත්නගේ සහෝදරයා මෙන්ම ජ්යෙෂ්ඨ නීතිඥයා වන නීතිඥ චරිත ගුණරත්න මහතා පෙබරවාරි 23 දින පෑලියගොඩ පොලිස් ස්ථානයට ගොස් ඇත. එහි දී ලින්ටන් සිල්වා යන පොලිස් නිලධාරියා සිවිල් ඇදුමෙන් සහ සෙරෙප්පු දෙකකින් සැරසී පැමිණ ඔහුගේ සේවාදායකයාට තර්ජනය කර ඇත.
මුල්ය වංචාවක් සම්බන්ධයෙන් වන පැමිණිල්ලක් මත සැකකරුව අත්අඩංගුවට පත්වී තිබුණි.
‘‘අනෙක් සැකකාරයොන්ට චෝදනා ගොඩක් තියෙනවා. ඒ සිද්ධියකට සම්බන්ධ කරලා තමුසේත් ඇතුලට දානවා යැයි‘‘ යැයි එම ස්ථානයේ සිටි පිරිස ඉදිරියේම ලින්ටන් සිල්වා ප්රකාශ කර ඇති අතර මේ සම්බන්ධයෙන් නීතිඥවරයා පොලිස් නිලධාරියාට සිය විරෝධය පළ කර ඇත.
සිවිල් ඇදුමෙන් සිටි පුද්ගලයාට ‘සාජන්‘ යැයි නීතිඥ චරිත ගුණරත්න විසින් අමතා ඇත. පසුව අනාවරණය වී ඇත්තේ ඔහු CI ලින්ටන් සිල්වා බවයි. ලින්ටන් සිල්වා විසින් නීතිඥ චරිත ගුණරත්නට බැන වැදුණු බවත් ඔහුගේ නීතිඥ හැඳුණුම්පත රැගෙන එහි විස්තර සිය සටහන් පොතේ සටහන් කර ගත් බවත් චරිත ගුණරත්න පවසයි.
මෙම සිද්ධියෙන් දින දෙකකට පසුව, පෙබරවාරි 25 දින, චරිත ගුණරත්න නිතිඥවරයා ගේ උපදෙස් මත ඔහුගේ රුවට බොහෝ සමානකම් ඇති, ඔහුගේ සහෝදරයා වූ නීති ශිෂ්ය මිගාර ගුණරත්න විසින් සැකකරුට ආහාර පාර්සලයක් රැගෙන පොලීසියට ගොස් ඇත.
එහි දී මිගාර ගුණත්නට පොලිස් නිලධාරීන් විසින් “මෙතන ප්රශ්න ඇතිකළේ තමුසේ නේදැයි‘‘ යි අසා පහර දී ඇත.
කෙසේ නමුත්, පහරදෙන අතර මිගාර ගුණරත්න යනු හිටපු ආණ්ඩුකාර, ජනාධිපති නීතිඥ මෛත්රී ගුණරත්න ගේ පුතා බව කිසිවෙකු විසින් පොලීසියට පවසා ඇත. ඒ සමඟම, පොලිස් නිලධාරීන් විසින් මිගාර ගුණරත්නව අංක NE-0825 දරණ පොලිස් ජීප් රථයෙන් රැගෙන ගොස් නැවත පහර දී ඇත.
සිද්ධිය සමතයකට පත් නොවන්නේ නම්, රාජකාරියට බාධා කිරීම යටතේ අත්අඩංගුවට ගන්නා බවට පොලීසිය මිගාර ගුණරත්නට තර්ජනය කර ඇත. බරපතල තුවාල සහිතව රාගම රෝහල වෙත ඇතුළත් කළ මිගාර ගුණරත්නට ටිකට් කපා රෝහලෙන් පිටවීමට ඉඩ දීම වෛද්යවරුන් විසින් ප්රතික්ෂේප කොට ඇති අතර, තුවාලකරුගේ තත්වය පිළිබඳවත් පොලීසියේ බලපෑම පිළිබඳවත් වෛද්යවරුන් විසින් සටහන් තබා ඇත.
පොලීසියක් තුල සිදුවන පහරදීම්, පොලිස් නිලධාරින් විසින් සිදු කරන පහරදීම් බොහෝමයක් අවසන් වන්නේ පොලිස් නිලධාරීන්ගේ රාජකාරියට බාධා කිරීම සහ වෙනත් අපරාධ චෝදනාවක් සැකකරුවන්ට එරෙහිව ගොනු කිරීමෙනි. නීතිඥයින්ට තර්ජනය කිරීම හා පහරදීම දක්වාම තත්වය වර්ධනය වීම මෙහි දරුණුකම වඩාත් හොඳින් පෙන්වයි.


අපි දැන් උදාහරණ කිහිපයකින් ම කතා කළා හිතෙන් වැඩ ගන්නා ආකාරය පිළිබඳව. ඒත් කියන්න දෙයක් තියෙනවා. ඔය වැඩේ හරියටම හරි යන්නෙ අවශ්යතාවය තියෙන්නෙ එක් පුද්ගලයකුට පමණක් නම් පමණයි.
ඔය වැඩේ, ඒ කියන්නෙ ඉෂ්ට කර ගත යුතු අරමුණ ස්වාමි පුරුෂයා හා භාර්යාව කියන දෙදෙනාටම පොදු දෙයක් නම්, උදාහරණයක් හැටීයට ගෙයක් හදා ගන්නව වගෙ දෙයක් නම් අදාල හැම දෙනාම ඔය වැඩේට එකතු වෙන්න ඕනෙ.
බැරි වෙලාවත් අවශ්යතාවය යම්කිසි ආයතනයකටපසැලකට වගෙ නම් වැඩේ තවත් බරපතලයි. ඒ ආයතනයට සම්බන්ධ අය ගණ්නාවක් ම ඉන්න හන්ද ඒ හැම කෙනෙකුගෙම චිත්ත ශක්තිය මේ වැඩේ ඉෂ්ට කර ගන්න යොදා ගන්න වෙනවා.
හැබැයි ඉතින් යම් පුද්ගලයකු ඉන්නවා නම් ඒ අදාල පුද්ගලයින් සියල්ලන්ගෙම ඍණ ශක්තිය අභිබවා තමන්ගෙ අරමුණ ඉෂ්ට කර ගැනීමේ ධන ශක්තිය ඉස්මතු කර ගන්න. එහෙම නම් ප්රශ්ණයක් නෑ.


ඉදිරි මහ මැතිවරණයේදී ශ්රී ලංකා පොදුජන පෙරමුණ ඇතුළු සන්ධානයෙන් භික්ෂූන් වහන්සේලාට අපේක්ෂකත්වය ලබා නොදීමට තීරණය කර ඇති බව ජනාධිපතිවරයාගේ පාර්ශ්වයෙන් මහනාහිමිවරුන්ට දැනුම්දී ඇති බව වාර්තාවේ.
ජනාධිපති ගෝඨාභය රාජපක්ෂ මහතා මහනාහිමිවරුන් මුණගැසුනු අවස්ථාවේදී අමාත්ය කෙහෙලිය රඹුක්වැල්ල මහතා විසින් මේ බව දැනුම්දී ඇත.
ඉදිරි මහ මැතිවරණයේදී භික්ෂූන් වහන්සේලාට අපේක්ෂකත්වය ලබා නොදෙන ලෙස අස්ගිරි පාර්ශ්වයේ මහා නායක හිමියන් සහ කාරක සංඝ සභාවේ නායක හිමිවරුන් විසින් ජනාධිපතිවරයාට ප්රකාශ කර ඇති අතර, එහිදී මේ බව සඳහන් කර තිබේ.
අස්ගිරි මහානායක පූජ්ය ආචාර්ය වරකාගොඩ ඥානරතන හිමියන් ඇතුළු සංඝරත්නය සහ ජනාධිපතිවරයා අතර පැවති මෙම සාකච්ඡාවේදී භික්ෂූන් වහන්සේලාට අපේක්ෂකත්වය ලබාදීම සම්බන්ධයෙන් සහ භික්ෂූන් වහන්සේලා මන්ත්රීවරුන් ලෙස පත්වීමෙන් පසුව උන්වහන්සේලාගේ ක්රියාකලාපය සම්බන්ධයෙන් දීර්ඝ වශයෙන් සාකච්ඡා වී ඇති අතර ඉදිරි මහ මැතිවරණයේදී සුදුසු පුද්ගලයන්ට පමණක් අපේක්ෂකත්වයන් ලබාදීමට කටයුතු කරන ලෙසටත් නායක හිමිවරුන් ජනාධිපතිවරයාට ප්රකාශ කර තිබේ.
එහිදී කෙහෙළිය රඹුක්වැල්ල අමාත්යවරයා විසින් වැඩිදුරටත් දැනුම්දී ඇත්තේ, ශ්රී ලංකා පොදුජන පෙරමුණ පාර්ශ්වයෙන් එලෙස භික්ෂූන් වහන්සේලාට අපේක්ෂකත්වය නොදීමට තීරණය කර ඇති බවත්, අනිකුත් පක්ෂ සම්බන්ධයෙන් ප්රකාශයක් කිරීමට නොහැකි බවත්ය. එම සාකච්ඡාවට ජනාධිපතිවරයා සමග මහින්දානන්ද අලුත්ගමගේ, කෙහෙලිය රඹුක්වැල්ල, එස්.බී. දිසානායක, ආනන්ද අලුත්ගමගේ, අනුරාධ ජයරත්න යන මහත්වරුන්ද සහභාගි වී තිබේ.


(කොළඹ, ලංකාපුවත්) – නැගෙනහිර මුහුදේ පසැඟිල්ලන් පිළිබඳ ව වහාම පර්යේෂණයක් සිදු කරන්නැයි ධීවර හා ජලජ සම්පත් සංවර්ධන අමාත්ය මහින්ද අමරවීර මහතා නාරා ආයතනයට උපදෙස් ලබා දී ඇත.
නැගෙනහිර මුහුදු තීරයේ කොරල්පරවලට විශාල වශයෙන් හානි සිදුකරන පසැඟිල්ලන් (Star Fish) විශේෂයක් ව්යාප්ත වෙමින් තිබෙන බව ධීවර හා ජලජ සම්පත් සංවර්ධන අමාත්යංශයට වාර්තා වීමෙන් අනතුරුව ධීවර හා ජලජ සම්පත් අමාත්යවරයා විසින් මෙම පියවර ගෙන ඇත.
මෙම පසැඟිල්ලන් විශේෂය කොරල්පරවලට ඉතාමත් දරුණු ලෙස හානී සිදු කරන අතර ඔවුන් විසින් නිකුත් කරන රසායනික එන්සයිමයක් නිසා කොරල්පර දිරා ගොස් විනාශ වන බව වාර්තා වී ඇතැයි ධීවර හා ජලජ සම්පත් සංවර්ධන අමාත්ය මහින්ද අමරවීර මහතා පවසයි.
පසුගියදා අමාත්යංශයේ පැවති උපදේශක රැස්වීමේදී අමාත්යවරයා මෙම කරුණු අනාවරණය කළ අතර මෙම පසැඟිල්ලන් ව්යාප්ත වීම පිළිබඳව වහාම විද්යාත්මක පර්යේෂණයක් සිදු කරන ලෙස නාරා ආයතනයට සහ ජාතික ජලජීවී වගා සංවර්ධන අධිකාරියට උපදෙස් දෙනු ලැබීය.
තවද එම පර්යේෂණ කටයුතු සඳහා ශ්රී ලංකා නාවික හමුදාවේ සහයෝගය ලබා ගන්නා ලෙස ද අමාත්යවරයා උපදෙස් දෙනු ලැබීය.
මීට වසර කිහිපයකට පෙර ද මේ අන්දමින් පසැඟිල්ලන් ව්යාප්තිය සිදු වු අතර එම අවස්ථාවේදි ද ඔවුන්ගේ ව්යාප්තිය අඩාල කරවීම සඳහා පියවර ගනු ලැබිණි.